
TABARUKU 


Kwa mke wangu kipenzi Nesaa, siku zote umekuwa faraja na mwanga 
katika maisha yangu. Kwa wanangu Kanthethe, Ndidziwa, Nthelez na 
Ng'ani na watakaofuata. Yote ni kwa ajili yenu. Tunaanza; nyinyi lazima 
mmalizie kazi hii ya kuusaka na kuupata ukombozi kamili na wa kweli Saa 
ya UKOMBOZI ni sasa. 

SHUKURANI 


Daima nitamshukuru Mungu aliyeniwezesha kufanya kazi hii adhimu. 
Pia, ninamshukuru mke wangu Nesaa ambaye si rahisi kueleza uzito na 
thamani ya msaada wake. Kwani alikuwa mhakiki, mshauri na mhariri wa 
awali aliyesikiliza kila mawazo na kuyapa kibali ua kuyapinga ukiachia 
mbali usumbufu wa kukurupuka ima mezani au kitandani kwenda kuandika 
jambo. Pia, nawashukuru watoto wangu, Kanthethe, Ndidziwa, Nthelezi 
na Ng'ani kwani katika maisha yangu yote ya uandishi, wao wamechangia 
kwa kunikosa. Wakati naandika, huwa mkali na mwenye kuhitaji upweke 
ili nifikiri. Wao, kwa bahati nzuri, waliishaizoea hali hii. Hivyo, kwa dhati 
kabisa, sina jinsi ya kuwashukuru kwa kuelewa maana ya kila nililolifanya 
na kuliwaza. 


Shukurani pia ziende kwa wote ambao kwa njia moja au nyingine 
walinifundisha tabia ya kuwasemea wengine hasa wanyonge. Hawa 
walinifundisha utu. Na si rahisi kuwataja wote kwa majina. Walinifundisha 
kuwa mtubila utuni mnyama hata kama amesoma au ana mali na madaraka. 
Walinifundisha jinsi ya kuishi. 


Shukurani zangu haziwezi kukamilika bila kuwashukuru, John Njema 
Ndamu (Mwenyekiti) na familia yake wa Valley Arcade Lavington, 
Nairobi na Nyeri, Kenya kwa mchango wake wa hali na mali. 


Nilianza kutunga kitabu hiki mwaka 2003, mtaani Valley Arcade Lavington, 
Nairobi baada ya kushuhudia masaibu na mikiki ya viongozi wa SPLA 
ya Sudan ya Kusini wakipigania uhuru wa kweli kutoka kwa serikali 
iliyojiita huru lakini yenye kuwabagua na kuwakandamiza. Kiongozi wao, 
marehemu John Garang de Mabior, alikuwa jirani yangu. Adha na kadhia 
yao ilinizindua na kunipa muono mpya wa uhuru na kuuchukia uhuru 
wa bandia, ubadhirifu na ukandamizaji ukiachia mbali ubaguzi, udini na 
tabaka. Nani alijua nchini Sudan bado ina watumwa na wendawazimu 
Weusi wanaojiita Waarabu wakati ukweli ni kwamba Sudan haina Waarabu 
bali Waafrika? 


Ndamu alinifundisha kuwasiliana na ninaowatetea. Nilitaka kuandika kwa 
Kiingereza hata Kifaransa. Bila ya kuogopa kuingilia mapenzi yangu hata 

kuniudhi, aliniambia kavukavu, “Utawezaje kuwasiliana na unaowatetea ” 
bila kutumia lugha yao wanayoielewa,wala kufanana nao.” Kuanzia hapo 
nilijisikia fahari kuandika kwa Kiswahili na kukitetea kama lugha ya 
Kiafrika. Kutumia lugha ya kukopa kungenitenga na kuwatenga wahusika 
wakuu ambao ni wale wote wanaojihisi kuwa hawajaonja matunda ya uhuru 
ambao kwao ni udhuru. Uhuru si bendera na kutangaza kuwa huru. Uhuru 
haukamiliki bila msukuma mkokoteni na mkulima, mchungaji anayekula 
mazao hafifu huku akiuza mazao yake bora. Uhuru hauanzii kwa Rais. 
hao maishani. Si yule anayevaa suti na kupewa asilimia kumi. Hapana. 
Ombaomba wa kutengenezwa na ombaomba wa wakubwa wa kimataifa. 
Uhuru si wachache kuwatumia wengi bali kuwatumikia. Uhuru ni heshima 
na kuongezeka thamani ya mtu bila kutegemea alichonacho kichwani au 
mfukoni. Uhuru ni kuwajibika, kukosolewa hata kama wewe ni mkubwa. 
Uhuru si maneno ni matendo. Kwa hakika uhuru ni usawa wa binadamu 
waliojitenga na kuchukia matabaka ya wenye nacho na wasio nacho. 


Shukurani haziwezi kukamilika na utakuwa wizi wa fadhila bila 
kumshukuru Ndugu Pius B. Ngeze. Namshukuru kwa ushauri na imani 
yake kwangu. Nakumbuka nilivyokuwa nikimsumbua kwa simu wakati 
akiwa mikutanoni au amelala akizijibu bila kinyongo. 


Shukurani zangu pia ziende kwa Zuhura Machungi (shangazi), Saleh 
Sharriff as-Saggaf na Maria na Attilio Tagalile mlinipa kila msaada na kila 
aina ya hamasa kutoa kazi hii. 


Dkt. Willy Mutunga na Prof. Makau Mutua wa Kenya Human Rights 
Commission nao walinipa ushirikiano nilipokuwa nikiishi Kenya. Pia, 
nawashukuru Kituo cha Haki za Binadamu cha Dar es Salaam (LHRC). 
Kwani katika kufanya kazi ya kutafiti haki za binadamu kwenye makambi 
ya wakimbizi ya Mtabira, Mkubwa na Muyovozi, kutaja kwa uchache, 
niligundua jinsi ufisadi unavyopofua watu bila kujali mipaka. Wengine 
ambao siwezi kusahau michango yao ni Soshana Wingate, Mkurugenzi 
wa Chama cha Waandishi cha Writers' Association of New Foundland 
and Labrador (WANL) St. John's, NL, Kanada, ambacho mimi ni 
mwanachama, aliyenipokea. Hakika nilipata uzoefu na ujuzi wa ziada 
kuliko ule niliokuwa nimetoka nao Afrika. Donna L. Jeffry (Mama D) wa 

RIAC, Newfoundland and Labrador aliyenitambulisha kwa vyombo vya 
habari vya Kanada na kunipa uzoefu wa haki za binadamu kwa upande 
wa Amerika ya Kaskazini. Kabla ya kuwa na maktaba yangu mwenyewe 
aliniruhusu kutumia maktaba yake bila kinyongo huku akiniulizia 


maendeleo ya kitabu changu. 


Mwisho, namshukuru pacha wangu tuliyeunganika naye, Mpayukaji 
Msemahovyo. Ni nani na amefanya nini msiniulize bali mtafuteni 


mmjueni. 


Mwalimu Nkwazi N. Mhango 

S.L.P. 2374, 

Altona MB 

ROG OBO 

Kanada 

Simu: 1204 216 0262 

Baruapepe: nkwazigatsha(Oyahoo.com 
10 Julai, 2009 


vi 


Faslu ya Saa ya Ukombozi 


Kabla na baada ya nchi nyingi za Kiafrika kupata uhuru wa bendera, 
riwaya na tamthiliya nyingi zilizotungwa na Waafrika zilijikita katika 
kumkomboa mtu kisiasa na kidogo kiuchumi. 


Sasa Afrika inao uhuru wa bendera kwa miongo zaidi ya minne. Je, wananchi 
wetu wameufaidi huu uhuru au wameishia kuusikia majukwani midomoni 
mwa wachache na kuwa watumwa wa kizazi kipya cha wakoloni weusi? 
Hili ndilo swali lililolengwa na riwaya ya Saa ya Ukombozi; ukombozi wa 
kweli wenye kuwafanya watu wote kuwa huru kwelikweli. 


Riwaya inaudurusu na kuzulu uhuru na dhima nzima ya kuwa huru. Inaona 
shaka na uhuru wa baadhi ya nchi barani Afrika unaowanufaisha watawala 
waliojigeuza miungu pwamwe na walamba viatu wao. Watu wa kawaida 
hawaruhusiwi kutia mkono kwenye deste nao wale halua! 


Riwaya hii inaualika umma kushika hatamu. inashadidisha utathimini na 
kuuhoji upya uhuru wanaoambiwa ni wake si wake. Katika kufanikisha 
hili, tofauti waathirika waishio kwa matumaini kuupigania na kuupata 
uhuru wa kweli kupitia kwenye sanduku la kura. 


Hapa muhimu ni ithibati na dhamiri ya kweli kuelekea lengo zima la 
ukombozi wa kweli kama tutakavyoona kwa wahusika wa riwaya hii. 


Hivyo ni jukumu la jamii kukubaliana na kulibeba jukumu hili mintarafu 
ya hali iliyozoeleka ambapo wanasiasa tu ndio wameachiwa kila kitu 
kuhusiana na ukombozi. Kwa vile baadhi yao wameshindwa, basi umma 
uzibe ombwe kwa kulibeba na kulitekeleza jukumu hili adhimu. 


Riwaya inahimiza watawaliwa kuhakikisha wanawajibisha watawala 
kama sehemu ya uwajibikaji wao. Kila mmoja awajibike kwa mwenzake. 
Inawataka watawala wawatumikie watawaliwa badala ya kuwatumia kama 
punda wa kuwabeba wao na mizigo yao. 


Riwaya inapinga ufisi, ukuku, umbwa, ukondoo, usindano, ukijiko na tabia 
nyingine kama hizo; inashajihisha usimba, umizani na utambuzi, utendaji 
na ulinzi wa haki. 

Hapa ndipo utamwona mhusika mkuu mzee Njema akipambana na 

uongozi mbovu kuanzia kijijini mwake hadi Wilaya na, hatimaye, taifa. 
Cheche ya shujaa inawasha moto unaouamsha na kuukengeua umma 
kiasi cha kuangusha serikali dhalimu ya Mizengwe kupitia sanduku la 
kura. 


Jamii imekuwa ikilalamika bila kuchukua hatua madhubuti na mujarabu 
kwa wakati wala kufuruka! Riwaya ya “Saa ya Ukombozi” inalenga 


Wanakijiji wa Kithakwa wamejikusuru ili kujinusuru na kushinda hila na 


njama za wezi wachache Wenye madaraka kutaka kubinafsisha kijiji chao 
kwa tajiri wa kizungu, Bwana Sucker. ; 


nje ili awapime na kuwapa changamoto viongozi wapya inapolazimu. 
Kama nao watalewa madaraka, mzee Njema anadhamiria kurejea 
kwenye medani ili, ama kuwatia adabu au kuwakumbusha kilichowapata 
watangulizi wao. 


Ukombozi ni lazima na Saa ya Ukombozi ni Sasa. 


vili 


Utangulizi 


Nchi ya Mizengwe ni nchi ya kufikirika. Ni nchi inayoelea kwenye fikira 
za msomaji lakini inayoonekana kwenye maisha yake kila siku kila 
mahali. Inavyo vifani vyake ima kwa wanajamii au hata jamii nzima 
katika ujumla wake. Ni dhana sawa na nchi yoyote Duniani. Kwani nchi 
huwa ni mkusanyiko wa watu wenye mamlaka moja kisiasa, kijiografia, 
kimkakati, kimalengo na hata wakati mwingine kiutamaduni n.k. Hivyo, 
kama itafanana na kuwa na nchi yoyote duniani itakuwa ni bahati mbaya. 


Wananchi ni watu wanaosema kuwa wao ni taifa na kitu kimoja ingawaje 
hutokea wachache wakasema hivyo na kutenda tofauti. Hapa ndipo dhana 
nzima ya Ukombozi inapochimbuka, kujichimbia, kuibuka na kusambaa 
kwenye mishipa yote ya jamii hiyo. Kitu kimoja hapa ni muhimu. 
Mabadiliko ni kama maji, huwa hayazuiliki na yakitokea huwa hayachagui 
wakati au eneo la kusambaa na kuteka kama ilivyotokea kwa nchi ya 


Wananchi wa Mizengwe ni watu wa kufikirika tena Waafrika ambao 
kwao uhuru bado haujatimia. Ni Waafrika kwa vile mtunzi wa riwaya 
hii ni Mwafrika kama wao. Uhuru wao utatimiaje iwapo bado kuna watu 
wanakandamizwa? 


Utatimiaje iwapo bado kuna watu wanawanyonya watu. Je, haya hayapo? 
Japo hili ni swali gumu lazima lijibiwe na wote wanaosoma riwaya hii 
ili kujiepusha na zahama iliyokuwa imeikumba Mizengwe kabla ya 
Ukombozi. Jambo moja ni dhahiri: twaweza kujifunza kujikomboa baada 
ya kusoma riwaya hii. Na hakika hii ndiyo dhima ya riwaya nzima. 


Wapo waliokufa wakiwa chini ya ukoloni na kusahaulika. Wapo waliokufa 
wakipambana na ukoloni. Hawa ni Mashujaa sawa na mzee Njema na 
wenzake. 


Je, Historia inawahukumu vipi na kuwakumbuka au kuwasahau vipi? 


Japo waathirika wa Mizengwe hawakufa kutokana na matundu ya risasi za 


ik 


bunduki. Waliuawa na risasi za ubadhilifu na tamaa ya ndugu zao wachache 
walioabudia umimi na kuuza usisi. Walishika changu badala ya chetu. 


Waliuawa na wakoloni wa kuzaliwa nao ambao wameitumia bendera ya 
uhuru kama mwamvuli wa kujitajirisha huku maskini wakiongezeka na 
madhila yao kuongezeka. Hawa ni watu waliouhitaji ukombozi ambao 
waliuleta kwa kuwa na mjili midogo iliyobeba mioyo mikubwa. 


Bila uhuru wa mzibua mitaro, mkulima, kuli, ombaomba asiyeomba chini 
ya bendera akiwa amevaa suti ya bei mbaya,mchungaji wa mifugo auzaye 


Uchwara na ovyo ya walio nacho na wasio nacho. Uhuru ni kukamilika 
kwa heshima na masilahi ya umma kwa ujumla wake. 


Watu hufikia kiwango cha hupinga hata kuasi mfumo unaowakandamiza 
kwa makusudi hata bahati mbaya. Lakini Siku zote uasi huu huzaa 

Fisi, panya hata hayawani wengine hufanya uhayawani kutokana na sababu 
kuu mbili: ya kwanza ni kutojaliwa akili ya kupanga na kuchanganua 
mambo na ya pili ni kutojaliwa kumilki mali yoyote zaidi ya kumilkiwa. 
Mtu au jamii inapofika au kufikishwa hapa lazima ipambane kujikomboa 
kufa na kupona. Ni kwa njia ya ukombozi tu jamii hii inaweza kuitwa 
jamii ya watu, si hayawani. Mizengwe ni taifa tofauti kidogo. Japo ni 
taifa linaloelea kwenye fikira za Mwandishi likiwa ni somo na funzo kwa 
mataifa yote duniani yanayofanana nalo, ama kwa makusudi au bahati 
mbaya, bado ni taifa sawa na mataifa mengine. 


Ni matokeo ya msuguano wa kijamii uliomo kwenye mkururo mzima wa 
maisha ya binadamu mmojammoja na kundi. 


Kwa hakika, yapo mataifa mengi Duniani hasa yanayoendelea yenye 
: sifa, tabia, hulka, historia, jiografia, ikolojioa, mbinu raia na hali kama 
Mizengwe. 


Mizengwe ina tabia kuu tatu zinazoweza kufananishwa na nchi yoyote, 
nazo ni matatizo, mafanikio yake na hamu ya kujikomboa kutoka mikononi 
mwa adha zote zinazoikabili nchi hii. 


Tofauti na nchi nyingine iwayo, wananchi wa | Mizengwe hasa 


JI Kdamizaji uliokuwa ukiwadhalilisha na kuwadhulumu. 


Ukiachia mapinduzi ya wafanyakazi nchini Ufaransa, kwa Afrika 


walikuwa na uwezo wa kutumia silaha zao kama mapanga, mikuki hata 
mawe, hawakufanya hivyo. Kwani siyo jibu wala njia ya kistaarabu ya 
kujikomboa. 


Ijapokuwa ukombozi wa taifa la Mizengwe umevunja mwiko kwa 


Ki 


Hivyo basi, licha ya kuleta somo la Ukombozi uliojikita kuondoa dhuluma 
bila umwagaji damu bali ithibati na ujasiri, riwaya hii inaleta Somo 
Jipya kuwa kila Mwananchi awe mdogo au mkubwa, maskini au tajiri, 


Pia, ni mbiu ya mgambo na hadhari kwa wote wanaofanana na wananchi 
wa Mizengwe kutoyapa kisogo matatizo yanayowazunguka, bali 
kuyakabili bila kuleta vurugu. Na zaidi ya hayo, somo kuu ni kwa wananchi 
kutopoteza 

kumbukumbu ya yanayowatokea. 


Na badala yake ni kuitumia kura yao kama ngao na silaha bora na 
salama yenye matokeo ya uhakika kama ilivyotokea kwa wananchi wa 
Mizengwe. 


Mwisho wa yote, Saa ya Ukombozi ni wito kwa watu, jamii na mataifa 
yote yanayoendelea kuumia chini ya aina yoyote ya ukoloni, udhalimu, 
unyonyaji na mengine kama hayo kusimama kidete kuitetea haki. 


KI 

“Matatizo, Mafanikio, amekusalimia.” Huzuni, mama yake Matatizo, 
anamfikishia salamu mwanawe alizozipata kutoka kwa jirani yake Joy, 
mke wa mzee tajiri, Livingstone Kupata, aliyekuwa ametoka kuongea kwa 
simu na mwanaye. 


Hii ni baada ya Matatizo kutokeza akiwa njiani kuelekea kwake akitokea 
kwenye mihangaiko yake ya maisha. Mama yake amekaa nje ya banda la 
makuti akionyesha dhahiri kuzeeka na kudhoofu. Amezungukwa na alama 
zote za umaskini na masaibu yanayotokana nao. 


Yuko chini ya kivuli cha mwembe, akichambuachambua mboga za majani 
kwa ajili ya kitoweo cha mchana. Mwembe huu ulikuwa kivutio kikubwa 
kwa akina Matatizo na Mafanikio walipokuwa wadogo. Walizoea kuja 
kuchuma maembe na kubembea, hata kujificha wakati mwingine. 


Siku moja Mzee Shida, baba yake Matatizo, aliwafuma na kuwatandika 
bakora si kawaida. Wakati ule kila mzazi alikuwa mzazi wa kila mtoto bila 
kujali kama ni wake wa kuzaa au vipi. Walikuwa wametoroka shule kuja 
kucheza na kuchuma maembe. Hivyo, kila Matatizo akiuona mwembe huu 
huwa ni kama anasoma historia ya maisha yake. Kwake, mwembe huu ni 
kama kitabu cha historia. | 


Matatizo anakaa pembeni ya mama yake huku akiwa na shauku ya kusikia 
kulikoni kwenye salamu kutoka kwa rafiki na jirani yake wa utotoni 
anayeishi naye Kanada. 


Wamekaa chini ya mwembe ambao ndiyo ulikuwa kama nyumba ya 
Matatizo na Mafanikio. Hivyo, salamu hizi si zake peke yake bali hata 
mwembe ambao ulikuwa ukiwapa hifadhi na matunda utotoni. Anawaza 
moyoni na kuvutwa na fikira kama anaongea na mwembe ule kuushukuru 

kwa ukarimu wake. 

Pembeni mwao kuna kuku na vifaranga vyake. Kuku huyo 
anacharukacharuka, kama kawaida, kuwalisha vifaranga vyake. Japo ni 
hayawani, anajitegemea. Isitoshe vifaranga vina raha kuliko hata huyo 
aliyevifuga. 

Kifaranga kimoja kinakuja karibu na alipo mania yake Matatizo. 
Anakifukuza na kujisemea, “Nenda kwa mama yako. Hapa sina mahindi 
ya kukupa nenda ule wadudu.” Anafukuza kifaranga na kukisindikiza na 
maneno. Anasema, “Wadudu nyie hamna shukurani. Kwanza waangalie 
walivyotakata, utadhani matajiri. Ama kweli wa kututenda wametutenda. 
Kwani tunazidiwa na nyuni.” Anatikisa kichwa na kutema mate pembeni 
na kuendelea na udonozi wake. Kifaranga utadhani kimeelewa. Kinatimka 
ki- malaika hata kama ni hayawani. 


Kifaranga kinaondoka haraka, kinatimka mbio kuelekea alipo mama 
yake na wenzake wakiendelea na zoezi la kucharukacharuka. Hayo ndiyo 
majaliwa yao kama hayawani wengine. 


Ghafla Matatizo anaamka na kuokota jiwe ili kumfukuza mwewe 
aliyekuwa jirani akiwinda mawindo yake. Amemwona mwewe akipitapita 
akiwa naye kwenye mawindo yake. Ndiyo maisha. 


Anajisemea, “Juzi vifaranga vyangu sita vililiwa na mwewe.” Anatupa 
Jiwe kuelekea aliko mwewe na kurejea akisema, “Inaonekana ni huyuhuyu. 
Maana naona ana kichwa chenye ubapa kama yule aliyekula vifaranga 
vyangu. Ndege kajaliwa tamaa! Ole wako siku nikikunasa ama zako au 
zangu, nyuni we usiye na adabu.” 


Watu wa Mizengwe wana namna ya kujiliwaza. Wanapoudhika humalizia 
hasira zao kwa miti hata wanyama. Wakati mwingine huitumia sanaa ya 
kuongea na vitu kuwafikishia walengwa ujumbe. Analazimika na kurudi 
kujiunga na mama yake. 


Akiwa anaendelea na zoezi la kumfukuza mwewe mama yake naye 
anatoa kilio chake, “Wewe unalalamikia vifaranga! Hukusikia kuwa 
“Juzi mbwamwitu wamevamia mbuzi wa Mipawa. Sijui balaa gani 
limetuvamia. 

Maana huku mwewe. Kule mbwamwitu, ukame na serikali ndiyo usiseme. | 
Yaani, kila balaa linakuja kwetu. Mungu tusaidie.” 


Matatizo anajibu huku akitupa jiwe la mwisho, “Mama, hapa hakuna balaa 
wala nini. Tatizo ni kwamba tumeharibu mazingira. Wale mbwamwitu 
walizoea kuua mbarapi, swala na digidigi. Lakini, baada ya kufyeka 
miti yote na kuyaacha uchi makazi yao wakajikuta hawana chakula, nao 
wameamua waje kwenye makazi yetu, maana tumeharibu makazi yao. 
Yaani, wanyama wana hiana, sina hamu, maana walichinja mbuzi utadhani 
walifuga wao!” 


Anainama na kuokota jiwe jingine na kutupa na kusema,“Mama bado una 
ndoto za serikali! Hujui wakubwa wa serikali hiyohiyo ndio wanatoa vibali 
vya kufyeka misitu ovyoovyo halafu wanakuja na unafiki wao kufanya 
kampeni ya kutunza mazingira! Nchi hii, we acha tu. Mtu anasema hili 
kumbe anamaanisha lile. Wametugeuza mashamba yao na vinyama vya 
kufanyia majaribio ya ujinga na tamaa zao.” 


Anarejea na kujiunga na mama yake ambaye kwa kitambo alikuwa 
ameachwa peke yake akiwa kainamia ungo wake akichambua mboga zake. 
Maana, yule kuku na vifaranga wake wametimka harakaharaka kwenda: 
kujificha baada ya kujua kuna adui akiwawinda. i 
Kifaranga kimoja kimeingia kwenye mzinga wa nyuki uliokuwa pembeni 
umeanikwa kwa ajili ya kukauka na kwenda kunakopaswa, yaani, porini 
kwenye mti. fi 


Huzuni, kama si kuzeeshwa na umaskini, bado yu kijana sawa na Joy 
ambaye kwa kiasi fulani utajiri, kuridhika na kuishi vizuri kunamfanya 
aonekane mdogo kwa Huzuni ambaye ni mdogo kwa miaka mitatu 
kwake. 


Ni mama aliyedhoofishwa na huzuni kama jina lake kutokana na umaskini 
na misiba, ya wanawe. Lakini, bado maisha yanaendelea pamoja na yote 
hayo. Isitoshe ni mama aliyejaliwa uzuri wa asili. Pamoja na mapigo yote 
ya maisha, bado ushahidi kuwa alikuwa mrembo upo si haba. Sura yake ni 
kama kitabu cha historia. Ukimwona utasoma aina ya maisha aliyopitia. Ni 


aaa 


kama sarafu. Ana pande mbili. Uzuri wake wa asili na ukatili wa shida. 
Ni mama wa kizazi cha kale kilicholelewa kwenye maadili na kuyashika, 
kilichofundwa na kufundika. 


Pamoja na umaskini na misiba iliyomzunguka, bado heshima yake na 
uvumilivu ni mfano wa kuigwa. 


Shida za kimaisha na jinsi ya kupambana nazo hazijawa chanzo cha 
mgogoro katika ndoa yake. Sanasana zimekuwa gundi ya kuwaweka 
pamoja yeye na mumewe ambaye ni kama upande wake wa pili. Kwani 
wanapendana utadhani walioana jana! Kumbe kuna kipindi umaskini 
unakuwa na neema yake. Maana, mke wa mwenye duka pale jirani 
haishi kupigana na mumewe. Maana tangu zimtembelee naye amekuwa 
kipanga wa kutembelea nyumba ndogo. Ajabu anachukua hata vitoto vya 
Shule. Juzijuzi alifumaniwa na kisichana cha Darasa la Tano. Alipelekwa 
mahakamani, akahonga na kurejea, utadhani hakutenda kosa. 


Salamu anazomfikishia mwanawe zinatoka Kanada kwa mtoto wa Mzee 
Livingstone Kupata, aitwaye Mafanikio. Kupata ni tajiri na Jirani yao. 


Mafanikio anaishi Saskatoon, Sasketchewan nchini Kanada ambako 
hakuna anayejua kama anafanya kazi, biashara, anasoma au anatumia pesa 
ya baba yake. Isitoshe kaoa kule. Hivyo, ni kwa wakwe zake. 


Angekuwa mtoto wa maskini watu wangesema alioa kule ili aweze kuukata. 
Lakini, yeye hana anachokata, kiasi cha kufikia kujiweka utumwani kwa 
ajili ya tumbo. Hata hivyo, nani anajua? Hata ulevi wa sifa kuwa kaoa 
mzungu unatosha kumfanya mtumwa. Maana, utumwa si wa tumbo tu. 
Mafanikio aliacha simulizi kijijini kwao Githakwa alipokuja na mke wa 
kizungu aliyekuwa, licha ya kutojua kubeba ndoo ya maji na kupikia kuni 
au mkaa, akivaa suruali na kuvuta sigara ukiachia mbali kumbebesha 
mikoba mumewe. 

mkewe kuvuta sigara wakati yeye alikuwa havuti. Wapo waliosema kuwa 
alikuwa hata akivuta sigara kubwa! Aliwaambia kuwa kuvuta au kutovuta 
ilikuwa ni mojawapo ya haki za binadamu! Walishangaa kugundua kuwa 
kumbe kulikuwa na haki za binadamu zinazoruhusu mtu kujidhuru na 
bado zikawa haki kitu! 


Wakati wakishangaa hilo, Mafanikio aliwaacha hoi zaidi aliposema 
kuwa nchini Kanada watu wana haki hata ya wanaume kwa wanaume 
au wanawake kwa wanawake kuoana. Alisema kuwa mara nyingi kwao 
ndoa ni suala la muda. Kwani alisema kuwa kwao ndoa zinavunjika 
sana kutokana na wanandoa kuwa na haki kupita kiasi. Wanagithakwa 
hawakusita kusema kuwa huo hata kama ulikuwa uzungu, ulikuwa ni 
wendawazimu na uozo katika jamii, hata kama ni ya kizungu. 


Pamoja na baba yake kushabikia vituko vya mzungu, wakati Mafanikio 
akielezea juu ya ndoa hizi, alionekana mwenye kunyong'onyea. Japo 
alitabasamu, tabasamu lake lilikuwa la kuudhika na kuadhirika. Lakini, 
angefanyaje kwa mama wa kizungu ambaye alionekana kama malaika 
pamoja na uzee na vituko vyake? Kweli, mwenye mapenzi haoni, chongo 
huita kengeza! 


Pia, Mafanikio anasema kuwa kuna kipindi watu wa jinsi moja walioana 
kila mwaka hufanya maandamano kulaani nchi nyingine zinazopiga vita 
aina yao ya ndoa. Anasema badala ya polisi kuwapiga kwa kuinajisi dunia, 
huwapa ulinzi hadi maandamano na maadhimisho yao yanaisha! 


Walipomuuliza kama nchi hiyo kweli ina watu wenye akili, aliwajibu 
kuwa hayo ndiyo maendeleo! 


Pia, mke wa Mafanikio alikuwa na vituko vingine. Tangu kipindi 
walichokuja na mumewe hadi kuondoka, hakuwahi kuwapikia chakula 
wakwe zake wala wageni wake na mumewe. Kuna kipindi walikuwa 
wanalazimika kwenda mjini ili kula hotelini na kurudi. 


Wakati mwingine ilibidi vyakula vya kizungu viitwavyo pizza, zucchini, 
kokoteili na vingine vyenye majina magumu viagizwe kutoka Fikira. 

Ndugu zake na wanakijiji walipata taabu naye. Maana licha ya kuwa na 
Shida ya kuwasiliana naye, hawakuwa wamezoea kumwona mwanamke 
akimbebesha mikoba mumewe, tena bila ya hata chembe ya aibu. Pia, kila 


mlango mke wake wa kizungu. Wanakijiji walizoea kujisemea kuwa 
uzungu una gharama, tena si kidogo! 


Lakini, Mafanikio hata Siku moja hakuwahi kufunguliwa mlango na mke 
wake. 


Vituko vya mama wa kizungu vilikuwa vingi. Maana wakati mwingine 
alikuwa akishikana na mumewe Mafanikio kiunoni bila hata kuogopa 
watu! Joy, mama yake Mafanikio, siku moja alimwambia Huzuni kuwa 
aliwakuta wakilambana midomo, akabaki kupigwa butwaa. Alipomuuliza 
mwanawe kwa nini walikuwa wanafanya vitu kama hivyo bila kumjali, 
alijibiwa kuwa hayo ndiyo mapenzi ya kizungu. Mama yake ilibidi 
akubaliane na mwanawe hivyohivyo huku akiwa amejaa aibu na kihoro. 


walimpachika jina la Oraiti pamoja na kwamba Jina lake lilikuwa Megan 
Swyers Doug. Yeye hatumii jina la mumewe kama mama wa kiafrika. 
Mafanikio aliwaambia kuwa kutumia majina ya waume kulikuwa 
kumepitwa na wakati na isitoshe ulikuwa uvunjaji mkubwa wa haki za 
binadamu! ; 


Pamoja na udhaifu huu, Mzee Kupata alijisifu sana kuwa mwanawe 
alikuwa kasoma sana hadi kukubaliwa kuoa mzungu! Alikuwa akijisifu 
kuwa ukiona mtu karuhusiwa kumwoa mzungu ujue amesoma sana. Maana 


Kwake mwanamke wa kizungu alikuwa akikubali kila kitu, hata upuuzi. 
Maana wakati wanakijiji wakishangaa vituko vyake, yeye alishabikia tena 
kwa kukenuakenua meno kama mtoto mdo go! Alikuwa haachi kutabasamu 
kila akimwona mkamwana wake huku akiongea naye Kingereza chake 
cha kizamani. Aliwaacha hoi pale alipokuwa akikaa karibu na baba mkwe 
wakati wa kula bila ya aibu. Siku ya kwanza Mzee Kupata alikataa kula 
mbele ya mkwewe, lakini, angefanyaje iwapo huo ndio uzungu kwake 
hata kwa kujidhalilisha. Lakini, mwanawe alipomwambia kuwa hayo 
ndiyo mambo ya kisasa na ishara ya kuendelea, alisalimu amri hadi 
akazoea kuwa anakula mbele ya mkwewe tena kwa kujiamini, utadhani 
naye alikuwa ghafla amegeuka mzungu mweusi! 


Oraiti kwa upande wake naye hakuacha kuja na vituko vyake. Alikuja 


na kijibwa kidogo chenye macho na masikio makubwa. Kijibwa kiliitwa 
Brown. Kilikuwa na sura mbaya kwelikweli. 


YI 


mbwa nyumbani hadi kwenye chumba cha kulala! Kweli mtu chake. 


Baba yake Matatizo! 


Angecheza na mbwa wake aliyependa kumuita my dear pet. Pia, alisema 
kuwa kwao kulikuwa na watu, tena matajiri, ambao walikuwa wakifa na 
kuwarithisha mbwa au paka wao maelfu hata malaki ya dola! 


Mzee Kupata, pamoja na ukali na jeuri yake yote, akitaka aonekane kama 
mzungu aliyekuwa bosi wake alipokuwa shambaboi zamani, alisalimu amri 
kwa Brown. Maana alikuwa akiingia nyumbani kwake na kumnusanusa 
huku naye akikenua meno kushangilia uzungu wa mwanawe! 


Brown, ilisemekana alilipiwa nauli ya ndege sawa na ya mtu kutoka huko 
kwao Kanada kuja Mizengwe. Inasemekana huko kwao Kanada, Brown 
kakatiwa bima kubwa tu sawa na Waziri wa Mizengwe! 


Mafanikio alisema kuwa nchi ya Kanada ilikuwa tajiri sana kiasi cha 
kuweza kumlisha na kumvika mkazi yeyote ambaye hakuwa na kazi. 
Lakini, alisema viongozi wake hawakuwa wakwasi sana kama wale wa 
Mizengwe. Maana walikuwa hawawaibii wananchi wao. Anasema nchini 
humo wizi katika ofisi ya umma licha ya kuwa aibu kubwa hauvumiliki. 
Aliongeza kuwa nchi ile haina watawala bali viongozi wanaofurahia kuona 
watu wao wakiendelea na kuishi maisha ya maana tofauti na wa Mizengwe 
waliokuwa na mtimanyongo, si kawaida. Maana wengi walikuwa hawiibi 
kwa ajili ya shida bali roho mbaya na uroho. 


Pamoja na utajiri wa familia yake, Mafanikio alioa mwanamke mzee hata 
kama ni wa kizungu. Sura yake ilionyesha kuwa alikuwa mzee kuliko 
mumewe, tena kwa miaka mingi tu. Umri wake ulijificha kwenye vipodozi 
na ile hali ya kutofanya kazi ngumu kama mwanamke wa Githakwa. Pia, 
wapo waliosema kuwa wazungu huwa wanakula dawa za kuongeza umri 
na kuficha uzee. 


Kulikuwa na uvumi kuwa mke wa Mafanikio kama angezaa, basi asingezaa 
watoto wengi kama Mwafrika. Licha ya umri wake kwenda, wazungu 
huwa hawazai watoto wengi. Pia hawanyonyeshi sana kama wanawake 
wa Githakwa ambao hunyonyesha hadi miaka mitatu. 


Kitu ambacho Oraiti alikuwa hafichi wala kuonea aibu ni wivu. Mama 
alikuwa na wivu si kawaida. Maana kila mwanamke aliyeongea na 
mumewe ilikuwa ni lazima amwelekeze mkewe baada ya maongezi. 
Alikuwa akimtafsiria kila kitu, tena kwa unyenyekevu huku akitabasamu 
kwa kujipendekeza. Wakati mwingine alifoka kwa kusema “Hapana! 


Hapana.” 


Siku moja shangazi yake mumewe aliudhika na kulalamika kwa nini mke 
wa mwanawe alikuwa hamwamini hata yeye. Mafanikio alimwambia 
kuwa kwa vile mke wake alikuwa amezaliwa na kukulia uzunguni hii 
ilikuwa ni mila yao. Kwani kwao hata mtu na shemeji yake, wifi, mjomba, 
kaka hata dada kuna kipindi hawaaminiani. Maana wanaweza kuwakiana 
tamaa wakati wowote. Pia, talaka kwao ni jambo la kawaida. Wanawake 
wanawawakia tamaa wanawake wenzao na wanaume kwa wanaume 
wenzao! 


Kutokana na uhuru wa kujifanyia mambo hakuna anayeweza kuwazuia 
wala kuwashtaki! Hizo ndizo haki za binadamu ambazo Mzee Njema 
alizoea kuziita haki za kiwendawazimu, maana binadamu hujiharibu. 
Japo alikuwa mpenzi wa haki za binadamu, alipenda haki za binadamu 
zinazomfanya mtu kuwa mtu zaidi badala ya zile za laana zilizomfanya 
mtu kuwa mnyama. Alilaani, kwa mfano, haki ya watawala wa Mizengwe 
kukaa kwenye madaraka wakati hawakuwa wakiwatumikia wananchi, 
badala yake walikuwa wakiwatumikisha. Alizoea kumwita Rais wa 
Mizengwe mwizi na mnyonyaji ambaye alikuwa akihimiza watu walipe 
kodi wakati yeye hakuwa akilipa kodi, bali kuziiba! 


wasemavyo, na kuoa mzungu licha ya kuonekana mzee, kinamfanya 
anaonekana kuukata kuliko hata ndugu zake walioko nchini Mizengwe. 


Japo waliona kama wazungu walikuwa na mila chafu, lakini kwa vile 
walikuwa ni wazungu kwao kila upuuzi haukuwakatisha tamaa ya kutamani 
uzungu na kuishi uzunguni kama wangejaliwa. 


Maana wananchi wa Mizengwe wana ugonjwa wa kupenda nchi za 

Kabla ya kuoa, Matatizo alijaribu mara nyingi kudandia meli ili angalau 
akafanye kibarua chochote ulaya hata kama ni kudeki vyoo au kutunza 
vikongwe vya kizungu au kuhudumia mbwa wa wazungu, bila mafanikio 
kama jina la rafiki yake Mafanikio. 


Alidandia meli maranyingi akaambulia kukamatwa maratatu na kurudishwa 
na kutumikia vifungo. Kuna kipindi alisema kuwa Giriki alitaka kumtosa 
baharini baada ya kumvumbua kwenye chumba cha jenereta ya meli kama 
alivyowaambia wenzake kuwa alimvumbua Matatizo utadhani alikuwa 
kiumbe mpya. 


Alibembeleza sana na mwishowe kutupwa Pwani ya Visiwa vya 
Solomon alipokamatwa na kusafirishwa kurejeshwa Mizengwe. Alikuwa 
akiwachekesha sana vijana alipokuwa akieleza jinsi alivyovumbuliwa na 
jinsi alivyobembeleza hadi kuzawadiwa kifungo. 


Alizoea kuwasimulia vijana wenzake kuacha mawazo na tamaa ya kudandia 
meli. Maana kuna kipindi marafiki zake wanne walitoswa baharini na 
kuishia kuwa kitoweo cha papa. 

Mwishowe alikubali kushindwa na kurejea na kutulia kijijini Githakwa 
ambapo anapambana na dhiki kama wanakijiji wengine waliokata tamaa 
ya maisha. Tofauti ni kwamba angalau ameona mwanga katika safari 
zake za kudandia meli. Hivyo hajakata tamaa. Bado ana imani kuwa ipo 
Siku atafanikiwa. Hili linaongezwa nguvu na maongezi na misimamo ya 
mzee Njema ambaye anaamini kuna siku wananchi watajikomboa kutoka 
kwenye kongwa za kunyonywa na kikundi kidogo cha watu. 


Wakati ule kulikuwa na usemi kuwa ni heri kuzaliwa ukiwa paka 
Ulaya kuliko mtu Mizengwe! Hii ni alama ya kukata tamaa iliyokuwa 
imewakumba vijana wakati ule. Japo haikuwa hivyo, kwao Ulaya ilikuwa 
ni alama ya neema na kila vinono. 

Kwani kila walichojaribu kufanya, walisalitiwa na kuangushwa na 
kikundi cha watu, tena wachache madarakani. Wapo waliojaribu kilimo 
na kukatishwa tamaa kwa mazao yao kukosa wanunuzi, kukopwa au 
kulanguliwa na walanguzi wa mazao waliokuwa wametapakaa nchi nzima. 
Hawa walikuwa na baraka zote za serikali kuwanyonya wakulima! 


Wengine walijaribu kuvusha mazao yaliyopewa jina zuri la mazao ya 
biashara kimagendo kwenda nchi Jirani bila mafanikio. 


Mazao haya nayo yaliwaletea ukoloni mwingine. Maana hayaliwi au kuwa 
na matumizi mengi katika kijiji hata nchi yao. Hapa ndipo serikali ya 
Mizengwe ilipowabana. Kwani ndiyo iliyokuwa ikishughulikia kupanga 


bei na kutafuta masoko. 


Wakati mwingine wananchi wa Mizengwe walikosa chakula kabisa. Kwani 
walihamasishwa na waliaminishwa na watawala wao wa Mizengwe 
kwamba mazao ya biashara ni bora na yanawapatia pesa. Matokeo yake 
walitumia ardhi na nguvu yao yote kwenye kulima mazao haya ya kuuza 
ughaibuni badala ya yale ya chakula. 


Askari wa mipakani nao pia walitumia mwanya huu. Kwani waliwatoza 
rushwa kubwa kiasi cha kujikuta wakiambua hasara ukiachia mbali mara 
nyingine kutekwa kwenye msitu wa Nthethe na majambazi wakielekea 
mpakani usiku kuwaepa askari wa doria waliokuwa wametapakaa 
barabarani wakifanya kazi ya kusaka ngawira kwa kisingizio cha doria. 


Ilifikia mahali nchi ikawa kama haina mwenyewe. Maana wale waliokuwa 
wakiwalangua wananchi mazao yao wengi walitoka mataifa ya kigeni. 


Pamoja na matatizo haya yote, wakulima wa Mizengwe walijaribu kwa 

kila hali kutorosha mazao yao kwenda nchi jirani kwa imani kwamba 

wangefanikiwa kukwepa adha zinazoambatana na utoroshaji wa mazao 

hayo, ili angalau kurudisha robo tatu ya gharama walizotumia kuzalisha. 

Ukweli ni kwamba kama wangeuza nchini mwao wasingeweza hata 

kurudisha robo kutokana na mipango mibovu ya soko “holela” ambalo - 
walizoea kuliita soko huria. 

Nchi jirani ilikuwa na mfumo unaofanana na ule wa Mizengwe. Kuna 
swali lililokuwa likiwasumbua Wanagithakwa. Nalo ni kwa nini mfumo 
wa soko holela uliopo Mizengwe ni sawa na wa nchi hiyo, lakini kwa nini 
bei ya nchi jirani iwe bora kuliko ya Mizengwe? Mizengwe kwelikweli! 


Pia, hali hii ilikuwa ni ukumbusho kwa serikali ya Mizengwe kuchukua 
hatua mujarabu na madhubuti za kuboresha maisha ingawa hali ilikuja 
kuwa tofauti. 


Serikali haikujihangaisha nao isipokuwa wakati wa uchaguzi ambapo 
waliletewa kila aina ya vitu hata ambavyo hawakuvihitaji. Zililetwa bendi 
za muziki na ahadi za kupewa mikopo ya kuanzisha biashara. Baada ya 
uchaguzi ahadi walizozitoa zilitoweka, wakabaki kwenye dhiki zao. 


Kilichoongeza pigo ni ile hali ya uchumi wao kutegemea kilimo ambacho 
kilikuwa kimesahaulika kiasi cha kukosa motisha. Hili lilifanya vijana 
wengi wenye nguvu kukimbilia mijini kuuza bidhaa ndogondogo kwa ajili 
ya kupata pesa ya kula. 


Pamoja na kufanya hivyo, bado walichezea kwenye nyavu za adui yuleyule. 
Maana licha ya bidhaa hizo kuwa na kiwango dhaifu, ziliagizwa kutoka 
nchi za nje, hivyo kuchangia uchumi wa nchi hizo badala ya Mizengwe. 


Nchi ya Mizengwe ilikuwa ikiagiza nje hata juisi bandia wakati matunda 
yakiozea mashambani mwa wakulima. 


Watu wake walilima pamba na kuvaa mitumba! Walikuwa na maisha sawa 
na ya kuku ambaye “huzaa” asichokula na kula asichozalisha. Maana 
kuku hutaga mayai na kuishia kula nafaka, tena kavu. 


Pamoja na kuwa na ardhi yenye rutuba na watu wenye nguvu, kuna kipindi 
wananchi wa nchi hii walikuwa wakisumbuliwa na njaa mara kwa mara 
hadi kuagiza vyakula kutoka nchi zenye udongo na hali ya hewa mbaya 
zikilinganishwa na Mizengwe. 

Hivi vikichangiwa na usimamizi na uongozi mbovu wa Mizengwe, 
viliongeza uzito kwenye maisha ya wananchi walio wengi. Huku watawala 
wao wakitapanya pesa kwenye mambo yasiyokuwa na maana kama ziara 
za ugenini,Sherehe na ubadhirifu. 


Ajabu viongozi wa Mizengwe walikuwa ni watu wenye utajiri mkubwa 
lakini wakiwa wanaongoza nchi iliyoishi kwa kuombaomba kutoka mataifa 
ya nje. Ajabu hata wao hawakuona aibu kuomba. Sanasana waliona fahari. 
Maana kwa ombaomba, baadhi yao walikuwa wakijiingizia pesa nyingi ya 
kuficha Ulaya na kuchezea. 


Hali hii ilimfanya Matatizo kujiuliza mara nyingi bila kupata jibu, kwa 
nini ndege wasio hata na nusu ya akili walikuwa wakila na kunenepa, 
wakati watu wake walikuwa wanakula kwa kubabaisha wakiishia kukonda 
na kunyauka? 


Kuna kipindi alikuwa akitamani angeumbika ndege. Maana ndege, licha 
ya kuifaidi dunia kwa kuruka na kupaa na kula bila kuzalisha, kuna kipindi 
wanakuwa na aibu kuliko binadamu ambao hawakuonea aibu udhalili wa 
wenzao, bali kuutumia kuchuma. 


Matatizo aliwapenda ndege na maisha yao. Hawakuwa wakiamriwa 
kupanga uzazi wala kufunga mikanda. Wanaishi watakavyo na walivyo 
bila ya kumwathiri yeyote. 


Alikuwa akikumbuka kanga aliyemnasa mtegoni mwake alipokuwa 
mdogo. Alitaka amfuge. Alipomfikisha nyumbani na kumpa mahindi, 
kanga hakuyala hadi alipotoka. Maana aliona aibu kulishwa wakati 
alikuwa amezoea kujilisha. 


Watu wa Githakwa hawakuwa na mwanga. Walikuwa wamepotea kwenye 
kiza cha njaa. Maana wengi wa vijana walikuwa na mawazo ya kutafuta 
pesa ya kula wasijue ya kuolea, kujengea, kulelea, kusomesha hata wakati 
mwingine kuburudika wangeipata wapi. Hili pia liliongeza tatizo la vijana 
kutooa na kuolewa kwa wakati, kiasi cha kuwafanya mateka wa matendo 

na tabia mbovu za umalaya, uvivu, uzururaji na UKIMWI na magonjwa 
mengine ya zinaa, ukiachia mbali ujambazi, uvutaji bangi, ulevi, udokozi 
na hata utapeli. 

Walikuwa wakijiona kama taifa lililopotea. Ilifikia mahali mpaka wakosoaji 
wengine wakawapachika jina la “Matching guys” au Wamachinga na bomu 
lililokuwa likitika likingoja kulipuka wakati wowote. 


Mzee Kupata ni msomi na kuwadi wa zamani wa ukoloni ambaye 
mwanzoni alikuwa shambaboi wa mzungu. 


Alifanikiwa kumaliza Darasa la Nane baada ya bwana wake mzungu 
aliyeitwa Livingstone Harry, ambaye alichukua jina lake, kumlipia karo 
wakati wa ukoloni. 


Ni tajiri na baba wa watoto saba. Mtoto wake wa kwanza ni rubani. Wa 
pili ni mwanasheria ambaye taaluma yake imemfanya atokee kuwa tajiri 
kuliko hata baba yake. Huyu utajiri wake umetokana na kusainisha 
serikali na wawekezaji mikataba mibovu ambapo hupewa kamisheni 
kubwa. Kimsingi fedha yake ni matokeo ya jinai ya kuuza nchi na watu 
wake mwenyewe. 


Wa tatu ni Mbunge wa Jimbo la Mazonge kwenye mkoa wa Chelewa 
katika nchi ya Mizengwe. Huyu anaitwa Harry. Alichukuwa jina la baba 
wa baba wa bosi wa baba yake Livingstone Harry. Wananchi humwita 
Heri. Ni heri kwelikweli kwa familia yake ingawa ni shari na sumu kwa 
wananchi. 


Maana alizoea kurejea na kukaa kwao kila ulipokaribia uchaguzi ambapo 
ungemkuta kajichanganya na wananchi kama mwenzao. Lakini, kila 
alipochaguliwa ulikuwa ndio mwisho wa kuchanganyikana na watu wala 
kuishi jimboni mwake. 


Muda mwingi alikuwa akiishi mji mkuu wa Fikira akishughulikia maslahi 
binafsi. 


Kwani akishirikianana wakubwa wenzake, amekula njama ya kuwahamisha 

wanakijiji cha Githakwa ili kupisha upanuzi wa mradi wa kuchimba vito 
unaomilkiwa kwa ubia kati yake na wenzake na mwekezaji wa kizungu 
aitwaye Glutton Sucker. 

Mradi huu, licha ya kutishia maisha ya wanakijiji kwa uchafuzi wa maadili 
na mazingira yao,hauna faida kwao. aa 


Hii inawafanya watu wa Githakwa, licha ya kumchukia, wamwone kama 
mkoloni mweusi na wa kisasa. 


Mtoto wa nne wa mzee Kupata ni mfanyabiashara maarufu nchini 
Mizengwe. Huyu licha ya kuwa na biashara na pesa nyingi, biashara 
zake zinatia shaka hasa ulanguzi na utoroshaji nje wa pesa, nyara za 
taifa na vito. Yeye na familia yake, ingawa wanaishi kwenye mkoa wa 
Chelewa, hawakuchelewa. Waliwahi tena sana! Wanaishi kwenye nchi 
ya Mizengwe, hawakuzenguliwa, wanaula na wanazengua. Maana kila 
mwanakijiji angetamani awe na maisha bora kama wao. 


Wao ni vizito, walao kwa mirija, wakasaza na kumwaga wakati wengine 
akina yahe kama baba yake Matatizo, ni watu wa kufunga mkanda na kufa 
hata kwa njaa. Kila mwaka serikali ya Mizengwe huwaambia wakaze 
mikanda maana ipo siku mambo yatanyoka, ingawa hayanyoki. 


Wanashibakwa imani wakati Wenzao wanajiuliza leo walenini. Wanachagua 
vyakula na kula ya'siku kwao si Jambo la kuwahangaisha! Wana pesa na 
utajiri wa kumwaga. Wakati wananchi wa kawaida wakifunga mikanda, 
watawala wao wanapanua matumbo ili kula zaidi na zaidi na kutapanya 


zaidi na zaidi! Walijisemea wahenga kuwa kweli dunia ni tambara bovu. 


Wakubwa na wenye nazo wanaishi kwenye pepo na kisiwa cha amani 
kilichozungukwa na Jehanamu ya imani ya kuwa na amani bila ya kuionja 
hiyo amani. Kwa lugha rahisi sana kinachokosekana nchini Mizengwe ni 
vita vya mtutu wa bunduki. Lakini, wananchi walio wengi wanatambua fika 
kwamba amani kwa upana wake haipo hata chembe. Wanajua wazi kuwa 
nchi yao iko kwenye vita vya kitabaka ambapo wachache wanawatumia 
wengi. 

Kwa walio wengi Mizengwe hakuna amani. Kuna vurugu za kichinichini 
kati ya walio nacho na wasio nacho ambao wanatamani kuwapindua na ) 
kuwateketeza wenzao walio nacho. 


Kwa upande wa walio nacho, nao wanawahofia wasio nacho kiasi cha 
kujizungushia kuta kama wafungwa kuepuka kudhuriwa na maskini 
waliowanzunguka ambao kimsingi ndio waliowapandisha huko juu 


walipo. 


Woga ndio mtawala mkuu wa watu hawa. Haya ndiyo matokeo ya kutoweka 
kwa haki. Haki imetoweka na woga na jinai zimechukua mahali pake. 


Wana Mizengwe matajiri wanaaminisha wanuka njaa kuwa Mizengwe ni 
nchi ya amani. Wengine hujiuliza kama amani ni imani au kushiba na kufaidi 
maisha. Wengi wamejaribu kuhoji. Lakini, wakubwa wamewapachika 
majina ya kuwa ni maadui wa amani. Amani kwa wakubwa ni wao kushiba 
kwa kuwanyonya maskini. Kwa maskini amani ni kukubali kunyonywa na 
wakubwa! Hiyo ndiyo Mizengwe. 


Mtoto wa tano wa mzee kupata ni mke wa waziri, tena Waziri wa Fedha 
ambaye mwaka jana alisababisha kizaazaa baada ya kugundulika kuwa 
wizara yake ilikuwa ikikopa pesa nje na kuzitumia vibaya kiasi cha 
kuwaongezea mzigo walipa kodi maskini wa Mizengwe. 


Yeye waziri na wenzake walichokuwa wanajali ni kupewa asilimia kumi 
yao na kuiingiza nchi na hatima yake msibani. 


Hata hivyo, pamoja na hujuma hii na shinikizo kuwa afukuzwe kazi na 
kufungwa, bado anachapa kazi maana anafahamiana na kiongozi wa nchi ya 
Mizengwe ambaye walisoma pamoja. Isitoshe yeye aliwahi kuukata kiasi 
cha kumdhamini kiongozi huyo kwa kumchangishia pesa za kuwahonga 
wapiga kura, hali iliyosababisha awashinde wapinzani wake waliokuwa 
maskini. 


Wakati wa uchaguzi mkuu inasemekana alichangisha pesa nyingi kutoka 
kwa wafanyabiashara wengi. Hii ndiyo siri ya serikali ya Mizengwe kuwa 
karibu na wafanyabiashara badala ya wananchi. 

Hii ndiyo maana hata wafanyabiashara wanaojulikana kwa madhambi 
kama kuuza mihadarati,kutorosha pesa hata kufadhili jambazi hawana 
wasiwasi na jinai yao. Watakuwaje na wasiwasi iwapo mtu wao ndiye 
yuko jikoni? 


Pia, inasemekana ana biashara nyingi nje ya nchi ambazo anazimilki 
na watu wengine wazito serikalini. Kimsingi, serikali ni kama yake. 
Ameiweka mfukoni mwake na wenzake wenye madaraka. 


Kweli, siku zote maji hufuata mkondo. Baba nyumbani atokako anazo 
na mumewe anazo, tena ndiye bosi mwenyewe wa fedha! Ila siku hizi 
kutokana na kukua kwa teknolojia kuna kipindi maji yanapanda mlima 
kupitia kwenye bomba ambalo huweza hata kuuziba mkondo. 

Ama kweli siku ya kupata, Mwenyezi Mungu hakutumii barua! Wahenga 
walisema. 


Hata hivi ukichunguza kila kupata, kupata kwingine kuna mengi tena 
machafu nyumaye na yenye wingi wa utata japo si wote wapatao ni 
wachafu. 


Wengine wameua tena watoto,wake zao hata ndugu zao ama kwa maelekezo 
ya waganga au kwa kutumia nyadhifa zao, wengine kwa dhuluma na 
wengine hivyohivyo. 


Wengine waliopata kupitia mgongo wa nyadhifa zao waliwauza wananchi 
wao na kujineemesha wao na familia zao huku wananchi wakizidi 
kudhoofika! 


Familia ya Kupata ina kila aina ya watu tena waliofanikiwa. Ni familia 
yenye vyote. Ina ukwasi na watoto waliosoma hata kama bongo zao 
hazikuwa zikichemka vilivyo kama za watoto wa mzee Shida ambaye 


mkoani Chelewa. Ina jina na nafasi. 


Pia, inasemekana Mzee Kupata alikuwa akinunua nafasi za watoto wa 
“maskini walioshinda kwenda sekondari kutoka kwa walimu wakuu 
zilizowawezesha watoto wake kusoma bure wakati elimu ilipokuwa bure. 


Anayefuatia mke wa waziri naye ni wa kike. Licha ya kuwa daktari tena 
bingwa naye kaolewa Ulaya. Anaitwa Dolly. 


Watoto wa Kupata walilogewa kwa wazungu. Maana huyu binti naye 
aliwahi kuja na mume wake mzungu. Mume mwenyewe alikuwa ni mzee 
hata kuliko mzee Kupata mwenyewe, ingawa ilisemekana kuwa alikuwa 
tajiri huko kwao. Aliitwa Mann Younghusband. Dolly alipenda sana kujiita 
bibi Younghusband. Dolly aliolewa na mzungu mzee sawa na kaka yake 

Mafanikio aliyeoa mzungu mzee. 


Wanagithakwa huwa ni watu wacheshi wanaopenda sana utani. Kwani 
kama dada yake, yaani, mke mzungu wa Mafanikio, naye walimpatia 
Jina lake la utani. Walimwita Chimbuchimbu kutokana na kupenda sana 
kuwachokonoa wadudu na kuwapiga picha. 


Baadaye iligundulika kuwa kumbe naye alikuwa daktari kama mkewe. 
Alikuwa akifundisha chuo kikuu kwao. Hivyo katika safari yake ukweni, 
alifaidika kwa kukamilisha utafiti wake wa wadudu wa kitropiki uliompatia 
pesa nyingi baada ya kuandika matokeo ya utafiti huu na kuiuza dunia 
nzima ikiwamo Mizengwe. 


Ilisemekana kuwa huyu mzungu alimuoa Mwafrika ili kumtumia kuja 
Mizengwe kufanya utalii na utafiti kwa gharama nafuu wakati na binti 
Kupata naye alikubali kuolewa na mzungu ili afaidi kurithi mali zake 
atakapokufa. Wote walikuwa wanatumiana. 


Mdogo wake daktari, mke wa mzungu, ni Ofisa wa Mamlaka ya Mapato. 
Huyu kwa kutumia mwanya wa kushamiri rushwa kwenye nchi ya 
Mizengwe, alifanikiwa kuiba Pesa nyingi alizopata kwa kutoa misamaha 
ya kodi na kukwepa kodi. Hujuma hii ilifanikiwa sana kutokana na shemeji 
yake kuwa Waziri wa Fedha. Inasemekana ana majumba na vitegauchumi 
karibu kila mji nchini Mizengwe. Tena yu bado kijana mdogo tu! 


Kuna siku Matatizo alimtolea uvivu na kumwita mhujumu wa uchumi. 
Baba yake alikuja juu na kumlazimisha baba yake Matatizo, mzee Shida, 
kuomba msamaha. Maana alikuwa ametishia kumshtaki kwa kosa la 
kukashifu familia yake. 


Hivyo aliyepewa, kapewa vyote. Hata kama akikuonea kwenye mfumo 
mbovu wa Mizengwevangefika polisi au mahakamani na kununua haki 
yako na kukuacha wewe matatani. Hivyo, baba yake Matatizo kwa 
kujua udhaifu huu alikubali yaishe. Aliona ni bora kufunika kombe na 
mwanaharamu kupita. 


Alifikiria mambo men gi wakati akiamua kukubali yaishe. Kwao kuna kipato 

naye ni Ofisa Mapato. Kupata juu ya kupata! Ama kweli riziki ikikulenga 
hakuna awezaye kuiziba. Isitoshe kutokana na haki kulanguliwa, kama 
dagaa sokoni, angepoteza muda wake kubishana na mwenye nazo. Alijua 
fika kuwa nazi haiwezi kushindana na jiwe. Pia, hata jiwe likae majini 
miaka mia haligeuki kuwa nazi. Hivyo, alitumia busara ya kiutu uzima 
kuepusha shari. 


Funga kazi ni Mafanikio anayeishi Kanada akiwa na mke wake wa 
kizungu. 


Kupata na mkewe Furaha walikwisha kupata wanachotaka na wanafurahia 
maisha. Wana mali. Wamesomesha watoto wao wote, tena kwenye shule 
za bei mbaya. 


Wameozesha watoto wao tena kwa watu wenye nafasi kama wao na wana 
wajukuu wenye kila dalili za maisha mazuri. Mungu awape nini? Kwao 
maisha ni jambo la kufurahia na kujisikia. Wanajulikana nchi nzima ya 
Mizengwe hata Ulaya. 


Hata hivyo, mzee Kupata pamoja na kupata kwake, haishi kuishi kwa 
wasiwasi. Majumba yake na ya wanawe yamezungushiwa kuta kama 
magereza kwa kuhofia kuibiwa, hata kuuawa na jeshi la majambazi wasio 
na ajira wala matumaini ya maisha. 


Alitumia gharama kubwa kwenye ulinzi kuliko hata ujenzi wenyewe. 
Haya ndiyo maisha ya kila siku ya nchi ya Mizengwe. Kujifungia kwenye 
ngome kama wafungwa. 


Mtaalamu mmoja aliwahi kuonya kuwa dawa ya usalama si kuta bali 
kuachana na uchoyo na wizi wa mali ya umma na badala yake kuwawezesha 
.Vijana kujitegemea kwa kujenga mazingira mazuri ya uchapaji kazi na ' 
uwajibikaji serikalini. Bahati mbaya hakuna aliyemsikiliza. 

Wakati Kupata na mkewe Furaha wakitanua na kufaidi, upande wa pili wa 
maisha tena mtaa mmoja jirani ipo familia ya Mzee Shida Molowo. Huyu 
kama jina lake ni shida kwelikweli. Kwani licha ya shida kuwa maisha 
yake, shida huwa hazimwishii. Akitembea ni shida. Akilala ni shida. 
Maana ya maisha kwake ni shidashida. 


Lugha ya mitaani inayotumika kuelezea njaa waliyonayo familia ya Mzee 
Shida ni kwamba njaa imefanya makao tumboni kwao, huku kwa watawala 
imefanya hivyo vichwani mwao. Maana hawaibii njaa ya tumbo bali ya 
ubongo. 


Yeye ni kati ya wale wanaojiona wako sehemu mbaya kwa wakati mbaya. 
Amekata tamaa kwa kiasi fulani kutokana na aina ya maisha anayoishi 
na mfumo unaomwongoza kila siku kutokuwa na haki wala huruma bali 
dhuluma na ukandamizaji. 


Huyu sawa na mkewe na wanawe, anaona amesalitiwa na wale aliotegemea 
wangemkomboa,kumthamini na kubwa katika yote kumpa na kulinda haki 
zake kama mwanajamii katika nchi huru. 


Hutupa lawama zake zote kwenye siasa. Anaichukia siasa. Huwa hata 
hahudhurii mikutano ya kisiasa zaidi ya kujichimbia kwenye dunia yake 
ya kuhangaika na maisha yake ya kijungujiko. 


Matatizo, mtoto wa Bwana Shida na bibi Huzuni, licha ya kuwa matatizo 
kweli ana matatizo. Hana elimu wala ajira. Haujui mwisho na mwanzo 
wake ni upi. Yeye kwake maisha ni kama adhabu na matatizo kama jina 
lake. Ila anayo sifa moja kuu. 


Sifa yake nyingine ni kujaribu kila anapopata upenyo. Yeye hujiita fisi. 
Maana fisi huwa haridhiki au aache kupambana hadi kapata akipatacho. 


Pia, anayo sifa nyingine. Nayo ni kujiamini na kutokata tamaa. Pamoja na 

Licha ya kuwa na kichwa kinachochemka, nafasi yake ya kwenda sekondari 
ilisemekana iliuzwa. Kuna wanaosema kuwa ilinunuliwa na jirani yake " 
Mzee Kupata na rafiki wa Mafanikio ndiye aliyekwenda sekondari badala 
yake. Huenda hii ndiyo imefanya Mafanikio amtumie salamu kutoka 
Kanada. 


Wakati ule serikali ilikuwa ikitoa elimu bure kabla ya kuharibikiwa na 
kuanza kuiuza kama nazi baada ya wazungu kuiamuru ifanye hivyo ili 
kuzalisha taifa la mbumbumbu na wasomi wachache ambao ni watoto wa 
watawala na kuwanyonya kiulaini. 


Ana bahati mbaya. Alizaliwa baada ya ukoloni wa wakoloni weusi na sasa | 
atazaa watoto wake kweye siasa za uwekezaji na ubinafsishaji ambako 
wakoloni weusi wamefunga ndoa na wakoloni weupe. Si wakati wa 
mwanzo ambapo elimu ilikuwa bure. Ukoloni ndani ya ukoloni na juu ya 
ukoloni! 


Bahati mbaya sana wakati wa mwanzo alichelewa kuanza maisha 
kutokana na umaskini uliomfanya achelewe kuoa hadi alipompata maskini 
mwenzake. 


Alipoteza miaka mingi akijaribu kudandia meli kwenda ughaibuni ili apate 
kibarua aweze kuikwamua familia yake, hata kujiendeleza kielimu, bila 


nyumbani hata kama ni pangoni. 


Nani mwenye kipato chake atapenda kuoa au kuolewa kwenye familia 
ya maskini? Matajiri wanaozeshana na maskini wachache wenye bahati 
wanaozesha kwa matajiri. Watoto wengi wa matajiri wanafungiwa kwenye 
shule zao za bei mbaya zilizozungushiwa kuta na zinalindwa na walinzi 
wenye mitambo ya hadhari. 

Wakati maskini akihangaika na pesa ya matibabu, kula au elimu, mtaa wa 
pili matajiri wanaandaa sherehe za harusi na kuzaliwa ambazo ni mara 
mia ya kusomesha mtoto wa maskini! “Kweli dunia ya leo imebadilika 
na kupinduka kichwa chini miguu juu!” Aliwahi kuimba mwanamuziki 
mmoja wa Mizengwe. 


Binadamu anamla binadamu mwenzie. Hata wanyama wamewazidi watu 
wa Mizengwe. Kwani simba hawezi kula nyama ya simba mwenzie. Hata 
zisi na uroho wake wote hawezi kula nyama ya fisi mwenzie. 


Kuna hili balaa Jipya. Linaitwa utandawazi na uwekezaji unaolenga kuleta 
ha uchumi wa kisasa. Matatizo huvita utandawizi unaolenga kuleta uchumi; 
wa kisasi. Maana kwake utandawizi ni kuigeuza Mizengwe kuwa jalala la 
kila uchafu kuanzia wa vitu, sera hadi maadili unaofanywa na nchi tajiri. 


Bahati mbaya sana serikali ya Mizengwe bila hata hadhari imeuingia 
mtego huu kwa kishindo kama Tsunami! Zamani ilikuwa ikitoa mikopo na 
ruzuku kwa wakulima. Baada ya kuuvaa utandawizi wazungu waliamuru 
lache kufanya hivyo. Kuhakikisha hili linafanikiwa, waliyanunua mabenki 
na taasisi zilizokuwa zikitoa mikopo na motisha kwa wakulima. 


Ngonjera nyingi na mashairi Vimeimbwa kusifia uzuri wa ubaya na uchafu 
huu. Lakini, ukiangalia hali za wananchi unapata kitu tofauti kabisa. Bahati 
mbaya watawala wameziba masikid kwa vile wanapata mradi wao. 


Japo watandawazi na wawekezaji wanachuma bure, kwa mlalahoi wa 
Mizengwe hana chake bali kuliwa tu. Analiwa bure kwa kukamuliwa kodi 
na kuambulia bure! 


nyenzo za kumdhoofisha, kumdhalilisha na kumnyonya mtu mweusi. 
Kwani katika mji mkuu wa Fikira na Miji mingine ya majimbo kuna 
mashindano ya kuanzishwa kwa dini hizi ambazo licha ya kupigana vita 

zinachuma pesa nyingi huku madhambi yakiongezeka. Huwa anashangaa 
dini hizi zinavyotapanya mamilioni ya pesa kutangaza biashara zao kwenye 
televisheni wakati watu maskini kama yeye wanateseka kwa shida za 


kawaida. 


Pia, dini hizi taratibu zinaanza kuwagawa wana-Mizengwe ambao kiasili 
ni watu wamoja. Yote hii inasababishwa na kugombea waumini kwa ajili 
ya kuwanyonya na kuwatumia. 


Pigo linaongezeka zaidi hasa pale viongozi wa dini na serikali yao 
wanapokuwa wamoja. 


Huwa haishi kujiuliza sababu za ushirika huu baina ya viongozi wa dini 
na watawala ambao ni wezi wa Mizengwe. Mzee Njema hudai wanalala 
kitanda kimoja na kufanya ufuska wa kuwauza wananchi. 


Wakati kwa wengine maisha ni sherehe, kwa wengine ni kizunguzungu, 
hasa mzee Shida na ukoo wake! Yeye ana kifungo cha maisha. 


Kwa tajiri ni fedha ukwasi na ufanisi. Kwa wenye madaraka maisha ni 
madaraka na kwa akina Shida maisha ni shida. 

Kwa upande wa Matatizo, licha ya nafasi yake kununuliwa na kushindwa 
kwenda Sekondari, mdogo wake Masumbuko yupo anasumbuka gerezani, 
Masumbuko alishiriki ujambazi na kupatikana na hatia na kuhukumiwa 
kifungo cha maisha. Alifanya ujambazi kwa kutumia bunduki. Laiti 
angalisoma asingalifanya ujambazi wa kutumia kalamu ambao si kosa la 
Jinai nchini Mizengwe. Maana unafanywa na wakubwa. 


Kama Masumbuko angalikuwa amesoma, asingalifungwa. Angefungwaje 
wakati ujambazi wa ofisini ndiyo umegeuka njia ya kutajirikia? Watu wa 
Mizengwe wamezenguliwa hadi kuwachoma vibaka huku wakiwaabudia 
Vibaka na majambazi wa kalamu. 


Hapa ndipo familia ya Kupata na Wengine wa kada yake inapowazidi kete 
akina Shida na kada yake. 


Kwenye tukio hilo la ujambazi aliloshiriki Masumbuko,watu watatu 
walijeruhiwa. Hata hivyo, kesi yake ilisababisha hisia nyingi. 


Wapo wanaoamini alifungwa kwa sababu ya kuwa mtoto wa maskini na 
wapo wanaoona alistahili. Maana kuwa maskini si kigezo cha kuiba. 


Inasemekana alikuwa ameajiriwa na tajiri fulani mjini kufanya ujambazi. 
Baada ya kukamatwa tajiri wake alimtelekeza na wala hakutaka ijulikane 


Wala ukimwona huyo tajiri-jambazi aliyekuwa akimtumia Masumbuko, 
huwezi kuamini. Anatoa sadaka makanisani hata michango ya kuyajenga. 
Ni mtu na sifa zake. Anatembelea na kubadili magari. Amejenga majumba 

Juzijuzi kwenye bahati nasibu ya kuchangisha pesa ya ujenzi wa kanisa 
kuu alishinda gari! Yeye kila Jumapili ni mtu wa kuondoka na baraka 
kutoka kwa watoa baraka wanaosalisha kwenye nyumba ya Mungu asiye 


Mungu. 


Ana uhusiano mzuri na hawa viongozi. Kwani hivi karibuni alichaguliwa 
kuwa kiongozi wa wazee wa kanisa! Kweli huyu Mungu! 


Kweli mwenye nacho huongezewa na asiyenacho hunyang'anywa hata 
kidogo alicho nacho. 


“Kwanza tangu lini nyumba ya ibada ikachangiwa na bahati nasibu?” 
Aliwahi kuuliza Ndirangu ambaye viongozi wa dini walipomsikia 
walisema alikuwa na mapepo yaliyomfanya apinge “kazi” ya Mungu. 


Watu wa Mungu kwa kusema hivi waliwataka waumini kufunga na 
kumuombea Ndirangu apone mapepo YAA yakimsumbua hadi 
kuhoji kazi ya Mungu! 


Kazi ya Mungu siku hizi imekuwa tata. Maana kila atakayetaka kuchuma 
hufanya hivyo mgongoni mwa Mungu. Wapo wanaothubutu hata 
kuwaombea viongozi wezi wa Mizengwe kumbe nao wagawiwe chumo 
lao la wizi. Wanawaombea na kuwabariki badala ya kuwakemea na 
kuwalaani! 


Ukimwona jamaa anavyoheshimika utadhani mtu, kumbe nyamamwitu, 
tena hatari. Makazi ya sasa ya Masumbuko ni gerezani. Akitoka si 
kurejea nyumbani bali kwenda kaburini. Inasemekana hata akifa atazikwa 
hukohuko gerezani. Hivyo, yeye awe hai au mfu ni mfungwa milele! 
Huyo ndiye Masumbuko na masumbuko yake. 


Masahibu ya familia ya Mzee Shida hayaishii hapa. Binti yake Aibu, 
kazi yake kuzaa watoto bila hata kujua baba zao nani! Yeye na kuku jike 
hawana mpaka wala hawachekani.-Heri hata ya kuku maana kuku ni kuku 
kuliko Aibu binadamu kuzaa wanaharamu. 

Ai .— 


Hata hao jogoo wamzalishao anawajua mwenyewe au hata asiwajue maana 


ni mwingi kwelikweli. 


Watu wengi hulaumu kubadilika kwa mfumo. Maana mabinti wa Mzee 
Shida hawakwenda unyagoni wakafundwa. Wangeendaje iwapo VIOngozi 
wa dini waliwaambia kuwa kufanya hivyo ni kumtumikia shetani 
wasijue ndiyo walikuwa wakimfungulia! Hii ilimwathiri hata dada yake 


Vishawishi. 


Mdogo wao Hasara, kama jina lake, alikula hasara. Kwani alizikwa mwaka 
Jana baada ya kuukwaa UKIMWI. Alikonda kama ng'onda kiasi cha kufa 
akiwa kilo mbili. Jamani, usiambiwe UKIMWI si mchezo. 


Hasara alipata kibarua cha utingo kwenye gari la mizigo la mtoto wa Mzee 
Kupata..Alisafiri nchi zote za Jirani. Huko ndiko alikoupata UKIMWI. 
Haijulikani aliupata nchi gani. 

Watu wengine wanasema aliupata mgodini kijijini Githakwa alipokuwa ' 
akihangaika kabla ya kupata kibarua cha utingo. 


Kama si UKIMWI kumkatili, alikuwa aibadili historia ya familia ya Mzee 
Shida. Maana alikuwa anacho kipato si haba. Hata hivyo, alipenda sana 
kutumia. 


Inasemekana pesa yake nyingi alikuwa akiitengeneza kwa kuwavushia 
watu bidhaa za magendo mipakani. Alikuwa akijuana na maofisa wa 
mipakani waliokuwa wanamwamini na kumtumia. 


Kwenye msiba wake wafanyabiashara wengi wa magendo walionekana 
kulia si kawaida. Hasa akina mama waliokuwa wakihangaika kuvuka 
mipaka kuchuuza vitu vidogo vya akina mama, kama vile vipodozi, 
mikorogo na nywele za bandia. Kutokana na kunogewa na maisha ya 
ujana, alikufa hata bila ya kuoa. 


Alikufa mwezi mmoja na yule waziri wa wadudu, marehemu Kibina 
Kibcho, ambaye inasemekana alikufa kwa UKIMWI. Lakini, wakubwa 

hulindana. Badala ya kutangaza alikufa kwa UKIMWI, walitangaza alikufa 
kwa shinikizo la damu. Wanaona aibu. Lakini, UKIMWI si aibu. Maana 
nao ni binadamu, hata wangejidanganya vipi ukubwa wao hauwafanyi 
wawe malaika. 


Ng'ombe wa maskini hazai. Kwani alipokufa tajiri wake hata hakutoa 
ubani, achilia kulipa haki zake nyingine. Siku hizo matajri walikuwa wana 
uhuru wa kuajiri na kufukuza. Si kama siku hizi ambapo sheria ilimlinda 
mwajiriwa dhidi ya unyanyasaji na unyonyaji wa waajiri. 


Historia ya familia ya Mzee Shida ni mazonge kama jimbo lao. Majaribu 
naye alihukumiwa kifungo cha miaka 75. Mbali na kushikwa na 
dawa za kulevya, alikuwa na makosa mengine ya ubakaji na ugomvi. 
Aliwahi kumtandika polisi kama mtoto mdogo. Walikuwa wakigombea 
mwanamke. j 


Inasemekana kuwa hakimu aliyemhukumu alitaka rushwa ya shilingi 
laki mbili ili amfunge kifungo kifupi lakini hakuwa na pesa hiyo. Hivyo, 
alifungwa kutokana na umaskini wake. Siku hizo hata ungeua, kama 
ungekuwa na pesa au kujulikana kwa wakubwa usingefungwa. Haki 
ilikuwa ikiuzwa sokoni kama karanga na dagaa! Ua mtu, fanya biashara 
ya mihadarati hata hujumu nchi, usingefungwa. Ungefungwaje na una 
pesa na mtandao wa kujuana serikalini? 


Huwezi kuamini kuwa dume zima lilipitisha kete za dawa ya kulevya 
nyuma na kuyasheheni tumboni utadhani kiribatumbo! Kweli dunia 
imekwisha, tena vibaya. 


Alipokuwa akirejea kutoka Pakistani alikamatwa Uwanja wa Ndege wa 
Kimataifa wa Fikira na kuishia gerezani ambako yamegeuka makazi yake 
ya kudumu. Hata pasipoti yake aliyotumia kwendea India na Pakistani 
kutafuta unga bado imo kwenye mali zake alizoziacha. 


Wenye pesa waliokuwa wakikamatwa walihonga na kuachiwa. Lakini, | 
kutokana na Majaribu kutokuwa na pesa wala mtu wa kumpigania baada 

ya wazungu wa unga kumruka, ilibidi amwagiwe mvua zake 75! Siku zile 
rushwa ilikuwa imeiozesha nchi. Iliitafuna ikatafunika. 

Biashara ya unga na ujambazi haitofautiani, kwani ukikamatwa wenzio 
wanakutosa ili wasijulikane wakaharibu biashara zao na heshima zao. 
Maana wengi wa wafanyabiashara hii na ujambazi ni watu Wenye majina 
yao, tena hata wenye madaraka. Kuna kipindi waziri mmoja wa Mizengwe 
Sluusurika kuumbuka uwanja wa ndege aliposachiwa na bahati yake siku 
hivo hakuwa na mzigo. Ukiwaona wazungu wa unga mchana huwezi 


kuwadhania. 


Pia, ilisemekana kuwa Majaribu aliwadhulumu maofisa wa uwanja wa 
ndege pesa yao. Kwani mara nyingi alikuwa akipita bila kugundulika 
kutokana na kuwapatia chao. 


Baada ya kujiona amekubuhu aliamua kuwazima, nao wakaamua kumzima 
kabisa. Kwani miaka 75 na kifo havina mpaka wala tofauti. 


aaa 


0 


Yupo huyu Maanguko. Kaanguka kama jina lake. Kwani tangu azaliwe 
licha ya kutojiweza kwa lolote kuanzia kibarua hata maisha, hakuwa " 
amewahi kuoa. Hakuwahi hata kusingiziwa mtoto. Yeye na utu uzima 
wake ni sawa na mtoto. Hata mtoto ana afadhali maana akikua anaweza 
kuwa dumc. Hujisikia kuwa majogoo yotc uyaonayo yalikuwa ni mayai? 


Wazazi wake walikwisha kukubali kuwa alikuwa mtoto si riziki. 
Japo inauma, ilibidi wakubaliane na ukweli kuliko kuukimbia ukweli 
usiokimbilika. 


Funga kazi ni huyu Vishawishi. Licha ya kuwa gwiji wa kutoa mimba, 
yeye ni changudoa. Inasemekana huishi kwa kuhama nyumba kila wakati. 
Maana kila nyumba anayopanga kisipookotwa kichanga kwenye jalala 
kitaopolewa chooni. Amewahi kufikishwa polisi mara nyingi na kuachiwa 
baada ya kutoa kitu kidogo. 


Huyu hata idadi ya mimba na vitoto alivyokwishavinyonga haijulikani. 
Maana kuvichomoa ni kama anakwenda msalani. Ajabu hana hata huruma 
navyo mradi anaponda maisha asijue yanamponda! 


Yeye ni mwindaji hodari wa usiku. Asimwone mume wa mtu tena mwenye 
kuwa nazo na macho juu. Lazima atamwiba na kumpiga teke baadaye. 
Mwanamke hatosheki. Si Wazungu, si Wahindi hata wabeba mizigo 
bandarini. Anapoishiwa yeye ni zoazoa. Yeye alikuwa kalowea Fikira 
kwenye mitaa ya Sezon na Kinongo makaburini alikokuwa akifanyia 
uchafu wake huu usiku. Inasemekana wateja wake walikuwa ni hata 
watu wakubwa wenye madaraka ambao hakuna ambaye angetegemea 
wangefanya uchafu kama huu. Inasemekana huko mjini mambo yalikuwa 
yameharibika. Maana watu walifikia kufanyia ufuska hata makaburini. 
Kuna kipindi vyombo vya habari viliripoti kuwa padri mmoja alikamatwa 
na polisi kwa tuhuma ya kufanya tendo la ndoa na mwanafunzi wa shule 
huku mwingine akifungwa kwa kosa la kulawiti! 

. Yeye mwili wake aliugeuza duka. Alimuuzia kila mwenye rupia. Hakujali 
sura, harufu wala umri. Ukiwa na Pesa twende kazini! Hata ungetaka 
amhudumie mbwa wako mradi Pesa ya chapchapu ipo. Utu kwake ulikuwa 
ni msamiati usiokuwa na maana. Wazazi wake kawatia aibu si kidogo. 
Wanamwomba Mungu siku zote asije kuufanyia ufuska wake nyumbani 
kwao. 


ya baba yake, akiwa kabadili rangi yake kwa mikorogo na kuvalia nywele 
za maiti. Kalaaniwa mtoto yule! 


Msafara bado haujaisha. Yupo huyu kitindamimba, mtoto wa mama. Huyu 
Si mwingine ni Tujaribu. Yeye kazi yake vibarua kuanzia kuchinja kuku, 
kupiga zege hata kuchimba vyoo 


Ni bingwa wa kuvuta bangi na kupigana. Haishi kuwekwa ndani. Hata 


polisi wanamjua. Mabwana Jela nao wanamfahamu. Kwani ni kijelajela. 


Hiyo ndiyo familia ya Mzee Shiaa na mkewe Mateso. Kama majina 
yao, Shida na Mateso licha ya kujaribu, kujaribiwa, kuteswa, kuanguka 
na maisha, bado walikuwa wakijikongoja wakitumaini ingetokea siku 
Mungu asiyebagua huenda angewakumbuka lau, kuyapunguza kama si 
kuyamaliza mateso yao duniani. 


aa wwa ww ww —— 


Kwa upande wa salamu maalumu kutoka Kanada, Matatizo licha ya 
kwenda shule na Mafanikio, mtoto wa Mzee Kupata,walikua pamoja. 
kama watoto majirani wasiojua mipaka ya kupata na kukosa, utajiri na 
umaskini, usomi na ujinga, dini, kabila, rangi wala mbari. 


Wakati ule wa utotoni Matatizo alikuwa hata akiingia kwenye jumba la 
Kupata. Kwa sasa hawezi kuingia kwa uhuru kama zamani, vinginevyo 
aitwe kusaidia kazi yoyote. 


Isitoshe kutokana na tofauti ya kipato iliyopo, hata akiingia lazima familia 
ya Kupata haiwezi kumwamini kama alivyokuwa mtoto.. Kwao kila 
maskini ni mwizi. 


Walicheza wote na kuwinda vinyama vya kufikirika pamoja. Wakati wa 
makuzi yao hapakuwa na wanasesere na vinyago vingine kama vile vya 
magari hata majumba na michezo ya kompyuta. 


Wakati ule watoto hawakuwa ndondocha wa kununuliwa vinyago na 
wanasesere yaani vitu vilivyoagizwa kutoka Ulaya. Watoto walijifunza 
uvumbuzi na utatuzi wa matatizo kwa kujitengenezea zana zao za 
kuchezea. 


Wakati ule watoto walikuwa hawachungwi kama mbuzi. Walikuwa huru. 
Ila baada ya watu kugeuka wanyama, watoto ghafla walifungiwa ndani ya 
kuta, hasa wale wa mijini. 


Wakati ule watoto walikuwa ni mafundi wa kutengeneza magari, nyumba 
hata ng'ombe. Hawakuisha kugombana na kupatana kama watoto 
wengine. Maana watoto ni kama vichaa, lakini malaika. Wanagombana 
leo kesho wako bega kwa bega kana kwamba hakuna lililotokea jana! 
Kweli utoto kichaa! Ndiyo maana walipokuwa wakipigana wazazi wao 
hawakusumbuka au kufarakana. Walijua ni utoto, wakikua wangeacha. 

Licha ya kuwa rika moja, walikuwa marafiki wa kweli kabla dunia na hali 
ya kipato cha familia havijawatenganisha na kuwagawanya, vikimwelekeza 
kila mmoja kwenye dunia yake, tena tofauti kama mbingu na ardhi. 


Walikatiana maembe bila kujali huyu ni mtoto wa tajiri na huyu maskini. 

. Hawakuwa wakibaguana au kujali nani kapiga mswaki au la. Dunia wakati 
ule ilikuwa na thamani na utamu wa aina yake. Si kama iliyofuata ambapo 
dunia iligeuka gunia. 


Watu huzaliwa huru na sawa lakini walimwengu huwageuza watwana na 
mabwana. Ila bado wote hufa na kuzikwa chini hata wawe na tofauti ya 
kipato. Hapa ndipo asili yao, yaani usawa hurejea na kuungana. 


“Hakika dunia hii ni tambara bovu na wala si mkaya bali walimwengu.” 
Alizoea kujisemea mzee Shida kila hali ilipomtatiza. Hali hii imekuwa 
ikiwasumbua Matatizo na Mafanikio hata katika ukubwa wao. 


Urafiki wao wa utotoni, japo umevunjika, lakini bado haujavunjika na 
kutokomea kabisa. Bado vipande vya utu na ubinadamu asilia hujitokeza 
japo kwa kitambo. 


Kila wanapojitahidi kuikimbia jana yao, huwafuata katika kesho yao kiasi 
cha vile vipande vidogovidogo vya utu na ubinadamu vilivyosalia huwavuta 
na kujikuta wakikumbukana hata kama ni mara moja kwa muhula. 


Kwani hujawahi kusikia kuwa usiache mbachao kwa msaala upitiao? Kwani 
kiumbe duniani ni nini na nani hadi ajijengee madaraka na matabaka? 
Tulikotoka kumoja na tuendako kadhalika. 


Pamoja na kuwapo pengo kubwa hata pazia kati ya vijana hawa wawili, 
silika ya utu huwavuta waka;zikuta wakikaidi mipaka na mikatale bandia 


ya ibada za mali na vitu na lau kujuliana hali. 


“Kweli mama! Mama kumbe Mafanikio pamoja na kuwa majuu bado 
ananikumbuka?” Matatizo alishangaa na kuuliza akiwa amebung'aa na 

5 | 
kuonyesha furaha yake juu ya salamu kutoka kwa rafiki yake wa utotoni. 


Pamoja na kuficha furaha yake, moyoni alikuwa na furaha kuliko hata 
hayo matone ya furaha yaliyoonekana usoni mwake. 


“Kwa nini asikukumbuke. Hata kipato kiwatenge vipi nyinyi bado ni 
binadamu tu? Kinachowatenganisha ni mifumo hii michafu yenye uonevu > 
na onevu ya binadamu. Lakini kwenye mifumo ya Mungu nyinyi mtakufa 
marafiki na ni marafiki tu.” Alijibu Huzuni mama yake Matatizo. 


Yule kuku na vifaranga vyake naye amerudi kuja kusikiliza maongezi ya 
mama na mwana. 


Anajongelea karibu na ungo. Huzuni anamfukuza. “Mama kachokore 
kwingine, hapa hakuna wadudu wala mchele.” Anaongea na kuku na 
kurejea maongezi na mwanawe. 


Wakati akifukuza kuku Matatizo anaangalia zoezi zima akiwa na mawazo. 
Moyoni alikuwa anamwonea wivu yule kuku anavyofaidi utitiri wa 
vifaranga vyake. 


Baada ya kuutafakari ujumbe huu muhimu, mara ghafla hasira ilimlipuka 
Matatizo kiasi cha kuitia nyongo furaha na heba aliyokuwa amepata 
kutokana na kupata salamu kutoka kwa rafiki yake wa utotoni. 


Hali hii ilimfanya Matatizo awe njiapanda. Kwani hakujua kama amechukia 
au amefurahi. Kwa ndani alijihisi kama mjinga kiasi fulani. 


Badiliko hili la ghafla halikumpiga chenga mama yake. Alijikuta akijibu 
“Usichanganyikiwe mwanangu. Dunia yetu ndivyo ilivyo. Wanadamu 
wameiharibu. Vitu vimeupindua utu na mtu kawa mtukitu na mtu asiye na 
kitu si mtu tena.” j 


Alivutavuta kanga yake chakavu na kuifunga vizuri na kuendelea. “Huna 
haja ya kujitesa. Usijali kuna siku tutakuwa sawa kama si hapa, basi ahera. 
Hii minyororo tuliyofungwa ni ya muda. Tunaweza kuikata siku moja 
tukawa kama wao.” Alisogeza ungo na kujipanga vizuri huku akimtupia 

Jicho kuku aliyekuwa yumo kazini kuwalisha vifaranga vyake. 
“Mama wewe unangoja ahera! Mla mama kala leo kesho mama ya manani. > 
Alijibu Matatizo. 


Matatizo anaendelea, “Hebu mtazame huyu ndege mdogo anafurahi na 
watoto wake huku akifaidi ulinzi wetu.” 


Huzuni anaingilia bila kungoja mwanawe aendelee, “Mwanangu hilo 
nalijua sana. Ila kuna haja ya kuamini, kwani, ipo siku wote tutakufa kama 
tulivyozaliwa. Hakuna atakayeondoka na utajiri wake. Kila mtu ataondoka 
kama alivyokuja. Maana ukishakufa unabakia maiti.” 


Alisita kidogo ili kumeza mate na kuendelea, “ Maiti iwe ya Rais, tajiri 
au maskini hata mzoga wa mnyama vyote sawa vimekufa. Kuku naye ana 
masahibu yake.” 


Alijikakamua kidogo na kuendelea, “Tajiri akifa huliliwa na maelfu. Lakini, 
kumbuka huwa hawamlilii yeye bali wanajililia kwa kukosa huduma yake. 
Hata maiti ya tajiri izikwe kwenye jeneza la bei mbaya ikiwa imevishwa 
suti na kutiwa manukato, mwisho wake itaoza sawa na maiti ya mbwa. 
Haya ndiyo maisha,” Alizidi kusema Huzuni. 


Huzuni alimkazia macho mwanawe Matatizo na kumalizia, “Mwanangu, 
maiti ni maiti hata iwe ya tajiri,mkubwa au maskini wote ni maiti hawana 
faida tena kwa wanaoendelea kuishi zaidi ya kuwafukia kuzimu.” 
Aliwatupia wale kuku majani kidogo ambayo yalikuwa hayafai na 
kuendelea, “Hawa kuku, kumbuka tunawala baada ya kuwahudumia. 
Hawana utashi wala uhuru. Tofauti ni kwamba angalau tunawala baada ya 
kuwalisha na kuwalinda hata kama hatuwafugi kwa kuwapenda.” 


Kabla ya Matatizo kujibu, alijisemea moyoni, “Ama kweli binti wewe wa 
babu ulijaliwa akili. Kama si dunia kukuadhibu huenda ungekuwa daktari 
kama Dolly Kupata.” 


Ghafla Matatizo alikuta mama yake amemtumbulia macho asijue alikuwa 
akimjadili kimoyomoyo na kujibu. “Hivi mama, maiti ya mbweha na 
simba ni sawa?” 

Mama yake hakungoja aongeze swali jingine. Alijibu ghafla, “Ndiyo. 
Zote zinaitwa maiti. Tofauti ni kwamba maiti ya mnyama huitwa mzoga. 
Haioshwi ingawa hubebwa sawa na ya mtu. Maiti kusema ukweli ni maiti 
bila kujali ni ya nani katika maisha.” 


Alinyamaza kidogo na kuendelea, “Hukumbuki marehemu mdogo wako 
alivyozikwa makaburi ya Mulago na waziri Kibina Kibeho?” 


Inaonekana majibu haya ya mama yake yalimwingia Matatizo, Kwani 
alijibu kwa kuridhika, “Ahaaa!” alishusha pumzi kuonekana kukubaliana 
na busara za mama yake ambaye kwake alikuwa ni mama aliyejaliwa 
kipaji kikubwa, lakini dunia ikakipora. 


Alipokuwa akitafakari majibu ya mama yake, mara ghafla utadhani mama 
yake alikuwa amegundua kuwa mwanawe alikuwa akisifia kichwa chake. 


Aliandelea kusema, “Hata kiporo ni kiporo hata kiwe cha pilau au tunguja 
na mgagani bado ni kiporo. Mwisho wa kiporo siku zote ni kuvutia nzi 
na wadudu wengine wanyevuao. Hivyo, unautesa bure moyo wako kwa 
kuwaza kurudi nyuma. Amini, kuna siku haya yote yatakwisha kama 
ambavyo hayakuwapo. Haya ni mambo ya muda. Ni changamoto ya 
maisha na tafsiri ya maisha hakuna aijuaye.” 


Aliendelea, “Haya matabaka unayoyaona ni matokeo ya ufinyu na ujinga wa 
binadamu.” Alijisogeza kwenye kivuli. Maana jua lilikuwa limesogea. 
Aliendelea, “Je, unajua kuwa kuna kipindi wanyama ni bora kuliko watu? 
Hawanyonyani wala kuuzana. Ajabu mbuzi anazaliwa hadi kufa hajapiga 
mswaki, lakini hanuki mdomo na wala kinywa chake hakisemi uongo.” 
Aliweka uongo wake pembeni na kujinyoosha kidogo na kuendelea. 


“Si unaona wale kuku. Wakimwona mwewe wanahamiana kwa kelele na 
hadhari. Lakini, siku hizi binadamu wanakuwadiana maadui. Hapa ndipo 


ubinadamu unaanza kuwa mbaya kuliko unyama na uhayawani.” 


Matatizo hakungoja mama yake amalize naye alijibu, “Mama nakuelewa. 

Lakini, kubali kuwa viporo vinazidiana. Kiporo cha pilau ni cha pilau he 
cha mchunga mama ni cha mchunga. Maharage hugaga baada ya kuingi, 
ubaridi lakini pilau mama huchukua muda.” Alijibu Matatizo ambay, 
naye kama mama yake kama si nafasi yake ya kwenda sekondari kuuzwa 
si haba alijaliwa kichwa. | 


“Hebu tuachane na mafumbo ya maisha. Nimekumbuka. Baba Yako 
alikuwa analalamika panga lake limeisha makali. Hivyo ngoja nililete 

“9 umnolec.” Alisema Huzuni akiamka na kuweka utco wake pembeni tayaji 
kuelekea bandani kuleta panga la mumewe. 


Alimkabidhi panga mwanawe na kuendelea na maongezi. 


| 
p 


“Panga hili linaonekana limeanza kuchoka. Hapa baba lazima atobokg! 
mfuko “kununua lingine. Nayo yamepanda bei siku hizi” Alilalamika 
Matatizo. | 


“Yatashindwaje kupanda bei iwapo serikali nayo imepandisha ushuru huku 
wafanyabiashara wakitumia nafasi hiyo kutukata mikono, nani anajali?” 
Alilalamika Huzuni kujibu kilio cha mwanawe juu ya bei ya mapanga. 


Mama na mwana waliongea kwa mafumbo, misemo na nahau utadhani 
watu wazima sana. Kiasi fulani walijiliwaza na kujipa moyo kuwa kesho 
yake ingeweza kubadilika kama wataamua kupambana. 


Pamoja na kuridhishana kimantiki, ukweli ulibakia palepale kila mmoja 
moyoni mwake kuwa umaskini hata uwe wa kusababishiwa ni mbaya hata | 
kuliko baadhi ya maradhi. Mafua na kikohozi husumbua, lakini hayaumbui 
wala kusumbua kama umaskini. Magonjwa haya huwa hayamzuii mtu 
kuhangaika kama umaskini umfanyiavyo mtu. 


Umaskini mara nyingine huwa kama pingu. Humfunga mwenye kuwa nao 
kiasi cha kufinya dunia ikaonekana kama chumba kidogo cha mahabusu. | 
Uzuri wa familia ya Mzee Shida, umaskini bado haujapanda kichwani 
kiasi cha kukata tamaa au kuridhika nao. | 


Maana watu wengi waliopandwa na umaskini vichwani, huwa kila balaa 

tupia Mungu utadhani ni kweli. 


am 
iti Matatizo anajiandaa kuuliza maswali mengine, mama yake 
alikumbuka kuwa alikuwa hajatwanga kisamvu kwa ajili ya mlo wa 
jioni. Maana ule mchicha aliokuwa akiuchambua ulikuwa ni chakula cha 
mchana. 


Huzuni akiashiria kuvunja kikao alisema, “Matatizo, hungoji angalau ule 
ndiyo uende uendako!” 


Matatizo alijibu, “Mama nawe, yaani mchicha wenyewe haujainjikwa hata 
mekoni ningoje hicho chakula kitaiva lini? Ingekuwa nyama ningengoja 


nata siku nzima.” 


“Mwanangu we, enzi za nyama zilikwisha zamani. Nani ataweza kuikwea 
bei ya nyama?” Alitabasamu na kuendelea, “Nyama ni ya akina Kupata. 


Yetu sisi majani kama mbuzi.” 


“Usijali siku Mkweo akijifungua nitawachinjia kuku.” Alitania Matatizo. 


vijiyo itakuwa ya mzazi. Isitoshe kuku huyo mdogo "ataweza kumaliza 
hamu ya nyama niliyo nayo?” Alizidi kutania Huzuni. 


Walicheka angalau kwa kujiridhisha. Maana maisha ndivyo yalivyo. Hata 
kama kuna dhiki kiasi gani ukifika wakati wa kucheka mja atacheka. Hata 
awe na raha kiasi gani,ukifika wakati wa huzuni mja atahuzunika tu. 


Hivyo waliachana kila mtu akaenda kwenye mihangaiko yake. 


8 — 


Matatizo aliendelea kuwaza kwa kitambo kidogo na baadaye naye kutimkia 
alikokujua. 


Aliondoka akiulaumu mfumo mzima wa utawala wa Mizengwe, 
kwani alikuwa akisonya na wakati mwingine kutukana, utadhani 
kuna mtu alikuwa akimsikiliza! 


Alipofika chini ya banda la baba yake alijisemeza, “Hata watunyonye vipi 
ipo siku watakufa na kufukiwa, wakiacha mali zao zikiliwa na wengine. 
Lakini, kwa nini kungoja wafe wakati hakuna ajuaye watakufa lini?” 


Hapo ndipo ulipo mzizi wa chuki ya Matatizo kwa serikali ya Mizengwe. 
Huwa anaitwisha lawama kwa yote yaliyomsibu maishani. Huwa anasema 
hataisamehe hata siku moja. Huwa anasema msamaha anaoweza kutoa 
kwa serikali ya Mizengwe ni kuiangusha. Hana simile na hali ilivyo na 
hapendi kumsukumia lawama Mungu. 


Uchungu wake huzidi apatapo magazeti kutoka mjini yakielezea wizi 
wa pesa nyingi na uchafu mwingine. Hutamani ageuke kimbunga aende 
akaibomoe na kuwaokoa wenzake wote wanaoteseka kama yeye mikononi 
mwa serikali ile ya Mizengwe. 


shamba la wajanja wachache, hutamani kuikimbia nchi. Alijaribu mara 
nyingi kuzamia meli akakamatwa na kurudishwa kuishia kutumikia 
kifungo. ; ' 

ai 


Miaka imepita tangu Matatizo apokee salamu kutoka kwa rafiki yake 


wa utotoni Mafanikio. Anaendelea na maisha kama wanakijiji wengine 
akisubiria kusikia kutoka kwa rafiki yake. Leo amemuwaza sana rafiki 


yake huyo. 


Matatizo ndiyo katoka zake porini kukagua miti ya kukata mbao usiku. 
Maana wao hawaruhusiwi kukata mbao. Wanaoruhusiwa ni wale 
wanaopewa leseni na serikali au vibali vya magendo kutoka kwa Ofisa 


Misitu wa kijiji ambaye pesa zote huishia tumboni mwake. 


Hapa ni kama kuna mashindano kati ya serikali na wananchi na Ofisa 
Misitu. Wakimzidi ujanja wanaingia usiku wanakata magogo yao na 
kuyaficha au kuyasafirisha usiku huohuo au kuwauzia matajiri wa pale 
waliokuwa wakiyanunua kwa bei ndogo na kuyasafirisha nje ili kuyauza 
kwa bei mbaya. 


Yaani, kinachofanyika hapa ni sawa na mtu anakwenda kuhenyekea 
vijisenti kwenye kibarua ili ampelekee mkewe. Baada ya kumkabidhi 
mama hivyo vijisenti ulivyohenyekea, kesho unaviiba au kuvikwapua! 
Yaani, ni kwamba kinachoendelea Mizengwe kwa watu maskini na hata 
serikali ni kuiibia ili kuteseka baadaye. 


Matatizo anaingia ndani na kwenda moja kwa moja chumba cha kulala ili 
kujipumzisha kwenye kitanda chake cha kamba. ; 


Mateso, mke wake, naye hamsumbui. Anajua mumewe amechoka. Yeye 
anaendelea kuguguna dongo lake. 


Hakupenda kumsemesha mume wake. Maana kama angehitaji hili angeanza 
angalau kwa kutoa salamu. Siku zote mke na mume wanajuana tabia. 
Maana ndoa mara nyingi ni kama taasisi ya vichaa. Kichaa kikilingana 
furaha. Kikizidiana karaha. 


Isitoshe watu maskini huwa mara zote wana hasira. Hivyo, mke wa Mateso 
alimwacha mwenzie ajipumzikie. 

Mateso ana kila dalili za kukaribia kujifungua. Amechoka sana na siku 


hizi anachagua vyakula. Shingo yake kwa nyuma imetuna kama kitoto 
kinachonyonya vya kutosha. Hata rangi yake usoni inaonyesha kuiva. 
Imepita miezi saba tangu ianze hali hii. Sasa si siri tena. Tumbo linasema 
ukweli wote. 


Juzi alikosana na vijana wa pale kwa fundi seremala waliposema eti 
mumewe kamuwaisha. “Vijana wa siku hizi hawana hata adabu, wanaweza 
kuparamia na kusema lolote.” Alijisemea. 


“Lakini, wajinga wengi wanasema hayo ndiyo maendeleo na kwenda na 
wakati! Maendeleo yenyewe ni vijana kuigiza mambo ya kipumbavu, 
wasijue hatima ya maisha yao! Hili halikuwashughulisha vijana hawa. 
Maana ujana siku zote ni maji ya moto, yakipoa watajua.” Mateso 
alijisemea moyoni na kuamua kuachana nao na kupita. 


“Aliendelea kuhoji kutokuwa na fahamu kwa vijana wale wahuni 
kuzikabili changamoto zao zaidi ya kuishi kwa kukidhi njaa za matumbo 
yao!” Alizidi kujisemea moyoni. 


Sambamba naye, Tonga mke wa Heri naye kadhalika. Mimba hii ilimfanya 
ampende Mateso. Kama si daktari kumshauri asipande ndege au kufanya 
safari ndefu, angekuwa Fikira akijichana vinono vya mjini. 


Tonga ana bahati. Hasengenywi na vijana wa kwa fundi seremala. 
Mume wake licha ya kuwa tajiri ni mbunge. Wangemchokoza 
wangeishia gerezani. Maana wakubwa wa Mizengwe siku zote ni kama 
miungu-watu. 


Hali hii ilimlazimu kuuguzia tumbo lake Githakwa. Hii ilikuwa kama 
bahati kwa Mateso. Kwani alimpenda kiasi cha kutaka waonane mara 
kwa mara. Kweli, ujauzito kiboko. Maana kabla ya hali hiyo, pamoja na 
kwamba walikuwa majirani, Tonga hakuwa na muda na Mateso. Kwani 
Yeye ni maskini na wao ni matajiri. 


Kama ada,tatizo ni kwamba Mateso hakuwa na uwanja mpana wa kuchagua 
vyakula. Pia, alikuwa akimchukia Shemeji yake Tujaribu ambaye kabla 

wa JI 
a ujauzito alikuwa ndiye rafiki yake na mtani wake mkuu! Kila akirudi | | 
kutoka zake kwenye vibarua au mihangaiko yake alikuwa hakosi zawadi | 
kwa shemejie. Mara leo kaja na makanyagio. Kesho vipapatio. Mradi 
raha tu. “Kweli, ujauzito sikia usiambiwe raha na karaha zake,” Alikuwa 


akijisemea Mateso mara nyingi. 


Kila mara akitematema mate Ovyo. Ila si haba. Kwani alikuwa mng'avu 
utadhani akipaka mkorogo. Shingo nayo ilikuwa inatuna utadhani alikuwa 
anakula vizuri kama jirani yake Tonga ambaye alikuwa amekonda baada 
ya kuwa mjamzito! 


Alikonda utadhani ana UKIMWI! Wakati mwenzie Mateso nguo zilikuwa 
zikimbana bila ya kuwa na ya kubadilisha, Tonga zilimpwaya na shukuru 
Mungu mumewe alikuwa anazo, angeweza kununua nguo yoyote ya bei 
yoyote. Mateso alifikiria kumwomba nguo moja lakini aliogopa akikataa 
ingekuwa aibu. Isitoshe mumewe king'ang'anizi asingekubali afanye 
hivyo. Ni maskini jeuri. Kwake kuvaa mtumba wa mzungu aliyekufa ulaya 
ambaye hamjui ilikuwa bora kuliko wa yule anayeishi kwa kumwibia 


yeye. 


Ukiachia mabadiliko hayo, Mateso alikuwa kageuka mbuzi. Kwani 
aliuguguna udongo utadhani mnyoo! Yeye na udongo, udongo na yeye. 


Yeye Tonga yake ilikuwa kutapika. Alipenda vitu viwili tu. Alipenda sana 
miwa na udongo ingawa alikuwa akila japo si sana. 


Kwa upande mwingine, mimba ya Tonga ilimfanya mumewe angalau 
kutulia kitambo kwenye jimbo lake. Maana kama si kuwa karibu 
kumhudumia mkewe aliyezuiliwa na daktari kusafiri, angekuwa zake 
mjini kwenye dili na biashara zake. Maana watawala wa Mizengwe na 
wafanyabiashara hawana mpaka. 


Siasa za Mizengwe ni biashara inayolipa sana. Maana hakuna wa kukuuliza. 
Kila mtu anajihomolea kwa nafasi mahali alipo. Ila wananchi walio 
wengi wanateketea kwenye mchezo huu wa tamaa. Maana si viongozi wa 
serikali wala dini wanaowatetea wala kuwajali. Wamewafunga mikanda 
na kuwatwisha misalaba na kila aina ya uozo huku wao wakitumbua 
maisha. 

Juzijuzi Mateso alikosana na mumewe akitaka amnunulie utumbo na 
mapupu! Ama kweli mimba kishawishi. Kwani badala ya kutamani 
salala,figo na maini yeye anatamani utumbo na mapupu! Mungu hujua 
kumlinda mjawe. Angetamani vinono hivyo si angemtoa roho mumewe 
hata naye kutoa mimba kabla ya wakati wake! 


Maskini. mumewe,hakuwa hata na chapa mfukoni. Wacha ahangaike na 
kuhangaika. Hali hii ilimletea mtafaruko si kawaida. 


Pia, Mateso si mpenzi wa makande. Lakini, siku hizi anayabugia utadhani 
bungua mdudu apendaye maharage na mahindi utadhani anajua kulishika 
jembe! 


Kwa vile Matatizo anajua matatizo ya mkewe, hana tatizo. Amekubali 
kuyalimbika na kuyapokea yote. Analaumiwa hata mahali pasipostahili. 
Lakini, afanyeje! Huo ndiyo ukubwa na ukubwa siku zote ni jaa. Huu 
kweli ndiyo ukubwa. Kwani Mateso alikuja peke yake na sasa karibuni 
ataongezeka mwingine! 


Mbali na madai ya utumbo na mapupu, kulikuwa na tatizo jingine. Matatizo 
kama jina lake nayo yanaalikana. Kwani gauni la Mateso sasa lilikuwa 
linambana. Haya nayo ni mateso mengine. 


Kwani inabidi kichwa kizungushwe ili kununua jipya kwa.ajili ya ujauzito. 
Pia, vinatakiwa vikorokoro vya kichanga. Uzuri Waafrika huzuia kukata 
mbeleko kabla hujamwona kichanga. Hivyo, hili hata kama hajaanza 
kulikamilisha bado lipo mlangoni likimtumbulia macho! 


Matatizo hawezi kulala sana. Alijitupa kwa muda kugaragara na kuamka 
na kurudi kujiunga na mkewe. 

Katika kulikabili hili Matatizo anajisemea kimoyomoyo huku kijasho 
chembamba kikimchuruzika, “Kweli mwaka huu nimeumbuka. 
Walionishauri kuoa siwaoni kuja kunichangia lau nipambane na mahitaji 
haya! Wao lao ilikuwa ni kuchangia harusi kunywa kula na kuserebuka. 
Sasa yaliyobaki yangu, wao hawamo.” 


Alizidi kujipa moyo, “Hata hivyo nawalaumu bure. Kwani mke wao au 
wangu?” Anachekea moyoni.kwa kujiuliza na kujijibu hata kujisuta. 


Kwa kumbukumbu ni kwamba gauni alilovaa Mateso aliliopoa kwenye 
kafa-Ulaya-mazishi Afrika. Kwa wasiojua hili ni mtumba au nguo 
iliyoingizwa kwenye nchi inayolima pamba kwa wingi lakini watu wake 
wanavaa mitumba,wanaendesha magari ya mitumba na wengine husema 
kuwa wanafikiri kimitumbamitumba. Viongozi nao wana akili-mitumba 
waliyoipata walipokwenda kusoma ulaya! Hayo ni ya wanasiasa. 


Alipoopoa gauni hili alikuwa bado yu mwembamba kabla hajala na 
kushiba. Sasa linambana kwelikweli. Alikuwa ki-potabo na bonge ya toto 
wakati ule akimeta na kuvutia kama sarafu ya kwenje. 


Sasa tumbo ndiyo hilo linazidi kuumka, utadhani kameza hamira. Mateso 
kweli anahitaji nguo mpya. Lakini, pesa yenyewe kichere na saa nyingine 
mfukoni hakuna! 


Sasa Matatizo atakopa kwa nani iwapo ameishagonga milango yote ya 
marafiki,jamaa na majirani? Hili ndilo swali linalotaka jibu sahihi tena 
— kwa wakati sahihi. 


Nyonyo alizokuwa kavuna kiasi alikuwa kalanguliwa na walanguzi walio 
kuwa wamehalalishwa na serikali huku kidogo kilichobaki kikikopwa na 
serikali hiyohiyo. Hategemei kulipwa mpaka msimu ujao! Nani anajali? 


Mbao alizomuuzia mhindi kwa mkopo hategemei kulipwa karibuni. 
Maana walikubaliana kuwa mhindi aende auze, akirudi kuchukua mzigo 
/ mwingine ndiyo amlipe. 

Wakati Matatizo na Mateso wakiteseka kwenye shida yule Kitumbotumbo 
anayepima mazao yao anazidi kuwa na kiribatumbo. | 


Wasomi husema ana kiribatumbo au kitambi. Ana kitambi kisichokuwa 
na tambi. Kitambi chenyewe ni cha kula bila mpangilio kwa vile pesa 
anayokula haitokani na jasho lake. Anawaka utadhani malkia wa mchwa! 
wakijiona hata wasilalamike! Wangemlilia nani iwapo walishasahaulika 
na waliopaswa kuwasikiliza walikuwa wakipata chao cha juu? 


Wakati mahitaji na madai ya Mateso yakiongezeka, banda lao la mbavu 
za mbwa linayo madai yake. Kwanza linavuja. Kulikuwa na uvumi kuwa 
serikali ina mpango wa kuvunja mabanda yote yaliyojengwa karibu na 
barabara ili kupisha barabara iendayo kwenye machimbo ya vito yaliyoko 
jirani. Siku ya kufa kwa nyani miti yote huteleza. 


huzua mambo! Kila mtu na redio mbao yake anazua lake mradi siku 
ziende. Ujinga kweli ni mzigo. Yote haya yanasababishwa na ujinga na 
umaskini. 


Machimbo haya yanamilikiwa na wageni waitwao wawekezaji. Yamekuwa 
chanzo kizuri cha uchafuzi wa Mto Chania ambao ndiyo chemichemi 


huu wa mazingira wanaambiwa mwekezaji analipa kodi nono kwa 
serikali! 


ya madhara ya biashara yake ya uchimbaji madini! Nani anajali iwapo 
hata mbunge wao anafaidi na maji safi ya bomba mjini? Isitoshe yeye. 

hategemei maji machafu ya vijito. Ana matanki na kisima chake. Hivyo 
matatizo yao si yake japo ni wajibu wake. 


Nani anajali iwapo serikali inapata chake? Hata Msitu wa Kololo unaanza 
kuteketea. Maana wakata magogo walioruhusiwa na serikali hawasikii 


“Nyani haoni makalio yake.” Alizoea kujisemea Ndirangu. 


Kila alipolewa na kushauriwa aachane na ulevi alizoea kujibu kuwa kama 
angeacha ulevi angekufa kwa ugonjwa wa hasira kutokana na alivyokuwa 
akiteswa na maisha. 


Kila alipolewa alizidi kuwalaumu wananchi kwa kukubali kuwa 
kondoo. Alikuwa na msemo wake maarufu uliojulikana kama, “Siku 
tutakapowatolea uvivu watahama nchi hii.” 


Alikuwa akisema eti Wanagithakwa walikuwa wavivu wa kufikiri na 
waoga wa kuamua na kutenda. 


Mwanzoni watu walikuwa wakimchukia. Lakini, baada ya kumzoea 
walimpuuza. Wapo waliomjadili kuwa alikuwa akisema ukweli na wengine 
walimchukulia kama mlevi na kichaa. 


Lakini, cha ajabu alikuwa rafiki mkubwa wa Mzee Njema. Huyu ukiachia 
watoto wa Mzee Njema na watu wachache, ndiye alikuwa akiongea, tena 
kwa muda mrefu na Mzee Njema. 

kulimbikizia matatizo yote ya Mizengwe. 


Vijana wa Githakwa waliofukuzwa mjini waliporejea, mlevi maarufu 
Githakwa kama ajulikanavyo, Ndirangu, aliwatania na kuwadhihaki kwa 
kusema kuwa walikuwa wamezidi kwenda mjini kuwabana wakubwa na 
kuwasababishia msongamano barabarani wasifaidi mashangingi yao na 
kuwabughudhi wenye pesa na madaraka ili kukimbia kelele zake. 


Alizoea kusema kuwa mwenye pesa amalizapo kumnyonya maskini 
huwona kama kinyaa. Hivyo huwa hapendi kumwona pale amalizapo haja 
zake naye! 

Juzi Mateso alikwenda kwenye ile asasi isiyo ya serikali ambayo 
walitangaziwa kuwa ina mitumba ya kuwasaidia akina mama. 


Ajabu alipowaeleza tatizo lake alionyeshwa chumba kilichojaa mitumba 
chakavu isiyofaa kwa matumizi! Kumbe kila kitu kimeharibika. Maana 
kila mitumba ikiletwa wahusika huchagua iliyo safi na kuwapa wauza 
mitumba wawauzie! 


Kilichomkera ni kuambiwa atie saini yake kuwa amehudumiwa. Kumbe 
wenzake wanataka wamtumie kuwaridhisha wafadhili wao. Hasaini. 
Anaamua heri kufa kwa heshima akiwa na matatizo kuliko mbwa akiwa 
hana tatizo isipokuwa fedheha. Aliudhika na kushangaa sana. Yaani, 
kuingia kwenye chumba chenye madaso na manyang'unyang'u ndiyo 
asainishwe kana kwamba alikuwa amepata alichokitaka! 


ulaji kutoka kwa wafadhili walioko Ulaya. “Halafu inasemekana asasi hii 
ina uhusiano na ile ya mke wa Mkuu wa Mkoa. Siku hizi asasi zisizo 


"za serikali ni kama vyama vya kisiasa, zimekuwa biashara inayoingiza 


mamilioni ya pesa hapa Mizengwe.” Alijisemea na kuendelea, “Hujasikia 
wake wa wakubwa wanavyoshindana kuzianzisha? Kuna za UKIMWI, 
unyumba, watoto,wadudu, bado ya ndege ndiyo sijaisikia wala ya 
na dini mpya, vyote vimejichimbia mijini kwenye mapesa ya kuchota 
na washamba wengi.” Alisemea moyoni kana kwamba alikuwa na mtu 
aliyekuwa akimsikiliza! 


Kinachomuumiza sana Mateso hata mumewe ni ile hali ya kifunguamimba 
wao kukaribia kuzaliwa kwenye taabu kama Yesu wa Nazareti. Heri hata 
ya Yesu kwani wazazi wake walikuwa na pesa ya kulipia Nyumba ya 
Wageni kama si vyumba kuisha. 


> 


Matatizo, mumewe yeye hana pesa. Hana hata jinsi ya kuipata hiyo pesa 
ya kumwandalia kifungua mimba wake! Ama kweli hujafa hujaumbika na 
siku uliyovaa vibaya ndiyo unakutana na mama mkwe. 


Wakati Mateso akiwaza na kuwazua hayo, Matatizo naye ana yake 
kichwani mwake. Kichwa kinamuuma. Atauweka wapi ugeni wa kichanga 
kinachotarajiwa? Hili ni swali ambalo lazima lipatiwe jibu mujarabu tena 
haraka. 


Kinachoumiza zaidi ni je, mama mkwe mzaa chema, anyeshewe na 
kuvujiwa kwenye ubavu wa mbwa ambao ndilo banda lake? “Aibu” Bila 
hata kutarajia, Matatizo anajikuta akijibu utadhani alikuwa akiongea na 
mtu asijue ni mahojiano ya ndani kwa ndani ya moyo wake! 


Huku mke yupo anaongea na nafsi yake na huku mume kadhalika! 


“Mume ni mume ingawa gumegume anayo sifa ya mtume.” Anazidi 
kujipa moyo. Anajipa matumaini kama mbwa akaliaye mkia wake na 
kujidhania yuko kwenye sofa ya tajiri wake. “Lazima nipambane.” Anazidi 
kujipa moyo. “Lazima nishinde na ni mimi huyuhuyu.” Anazidi kujipa | 
maturmaini. 


Kinachozidi kumsononesha ni kwamba hata mkewe ana wasiwasi na hali | 
hii ya ukata. Kitendo cha mkewe kuhangaishwa na hali hii kinamzidishia 
wasiwasi kuwa huenda kinaweza kuathiri ujauzito wake. 


Atapataje usingizi iwapo hata hayo maisha ya kawaida bila ya ujauzito 
ni kijungujiko? Mara anajisemea tena, “Maisha ni sawa na kaburi, sharti 
uingie mwenyewe. Akipatikana wa kukusaidia ni kulichimba na kukuingiza 
ili uonje adhabu yake.” Anazidi kuukubali ukweli ulioko mbele yake. 


Wakati Matatizo akijihoji na kujijibu, Mateso alikuwa kimya akibwia 
dongo lake.: Tangu apate tumbo ni mgugunaji mzuri wa udongo. Kiasi 
fulani asingejua kilichokuwa kinaendelea kichwani mwa mumewe. Kwani 
licha ya kuushughulikia udongo wake, naye alikuwa na mawazo yake 
moyoni. 

Alikuwa akiomba Mungu mumewe aende kwenye mihangaiko yake ili 

atoroke aende kwa shoga yake mpya Tonga ambaye ujauzito umemfanya 
ampende japo kabla alikuwa hana muda naye. Maana wao ni matajiri na 
isitoshe ni mke wa mbunge wakati Mateso ni mke wa kabwela. 


Mara ghafla alishtuliwa na sauti ya Matatizo aliyejisemea, “Mbona dunia 
hii haina huruma wala mizani ya haki hata kidogo!” 


Alitikisa kichwa na kuendelea.” Wakati mimi na mke wangu tunahangaika 
tusijue kichanga chetu kitafikia wapi,kuna watu tena wanaojiita wenzetu 
wanatapanya pesa yetu ya kodi tunayolipa kwa kujidhiki!” 


Mateso alikubaliana na mumewe, “Hawa si wenzetu. Wangekuwa wenzetu 
wangefanana nasi. Pia, wangejua shida zetu tungejua maisha yao.” Alitema 
mate na kuendelea, “Maisha yao ni siri.” 


“Nakubaliana nawe mke wangu. Huwaoni wanavyojificha nyuma ya magari 
yenye kiza huku ofisini mwao wakifichwa na makatibu muhtasi. Maana 
nasikia akina Mzee Njema walikwenda wilayani kumpelekea matatizo juu 
ya uchafuzi wa mazingira, ukataji miti na utoroshaji wa vito na magogo 
wakafukuzwa na Katibu Muhtasi wa mbunge.” Matatizo aliongezea. 


“Hata Shoga yangu Tonga ana wasiwasi na Katibu Muhtasi huyu 
asije akafanya uhtasi ukaisha kumletea uasi. Si unajua tena wanaume 
hamwaminiki” Alisimulia Mateso. 


Baada ya kuguguna dongo lake aliongezea, “Hukumbuki yule 
mwanamuziki wa enzi zile nchi ilipokuwa na wanamuziki, si hawa wana- 
muziki? Aliimba: naepuka vigeugeu, enyi wanaume ahadi hamna?” 
Alisema Mateso huku akivuta hisia za muziki ule. 


“Sasa mama unakokwenda kubaya. Kumbe hata nami huniamini? “Aliuliza 
Matatizo kwa hasira. 


“Mume wangu, kwani wewe una huyo muhtasi? Wewe una Mateso na 
Mateso ana wewe. Wewe si mwanamume, ni mume wangu.” Alijitetea 
Mateso. 

“Mwanamke umejaliwa raghba sina mfano! Ukweli ni kwamba wanawake 

kamumwamini mwanamme kadhalika na wanaume;wengi.hawawaamini 
kwanawake KA AA mimi nakuamini wewe hata kama unakera.”” Alitania 
Matatizo. | Bw Sdifi 


“Unasemaje? Ninakera! Kuna kiumbe duniani anakera kamia wewe? Kama 
yupo basi ni serikali hii.” Alijitetea Mateso huku akiguguna dongo lake; 


“Kweli mke wangu umejua! kunitenda!” Yaani, mimi; nakera kuliko 'hata 
serikali ya Mizengwe! Amakweli Wi tusi hakutukani.” Su 
mapigo Matatizo.!: 


uKwakiasi fulani maneno haya yalimliwaza Matatizo; akajua,kuwa kumbe 
pp mtu wa pekee na kuna mtu anayemchukulia:hivyo. 


Matatizo hakutaka mjadala wa kijinsi. Aliamua kupuuzia kila kitu na 
"kaurejea,kwenye;madaswaliyokuwa nayo kabla mke wake hajamchokoza 
kwa kushambulia wanaume: Maana anamfahamu mkewe: Akiamua 
kushikilia Jaji huwa haliachii na isitoshe akiongezea na uj auzito, ndiyo 
basi; Bi Ji 


“Mke wangu ungesoma! Ama kweli kama si kua Rais wa | kwanda 
mwanamke wa nchi hii basi migekuwa Waziri Maa ” Alitania Matatizo. 


“Inaonekana huyo atakayezaliwa atakuwa mwanasiasa. Maana” huwa 
unachukia .siasa, Lakini, tangu upate ujauzito, huu. unapenda sana siasa.” 
'Alitania Matatizo. 


" “Hizo ni ndoto. Sisi tuliozaliwa wakati mbaya na nafasi zetu kununuliwa | 

na matajiri hatutanyanyuliwa na mfumo huu uliotukalia”” Alitema mate 

na kuendelea, “Na isitoshe siasa za nchi hii zimeanza kugeuzwa za" 

"Kifalmefaline. Huoni watoto wa wamasiasa wanavyokwea wami za kisiasa 
kwa kasi ya ajabu?” ; 


Alimega dongo "lake tena na kuendelea, “Na "huyu ataathiriwa na huu 
“utandawizi,uWwekezaji na ugenishaji maana kila kitu tulichochuma zamani 
sasa kinapigwa mnada na wakubwa wachache wanachukua chao: Hiyo 

elimu ya bure itapatikana wapi?” 


| “Mwenzangu ulijaliwa kichwa lakini dunia ilikipora maana una ubongo 
unaochemka kama tanuri.” Alizidi Matatizo kumsifia mkewe ambaye ni 
kweli ubongo wake kama si kufungwa na vibanzi na minyororo ya dunia 
haukuwa wa kawaida. 


Mateso alitabasamu tu huku akiendelea na dongo lake akimsikiliza 
Matatizo akimmwagia sifa. Lakini, ni kweli Mateso hata Matatizo ni watu 
waliokuwa na vichwa vinavyochemka ambavyo vilizimwa na umaskini 
| wakoo zao. 


Alinyamaza kidogo na kuendelea, “Hawa watu tusipotafuta jinsi ya 
kuwabana watazidi kutuua kwa matatizo tena kwa mtaji wetu wenyewe. 
Wanamkaanga samaki kwa mafuta yake.” Alijikakamua kidogo kuondoa 
kohozi lililokuwa limemkwama kooni na kuendelea, “Si unaona familia 
ya Ssebagala ilivyobadilika ghafla baada ya Heri kuanza kufanya uhawara 
na Cecilia binti wa Ssebagala. Amemwanzishia biashara ya duka, mradi 
wa kuku wa mayai wa kisasa ambao mayai yao yanasemekana yana sumu 
na kumnunulia gari wilayani. Taratibu familia inaanza kuuaga umaskini.” 


Kabla ya kuendelea Mateso aliingilia kati, “Hao mume wangu hatuwawezi. 
Huoni jinsi vizalia vyao waliotusaliti kwa wazungu vinavyoishi kizungu 
wakati sisi tukiishi kama vinyamamwitu?” 


Alibwia dongo na kuendelea bila kungoja mumewe ajibu. “Hebu mwone 
mzee Kupata na wanawe na biashara zao haramu. Kama si baba yake na 
yeye na sasa mwanae kutusaliti na kuwa boi wa mzungu angekuwa na 
ukwasi huo alio nao?” 


Walimaliza maongezi yao na kuhamia nje mbali kidogo chini ya mti wa 
mkungu. Baada ya kufika kwenye mkungu waliendelea na maongezi yao 
ambayo hayakuwa rasmi. 


Baadaye maongezi yao yalikuwa yakikatishwakatishwa na miziki ya 
ndege waliokuwa nao wametoka walikotoka kwenda kwenye mti kufanya 
sherehe zao za kukaribisha kiangazi. Mateso alianza kujiimbia wimbo 

wake aupendao: 


Kilio, kilio, kilio kimetufika. 

Walio, walio, walio wetu wametuuza. 
Hakika wametuchuuza, chuuza kama dagaa. 
Vipofu, vipofu, vipofu wasio na macho. 
Kwani wameishatuuza na wao wamejiuza. 
Wameuza mali zetu 

Wameuza utu wetu 

Hata makaburi yetu 

Wameuza roho zetu 

Wameuza kila kitu 

Wanauza miili yetu 

Imeshuka thamani yetu. 

Hawa ni adui zetu. 


Aliendelea kughani bila mume wake kuingilia kwa kitambo. Mwishowe 
Matatizo alimsifia mkewe. “Kweli umejaliwa sauti kama ninga! Laiti 
kungalikuwa bado na bendi za muziki hata taarabu ningalikutafutia bendi.” 
Mateso aligeuka na kumwangalia tu. Matatizo aliendelea, “Mie tangu 
muziki ufe uje huu utapeli wa kupiga kelele watu wakasema ni muziki 
unadhani nina hamu tena na muziki?” 


Mateso alianza tena kuimba bila hata kujali kama mumewe alikuwa 
akisikiliza. | 


Wakati akimsikiliza mkewe, Matatizo alionekana kama mwenye kushtuliwa 
na jambo fulani. 


Alikuwa akijipapasa mifukoni kana kwamba amevamiwa na siafu. Ghafla 
alijisemea, “Hii pesa imedondokea wapi? Nilikuwa na kwenje mia mbili, 
humu.” Alizidi kujisakanya zaidi na zaidi kuisaka hiyo sarafu ya kwenje 
mia mbili. Kwenje ni sarafu ya Mizengwe. Kwenje elfu moja na mia tatu 
ni sawa na dola moja ya Kimarekani. | 


| 

Wakati Matatizo akijisanyasanya na Mateso akiutesa udongo, ndege aina 
ya kichungi walikuwa ndiyo wamehanikiza na kelele, wakiimba na kuvuta 
sigara zao na kushangilia jambo fulani walilolijua wenyewe. Inawezekana 
walikuwa na harusi, maana kuna ndege kama wawili waliokuwa 
wamezungukwa. Hawa huenda walikuwa ndio wanawali au mabwana 
harusi wenyewe. “Je, na ndege hufundana?” Alishangaa Matatizo. 


“Hata kama hawapakani hina na piko, wanafurahia harusi yao. Hata 
kama hawatoi wala kupokea mahari wala kusainishwa vyeti vya ndoa, 
wanafurahia. Kwani furaha ni nini iwapo maisha hayana maana?” Aliwaza 
na kuwazua. 


Walikuwa na furaha hata kuliko yeye binadamu! Hili halikuwa na ubishi 
kwa Matatizo hata kama alikuwa hajui matatizo yao. 


Ghafla alisonya na kuendelea kujisachi. 


Wakati akiendelea na zoezi la kujipiga sachi, Mateso alijizoazoa na 
kuondoka bila hata ya mumewe kujua. 


Matatizo alipostuka mwenzie hamwoni. Alijisemea, “Au huyu chaudongo 
kaishaikwapua pesa yangu? maana analo dongo jingi na sijaleta dongo 
muda mrefu” Ghafla alijikuta akiyaelekeza tena mawazo yake kwenye 
ndege. Alianza kusema nao utadhani wanamwelewa! Alisema, “Nanyi 
mmezidi. Kila siku sherehe haziishi!” 


Alisogea karibu na mti ili kuona vizuri vituko vya sherehe ya viumbe 
hawa. Alijisemea tena, “Lione lile. Lina kitambi utadhani DC! Inaonekana 
na hawa ndege wanao maskini na matajiri. Maana naona lile linavyoongea 
bila kukoma nadhani ni li-mwanasiasa, tena mwanasiasa mwenyewe Heri 
wa Kupata, tapeli mkubwa duniani na alaaniwe. Lile jingine limenuna 
utadhani mkufunzi wangu wa mgambo!” 


N u 
Alipokuwa akizidi kuongea na ndege ambao hawakumjibu, mara likatua 
kundi jingine. la ndege. Kelele ziliongezeka, shamrashamra na salamy 
huku nyimbo zikihanikiza. 


Alisahau kuwa alikuwa na mtihani wa kununua utumbo wa mjamzito. 


Alizidi kuongea na ndege, “Yaani, hata ndege mnatuzidi sisi binadamu, 
Mnachangamkiana wakati sisi tunachukiana! Naona yule anamlisha kinda 
wake! Heri yake ana cha kumpa huyo mwanawe wakati mimi sijui wangu 
akizaliwa ataishi vipi?” 


Alijisemea tena, “Ila inabidi mjiandae kuteseka maana naona miti 
inavyokatwa na magogo kusafirishwa nje, karibuni mtakuwa hamna pa 
kutua. Sijui nanyi mtaambiwa mpange uzazi!” 


Aliendelea, “Nyinyi mnakula na kulala bure na tena hamlipi kodi. Pia, 
hamnyonyani kama sisi. Hamnyenyekeani kwa sababu ya kitu alichonacho 
mtu, bali utu wake” 


Alichomoa tumbaku yake mfukoni na kibiriti na kuwasha msokoto wake 
na kuendelea, “Nanyi kama mngeletewa pesa sina shaka mngejenga 
matabaka kama yetu” Alinyamaaza na kuwatazama ndege na kuendelea, 
“Na kama mbunge wenu angekuwa kama Heri nanyi mgenyonywa tu na 
kama mngekuwa raia wa Mizengwe mngetapeliwa tu.” 


Alikohoa na kuendelea, "Jamaa, hili lina mkono wa tumbaku! Tumbaku 
yake ni kali kweli.” Aliendelea, “Yaani, umaskini huu. Kijana mzima 
navuta tumbaku badala ya sigara! Lakini, sigara ni za wenye pesa na 
wakazi wa mijini” Alijiliwaza huku akipuliza moyo kwa ridhiko. 


Ghafla ndege waliruka kuelekea wakujuako. Hapa ndipo Matatizo alirejea 
kwenye zoezi lake la kusaka Kwenje mia mbili. 


Alijisemea, “Ukiwaona wanaanza sherehe zao,ujue kiangazi ndiyo 


kinaingia. Kumbe nao ni kama sisi! Kwani kiangazi ni wakati wa sherehe, 
ndoa hata ngoma.” 

“Ilanyinyi pamojana miziki.narfuraha zenu hamna vyombo,” Aliwaambia 
ndege waliokuwa kwenye mkutano,wao kwenye mti,wa mkangazi utadhani, 
watu! Alizidi kunogesha hotuba yake kwa ndege, “Nyinyi nawapenda sana. 
Kwanimuziki wenu hauna matusi wala ubabaishaji na kelele. Wanamuziki 
wenu'hawavai nguo .za aibu; na; kujichorachora,huku, wanaume, wakitoga 
masikio: kama; wanawake..Naona yule anachezacheza: Hayuko uchi,kama, 
changudoa wa Mizengwe.” “ndowa 


Baada ya kuridhika kuwa kwenje yake "haikuwamo mifukoni, alijisemea, 
“Kwa nini huyu kaondoka kama mwizi? kaishachomoa pesa yangu na 
kwenda kununulia udongo!” Alijiuliza ma kujijibu swodui swad magu?! 
rip NA NBA OGBL JUSHNBIBIO IVYO (ISBN BUBEM .BION DILI sini 
Aliendelea kusema, “Ngoja nimfuate nyumbani; nimuulize, Maana usiku; 
nilipolala kuna kipindi aliamka na kwenda kwenye kamba nilipotundika 
nguo zanguni Las ILA c29ipM nutodomiisy BvBO Udi 
f | IADIOBALU | BOLNDOKI IJI BAI AI KUUA BOI wi 
Alitimka kuelekea bandani alikokuwa mkewe akimpikia majani yakunde 
na bada. 
UGUNY / ; NDOGO YABA NSIA VITI? BWA NI labusil ON 
Akiwa anatweta na mwenye kuudhika kidogo. aliingia! bandani mwao 
akitaka;kujua;kama'mkewe ndiye alikuwa. amechukya pesa yakwa mimozuzi 


KITIBA UODU SADRBDA VISU BOBAN VAA palobaswd BI YILISIV 
Hakungoja. Alimuuliza mkewe, “Mama Katumbo, wewe ndiye ulichukua 
pesa yangu mfukoni?” 
JUNI ABI Id INia BWN OSUBIDA 
Bila ya haraka Mateso alijibu, “Mimi si mama Katumbo. Alimkosoa 
mumuwe nakuendelea, “Ndiyo. Niliichukua/ usiku, na ndiyo.nimenunulia 
hiliudongo, ambalo; nalo limekwisha, na ukipata pesa rUninunulie, jingina 
mume wangu.!.”> 0d3 MISHNO uibw BU IDHA BOOM ulie walogsi 
IUD WA zaphirasi sa ima BUKUJOIA BW LO 
Maneno ya Mateso yalifungulia kivumbi cha maneno. 
“Hivi mwanamke wewe una akilitimamu? Yaani; kwenje miambili nzima 
yote,umeenda kuchezea kwenye; udongo! Ama kweli jambo, usilolijua ni 
sawa na usiku wa kiza, tena kinene.” Matatizo. alifoka; kwa hasifa. iwasam 


i 

“Kila siku nakwambia. Hivi unadhani mimi najifanya kula udongo kama 
mdudu? Mbona hunielewe. Hivi ulitaka nikaibe?” Mateso alimuuliza. 


Jibu hili lilimchafua Matatizo ambaye bila kujali hali ya mkewe alijibu kwa 
hasira, “Sasa utakula utumbo wako. Maana hiyo ndiyo pesa niliyokuwa 
nayo kwa hadhari. Sasa, kwa vile umechagua udongo, achana na sahau 
utumbo.” 


Mateso hakujibu. Aliendelea na kuchochoea jiko lake. 


Kuona kuwa mkewe hakujibu,Matatizo alisema, “Yaani, mke wangu 
kubali umekosea. Maana umeazima jamvi matangani. Japo hali hii si ya 
kujifanya ilibidi utumie lau akili.” 


Majibu haya yalimchefua Mateso. Alisema, “Yaani, unaendelea kunitukana 
kuwa sina akili! Ningekuwa sina akili ungenioa na kunikabidhi huu 
mzigo?” 


Matatizo aliendelea kuwa kimya. Mateso aliongezea, “Mume wangu 
badala ya kushikilia kulaumu na kujisemea, uwe unachagua maneno ya 
kusema na jinsi ya kuwajibu wenzio.” Alisogeza ukuni kwenye meko 
vizuri na kuendelea, “Hivi unaona najifanya kuguguna udongo kama 
mbuzi?” 


Matatizo alikuwa amebanwa. Hakujibu. 


Mateso alimchokoza tena, “Wanaume mnapendwa kuitwa baba fulani na 
kuwapangia hata maisha watoto wenu. Laiti siku moja mngebeba mimba 
Japo kwa siku moja, idadi ya watu Githakwa ingeporomoka. Leo nimekuwa 
mtu wa kutotumia akili na kujifanya.” Alianza kulia. 


“Mke wangu huna haja ya kulia. Ni hasira tu na huu umaskini wetu. Basi 
nyamaza, nitaenda pale kwa Kupata nifanye hata kibarua hata kama ni cha 
kudhalilika kuliko kukutesa. Niamini nitafanya chochote mradi nisikutese 
mpenzi wangu.” Alimbembeleza Mateso. 

Mateso aliacha kulia na kusema, “Kama utaendelea na maneno yako 

ya masimango nitamwambia mama mkwe maana anajua maana ya kula 
udongo. Kwani naye aliyapitia haya yanayonikumba, anaelewa vizuri. 
Japo unanicheka nawe ulitoka huko.” 


Matatizo hakuwa na la kusema bali kupuuzia huku kichwani akipiga 
hesabu jinsi ya kupata pesa ya udongo na utumbo au mapupu. 


Moyoni alijisemea, “Lakini, kweli maana mama alinisimulia alivyotaka 
kuniita Udongo kutokana na kuubukanya udongo.” 


Akiwa kwenye lindi la mawazo na suto, alishtuliwa na sauti ya Mateso. 


“Mume wangu naomba ukaazime shoka unipasulie kuni maana naona hizi 
ndiyo zimekwisha.” 


01 


Matatizo hakupinga. Badala yake aliondoka haraka kwenda kuazini 
shoka kwa jirani yao pa ad ; LBW Mw 


Kwake hii ilikuwa ni nafasi ya kukwepa maneno ya mkewe na kutafakari 
jinsi ya kumkabili wa ili NPO ai WAKI Dai tano. RB LOYOM 


Kwa vile alikuwa amepata Sababu ya kumwepusha na hasira za mjamzi ia 
alitimka harakaharaka. ; BLID | 


Baada ya kupita mkungu'alisimama na kuanza kuongea peke yake; “Yaani, 
nakwenda kujidhalilisha kwa yule habithi msaliti!” Alikwenda pembeni 
ya njia kujisaidia haja ndogo. Wavutaji tumbaku ni watu wa ajabu. Haiendi 
haja hadi avute. Alichomoa msokoto wake na kuuwasha huku akifungua 
zipu ya suruali yake. 


Mara ghafla nyoka wa kijani alikurupuka kiasi cha kumstua. Aliruka huku 
matone ya mkojo yakimchuruzika asijali. Alijipa moyo. “Uhai muhimu 
kaka hunipati.” Alimwambia yule nyoka aliyekuwa katimua mbio | 
kumwepa. 


Matatizo ana tabia ya kuongea na miti, mawe hata wanyama. Tabia hii 
aliirithi kwa babu yake marehemu mzee Molowo. Naye alikuwa na tabia 
ya kuuhisha kila kitu hata maiti. 


Kuna kipindi aliwaacha hoi watoto wa marehemu Ngofiro. Kwani 
alipokwenda kulipa deni lake alilokuwa kachukua kwa baba yao akiwa | 
hai alisema, “Leo nimekuja kumalizana na baba yenu Ngofiro.” 


Watoto walishangaa wakadhani amepagawa. Baadaye alipofafanua ndipo | 
kiroho kikaacha kuwadunda. Maana waliishaanza kumdhania mwanga. 


Alimaliza shughuli yake kwenye mitunguja na kutimka kuelekea kwa 
Kilimwengu huku akipiga miluzi. 

Ghafla alikutana na mijusikaka walioonekana kama mke na mume walikuwa 
na ugomvi wao. Alisema nao, “Hamna aibu! Fanyeni mambo yenu kwa 
kificho. Hivi nanyi mna wabakaji kama sisi? Alizidi kusema, “Hivi na 
nyinyi mnahongana kama sisi? Je, nanyi mna rushwa ya ngono"kama' 
Mizengwe?” GK 


Kwa vile hakuhitaji jibu, aliendelea na safari yake baada ya kujifurahisha, 
kwa kuongea na visivyoongea. 


Ilisemekana kuwa utamaduni huu wa kuongea na vitu visivyoongea 
uligunduliwa na mtu mmoja mtengeneza mvua. Alipokuwa ameletwa kwa 
mfalme Nkuzi kuuawa kwa kuzuia mvua isinyeshe, aliamua kuongea na 
mawingu na bahati yake mvua ilinyesha sana. 


Alipoulizwa ilikuwaje akaamrisha mawingu alisema kuwa mtu yeyote 
akiongea na chochote kinamwelewa. Tofauti ni kwamba watu walikuwa' 
hawajui hilo. Tangu siku hiyo ulijengeka utamaduni huu ingawa kuna 
kipindi mfalme Nkuzi alikuwa akiujaribu na kukwama mwisho wake 
akawa anaharamisha baadhi ya vitu. URIBIA 


Alizidi kupiga miluzi na kuendelea na safari yake huku akiwa amefurahia 
kuwashauri wale mijusi ambao walipomwona waliacha kibarua chao. na 
kutimkia vichakani utadhani walikuwa wameuelewa na kuukubali ushauri 
wake. Watu wa Githakwa hupenda kuongea na kila kitu! 


Njiani alikutana na jirani yake Kilimwengu aliyekuwa anaelekea kwake. 
Kilimwengu aliyetoka kuagana na mkewe anakwenda kwa Matatizo ili 
kujadili safari yao usiku kwenda msituni kukata magogo. j 


Wawili hawa waliamkiana na kuanza kuongea. Kili hakumkawiza, 
aliangusha bomu lililokuwa likimsumbua moyoni mwake, “Matatizo, 
umepata habari kuwa tunapaswa kuhama kupisha upanuzi wa machimbo 
ya vito?” 


Habari hii ilimtia Matatizo mshtuko si kawaida. Kwani kabla hata ya kuj ya 
majaliwa ya tumbo la mkewe na banda lake sasa na ujio wa mama mkwe 
wake, linaingia tatizo jingine! 


aa —— 


Huku akitweta alishusha pumzi na kuuliza kama vile hakuwa ameelewa 
alichoambiwa. “Unasemaje?” 


Kilimwengu alijibu, “Nakuuliza kama umepata taarifa ya kutakiwa kuhama 
eneo hili ili kupisha upanuzi wa machimbo ya GRGW.” 


GRGW kirefu chake ni Get Rich in Goons' World ambayo ni kampuni 
tanzu ya kampuni moja ya kigeni inayoitwa Richman Hoaz and Co 
ambayo inasemekana kuwa na uhusiano na waziri mmoja mwandamizi 
wa Mizengwe, 


“Tuhamie wapi na vipi?” Aliuliza Matatizo. 


Swali hili lilikuwa gumu kwa Kilimwengu. Kwani naye pamoja na kupokea 
taarifa hiyo ya amri, hakuambiwa mpango mzima wa kuhamishwa zaidi 
ya kupanga kugomea mpango huo. 


“Hata nami najiuliza swali hilohilo. Linanichanganya na kunitisha. Sasa 
ni saa ya kufa na mtu. Heri kufa tukipambana kuliko kulialia. Maana 
adui yetu sasa yuko kwenye miliki yetu. Hatuwezi kuwa wapumbavu kufa 
tunajiona.” Alijibu Kilimwengu kwa sura na sauti ya huzuni. 


“Kaka, sasa hawa watu wanataka kutuua. Hivi serikali yetu ina akili kweli! 
Yaani, kosa letu ni kuwachagua?Alilalamika Matatizo. 


Kilimwengu alidakia,” Kaka, watuue mara ngapi? Sisi ni wafu 
wanaotembea. Hujui hili! Tunahitaji ukombozi na saa yake ni sasa.” 


Matatizo hakujibu hili swali bali aliendelea kulalamika, “Wameuza 
viwanda na mabenki yetu, tena kwa bei kichaa; hatukusema kitu. Wameuza 
kila kitu. Sasa wanataka kutuuza nasi kwa mafisi na simba! Hawa watu 
tusipowatolea uvivu hakika watatumaliza na vizazi vyetu.” 


Alikohoa na kuendelea, “Nao kwa jeuri na upumbavu wao wameridhika! 
Alichomoa tumbaku yake na kuanza kusokota na kuendelea, “Wameingia 
mikataba ya madini yenye kila sura na harufu ya rushwa na wizi, hatusemi 
kitu. Wameuza mashirika ya umma moja baada ya jingine, hatujasema tu.” 

Kili alimuunga mkono na kusema, “Huenda walipoona tumekaa kimya 
wamedhani tumeridhika na utawala wao. Hawajui penye kimya kingi!” 


Matatizo aliwasha msokoto wake na kupulizia moshi baada ya kupiga 
kama mikupuo minne hivi na kuendelea, “ Wameonja asali, wanataka 
kuchonga mzinga. Sasa hawajaridhika, wanataka kutuuza sisi na makaburi 
ya mababu zetu! Kweli hapa lazima tuwaonyeshe kuwa nasi ni watu, tena 
watu kwelikweli hata kama hatuna pesa wala madaraka. Serikali ina lipi 
angalau la kujitoa lawama?” 


Kili hakulijibu swali hili. Hivyo Matatizo aliendelea, “Kama tutategemea 
serikali itusaidie tutakuwa tunakosea, tena sana. Hapa hakuna serikali. 
Mimi huwa sioni tofauti ya mkoloni na hawa. Hawa wameishatugeuza 
ng'ombe wao, tena hata ng'ombe ana nafuu maana hulishwa na kujengewa 
angalau zizi ili atoe nyama na maziwa.” 


Alisita kidogo kufikiria la kusema. Aliendelea, “Usimalize tumbaku hiyo. 
Maana unavyoikupua utadhani uko peke yako!” Kili alimtahadharisha. 
Alimkabidhi tumbaku Kili na kuendelea, “Sisi kazi yetu ni kujenga taifa 
wao kulibomoa. Eti wanatuhimiza sisi wenye moyo tujenge wao wenye 
meno watafune! Lakini, ipo siku hata ng'ombe atashtuka na kutembeza 
mateke na siku naona ni kama leo.” 


Alipiga chafya na kuendelea, “Wao wanatwambia tujenge taifa. Sasa hii 
lugha ya kujenga taifa wakati wengine wakilibomoa tuikatae, vinginevyo 
matatizo yataendelea kuongezeka ilhali wao wanaendelea kutukoga na 
kutunyonya.” 


Alikohoa tena na kuendelea, “Yaani, wametugeuza hata wezi! Kwani huu 
ukataji wa magogo tunaofanya kwa mashindano huoni tunaibia vizazi 
vijavyo? Lakini, ukishikilia hilo wao wanazidi kutoa leseni za ukataji! 
Matokeo yake tumeanza kujiibia wenyewe! Tukatae hii jinai na aibu. 
Tuamke tusimame na kukataa katakata.” 


Aliendelea baada ya kuruhusu mwenzie atafakari maneno yake, “Kuna 
kipindi unajiuliza kama kweli hata wasomi wetu wana maana. Maana 

ukiangalia wahusika wengi ni madaktari na maprofesa lakini bure kabisa. | 
Huri'ni udaktari wa mazingaombwe.” 


“Kaka tatizo si elimu. Tatizo ni uzalendo na ubinadamu. Nasi pia ni tatizo. 

“Maana kujikomboa hakuhitaji hiyo elimu bali kujitambua na kutambua 
tatizo na kuwa tayari kulikabili katika hali yoyote. Maana mimi nijuavyo 
elimu haiondoi upumbavu na roho mbaya ya mtu. 


Ingekuwa hivyo wazungu wasingetutawala na kuendelea kutunyonya. 
Pia, mimi nilipozamia meli nilijionea mwenyewe wazungu tena wanaume 
wakigeuzana wanawake. Unadhani nakudanganya kaka?” Alinyamaza 
na kuendelea, “Pia, uelewe hata hao unaowaita madaktari na maprofesa, 
wengi wao wamepata vyote hivyo kwa wazungu na ndiyo maana inakuwa 
“rahisi wazungu kuwatumia. Maana wanawajua vizuri. Wamewasomesha 
na wengine hata kuwaozesha. Wanawajua vizuri, tambua hilo.” Aling'oa 
unyasi, akaanza kutoa uchafu kwenye meno yake na kuendelea. “Kaka 
usomi si karatasi na maneno bali matendo. Tungekuwa na wasomi 
tusingefika hapa.” 


Alikohoa kidogo na kuendelea, “Halafu wakati fulani nilipokuwa mjini 
nilimsikia jamaa mmoja akisema kwamba wanaojiita wasomi nchini 
Mizengwe,wala si wasomi chochote. Yeye aliwaita “Minyoo ya vitabu” 
yaani, wanasoma vitabu vilivyoandikwa na mzungu na kufanya mitihani 
na kufaulu kwa vigezo vya kizungu. Lakini, hawawezi kutumia elimu hiyo 
kulikwamua taifa bali kulizamisha. Huoni wanavyotuangamiza kwa faida 
ya mzungu anayewatumia?” 


“Nakubaliana nawe” Alisema Kili na kuendelea, “Kweli tangu lini mbwa 
akamng'ata bwana wake? Hajitaki? Kumbe ndiyo maana wanafanya 
wanatetemeka utadhani ndiye huwapigia kura!” Alipuliza moshi na 
kuendelea, “Hujasikia wabunge walioghushi karatasi ili waonekane 
wasomi? Ajabu hawakuchukuliwa hata hatua! Sasa hapa sheria ni ya nini 
na.nani kama inabagua?” Alilalamika Kilimwengu kwa kumalizia na 
swali akiwa amekasirika kabisa. 

“Uchaguzi kaka mtego. "Matatizo alijibu-tangu lini binadamu,akawa na 
urafiki na mapenzi na panya kiasi cha kumwekea karanga? Hawa watu 
“wanatumia takrima;zao: kama chambo. Samaki 'akiishakimeza wanavuta 
"na'kumhesabu: mbavu wakicheka na kushushia na'bia..Mara hii umesahau 
mtalii” wetu/anavyokuwa; karibu nasi wakati, wa mwaka waruchaguzi?” 
Alimalizia Matatizo huku akitikisa kichwa. 


p “Kumbe ukatibu wote wakati wa kampeni ilikuwa ni'janja ya kutuelekeza 


KILI i > 3 f RWA BO isio YAL ... y ha Na za kagadus : 
kuzimu!” Ama kweli usilolijua ni usiku wa kiza!” Alisema” Kilimwengu 
aliyeonekana kuudhika na kuchanganyikiwa. ui UG DIBWi 


“Unauliza jibu? Hujui kuwa huyu ni mtalii? Kuna haja ya kiiwahamasisha 
wananchi wetu wajue umuhimu wa kura yao na kuwapigia wenye sera za 
'kituinua badala ya kuridhika na'hongo ndogondogo kama kanga;vibandiko 


Ja kulana na kila aina ya ukarimu wa mara moja kwa muhula.” Kilimwengu 
ME AA Bv sai | Similies 9Wen 


"Je mbunge wetu naye anasemaje?” Aliuliza Matatizo. 8 


“Kaka unaulizia huyo msaliti mtalii! Huyu ndiye' chanzo cha”matatizo. 
Tangu tumchague uliwahi kumsikia akiongelea haki zetu au kutupa taarifa 
ga ya uamuzi wao bungeni?” SALA y 
Alikohoa na kuendelea; "Tangu 'atulangue kura zetu hajawahi kukanyaga 
kwenye jimbo. Yuko mjini na wakubwa wenzake wakijadili biashara hii 
ya kulangua nyoyo zetu. Wako kwenye maisha yao na vikao vyao vya 
Kuvutia Wawekezaji ambao wametugeuza wakimbizi ndani ya tunachokiita 
nchi yetu.” Aliwasha tumbaku tena na kuvuta kidogo'na kuendelea, “Hata 
"mbunge mwenyewe akija utamkaribia ati kumuona? Utamwona wapi yupo 
kwenye'sgari la viyoyozi na VIOO vyeusi! Umwone umtie nuksi. Mbunge 
'si yule rafiki uliyekuwa ukisalimiana naye tena kwa kukumbatiana wakati 
“wa kampeni.” Alimalizia Kilimwengu. Saa hA ; 


Alikupua moshi wa tumbaku na kuendelea, “Mbunge sasa ni mheshimiwa. 
Si yule tuliyekuwa tinakunywa” naye “gongo wakati” wa kampeni na 
“kusalimiana Kwa kukumbatiana. Wakati ule ulikuwa ni wakati wa kutafuta 

cha mvunguni. Sasa kaishakipata kuinama kwa nini tena?” 


Alimpa msokoto mwenzie na kuendelea, “Ni wakati wa kutandaza mitego 
na kuwavutia kware. Ukishampata kware mwituni utafuata nini ndugu 
yangu?” “Halafu wewe kwa lugha za mafumbo na vijembe!” Alitania 
Matatizo. 


“Si mafumbo. Ni uchungu kaka. Sisi ni watu wazima wenye elimu ya 
vitendo kutoka kwenye darasa la maisha ingawa wasomi wa kizungu 
hawatutambui. Wasomi wa kizungu wanataka karatasi zinazoitwa vyeti 
kaka. Ndiyo maana wajanja siku hizi wanayafyatua kwa wingi na kuwaibia 
hawa wajinga wanaotuibia sisi.” Alijibu Kilimwengu. 


Baada ya kupokea tumbaku na kubugia mafunda kama manne ya moshi, 
Matatizo alikubaliana na mawazo ya Kilimwengu. Alisema, “Nakubaliana 
nawe asilimia mia. Hukumbuki mwaka juzi alivyotuchangisha pesa 
ya kuchimba barabara ya kwenda kwake? Ajabu hata mtu ukiuguliwa 
anakukodisha gari lake ambalo asingelipata kama si kura yako. Mwaka 
juzi Kazibwe ilibidi auze mbuzi watatu ili kumlipa mbunge baada ya 
kumpeleka mkewe hospitalini Githakwa.” 


“Tuliibiwa na kutumiwa. Hakuna kitu kinachoniumiza kama watu 
walivyokuwa wakijipendekeza kusukuma gari lilipokuwa likikwama 
kwenye tope kabla hajatuibia pesa yetu kumtengenezea barabara binafsi, 
utadhani nasi tuna magari!” 


Alivuta tumbaku yake tena na kuendelea, “Wakati wa zamani mbunge 
alikuwa kama baba wa wapiga kura wake. Kwanza alikuwa haendi bungeni 
bila kupata mawazo yao ya kwenda kusema bungeni. Alikuwa akishi 
jimboni kwake. Siku hizi wabunge wetu ni watalii. Kikao kilichopita 
nilimsikia mbunge akiulizia juu ya kupinduliwa kwa dikteta mmoja 
Uarabuni akitaka eti na Mizengwe ilaani kitendo hicho! Ni mbwa gani 
amng'ate bwana wake?” 


Waliangua kicheko na kuendelea, “Ule utamaduni wa kukutana na mbunge 
kumwambia matatizo yako umekwisha. Ataongeaje nawe wakati kuna 
wawekezaji wenye pesa wanamngoja? Wewe kwake huna shida zaidi ya 

kukununulia pombe na kukupa vikofia wakati wa kampeni.” 


“Ukikumbushia enzi hizo unaambiwa umepitwa na wakati. Sasa ni chuma 
ushibe hata kwa kuuza damu ya nduguzo.” Alijikuna kidogo kichwani na 
kuendelea, “Hukumbuki kipindi kile mpambe wake mmoja alivyotwambia 
kuwa kura zenyewe alinunua kwa pilau, gongo, kanga na kofia sasa watu 
walichokuwa wanadai kwake nini?” Alisema Kili. 


Matatizo alijibu, “Achia hapo. Yaani, tumeuza uhuru na mali zetu kwa 
zawadi za pombe, kioo, shanga, shuka na kofia! Kweli kile kisa cha chifu 
Mangungo wa Tanzania tulichofundishwa shuleni kinatimia tena bila 
kupungua wala kukosewa!” 


Alinyamaza kidogo na kuendelea, “Heri ya hata ya Mangungo hakujua 
kusoma na kuandika wala hakuwa na digrii na isitoshe hakuingia hiyo 
mikataba kwa nia mbaya wala tamaa zaidi ya kiidhania ungekuwa ukombozi 
wa watu wake. Unakumbuka kile kisa cha mwaka juzi ilipogundulika 
kuwa Waziri wa Mifugo alikuwa amehongewa pete ya dhahabu kuruhusu 
dawa feki ya sotoka iuzwe Zuga?” Matatizo alilaumu na kuendelea, 
“Nakumbuka sana. Yaani hawa watu ni wapumbavu. Kwa mfano leo nani 
amhonge Mzengwe zengwerald wakati inachimbwa hapa? Huu ni ukuku. 
Mkaangie kuku mayai yake hata nyama ya mwenzie ataifakamia. Lakini, 
huwezi kumlaumu kuku maana ubongo wake haujai hata kijiko cha chai.” 
Alikumbushia Matatizo. 


Kilimwengu alidakia, “Ehee, una habari kuwa kisa hicho ndiyo kilifanya 
wananchi kujua madhambi yao. Hivyo walianzisha redio za miziki 
usiku na mchana ili kuwavutia watu wasikilize upuuzi badala ya habari 
muhimu. Pia, nasikia hata huu umaskini wetu unawasaidia kututawala. 
Maana hatupati habari. Nani ataleta magazeti huku ambapo hatuna pesa 
ya kuyanunua?” 


“Hilo mbona linajulikana. Nilipokuwa mjini yalishamiri magazeti ya 
ngono na miziki tena ya matusi. Lakini, serikali haikuhangaika nayo kwa 
kujua kuwa watu wakiyapenda yatawapotosha na hawatajua haki zao.” 

Alijibu Matatizo. 


Aliendelea, “Una habari kuwa katika nchi ya Mizengwe ni rahisi kupata 
kibali cha kucheza ngoma lakini si kuandamana? Una habari ni rahisi 
kupata mkopo wa kuanzisha baa au ukumbi wa muziki lakini si wa kujenga 
shule? Wenzetu wanajua wanachofanya.” 


Kilimwengu alimuunga mkono, “Zamani ilikuwa ni kosa la jinai kwa 
mtoto kukimbia shule na kwenda kuuza karanga mjini. Lakini, nakumbuka 
juzi pale wilayani nimeona watoto wengi wanaopaswa kuwa madarasani 
wakiwa wanauza karanga tena mbele ya polisi!” 


“Wewe unasema hilo! Mie nilipokuwa Fikira nilikuwa karibu kila siku 
nikishuhudia wanafunzi, tena wakiwa na sare za shule, wakiingia Nyumba 
ya Kulala Wageni. Walipokuwa wakitoka wanaenda hoteli kula. Tena 
mara nyingine unakuta na polisi yumo humohumo.” Matatizo alitikisa 
kichwa. 


“Hivyo ndivyo wanavyotaka. Maana hao si watoto wao. Ni watoto wetu. 
Wao wanatutawala na watoto wao watatawala watoto wetu hivyohivyo 
hadi kiama tusipozinduka.” Alijibu Kili aliyekuwa amesogea pembeni 
kidogo akijisaidia haja ndogo huku akiendelea na maongezi. 


Wakati maongezi yakiwa ndiyo yananoga, kelele za Mateso ziliyavuruga. 
Kwani baada ya kungoja mtu aliyeendea shoka asimwone aliamua 
kumfuata. 

Akiwa ameghadhibika, Mateso alitoa salamu na kumuuliza 
Kilimwengu, “Shemeji huyo bwana mbona kakugandisha hapo ilhali aliaga 
anakuja kwako kuazima shoka, kulikoni?” 


“Samahani sana shemeji. Kuna msiba. Ndiyo nilikuwa nampa taarifa 
zake. Hivyo bila hata kujuliana hali tulijikuta tukizama kwenye jinsi ya 
kujikomboa na balaa hili.” 


“Msiba wa nani tena?” aliuliza Mateso kwa mstuko huku akijilaumu 
moyoni kwa kumlaumu bure mumewe. 


Y 
“Hakufa mtu bali matatizo ya kimaisha.” Kilimwengu alijibu kwa ufupi. 


Baada ya kupita kitambo na Mateso kujulishwa kulikoni kwa utuo, 
walikubaliana mumewe na Kilimwengu, waandamane kwenda kwa 
Mjumbe wa Nyumba Kumi kujua nini hatima yao. Hivyo, Mateso aliamua 
kuendea shoka mwenyewe. Maana kutokana na hali yake na majukumu ya 
mama hawakuona umuhimu wa kumwingiza kwenye sakata hili. 


Aliwaaga Matatizo na Kilimwengu na kuanza safari ya kuelekea kwa 
Kilimwengu. 


Kwa vile tumbo lilikuwa limesogea sana, baada ya kukata kona tu aliamua 
kujipunzisha chini ya shina la mti huku akitafakari aliyosikia. 


Mara alijesemea, “Hivi babu yangu aliyepigania uhuru wa nchi hii akirudi 
leo na kunikuta kwenye hali hii si atazimia. Maana nakumbuka alifungwa 
miaka saba kwa kukataa kulipa kodi kwa serikali ya kikoloni. Aliamini 
kuwa alikuwa akipigania uhuru ili sisi tuishi maisha yenye maana badala 
ya hiki kitendawili.” Alijikuta akisonya kwa hasira na kutikisa kichwa 
chake. vi 


Alizidi kuongea peke yake, “Akina Kupata waliokuwa wanapinga 
kupatikana kwa uhuru ndiyo hao leo wako mstari wa mbele kuzaa 
wabunge, matajiri na kila aina ya watoto waliofanikiwa wakati babu zetu 
wameambulia kuacha watu wasio na mwelekeo hata wa siku moja!” 


Alijisogeza kidogo na kuegamia mti na kuendelea, “Dunia hii haina maana. 
Imetawaliwa na wasaliti na waovu wanaowaangamiza, kuwanyonya na 
kuwakandamiza watu wasio na hatia. Hivi huyu Mungu kweli kazi yake ni 
ipi iwapo dini zake nazo zimekumbatia mafisi waliovaa ngozi ya kondoo?” 
Anaamua kujijibu, “Lakini, Mungu haishi hapa na isitoshe hata hao 
wanaomtumia kila uchao wanaumbuka. Juzi padri alipokamatwa ugoni na 
mke wa muumini wake ndipo niliona mwisho wao unakaribia.” Alivuta 
upande wake wa kanga chakavu na kujifuta kijasho kilichosababishwa na 
hasira na uchovu na kuendelea, “Mungu nisamehe kwa kuhoji huu wizi, 
Sina ubaya na wewe na isitoshe japo siamini kwenye dini hizi za wizi, 
naamini upo unaniona.” 


Baada ya kuongea peke yake na kupumzika vya kutosha aliamua kujizoazoa 
na kuendelea na safari yake huku akivinjari anga za Githakwa aliyoipenda 
sana japo utawala mchovu ulikuwa ukiupora uzuri ule. 


Alipofika kwa Kiliwengu, kutokana na hali yake kuwa ya uchovu, mke 
wa Kilimwengu, Bi.Tunasota, alimuonea huruma kutokana na hali yake, 
hivyo aliamua kurudi naye kwake ili amsaidie kupasua kuni. 

LA mi 


Huko nyuma baada ya Mateso kukata kona kiasi cha kutoonekana, 
Kilimwengu na Matatizo walisahau ulimwengu na matatizo yao kama 
majina yao juu ya kuhama. 


Walianza kumsengenya Mateso. Kumbe hata wanaume wanakuwa 
wambeya! Binadamu wote ni sawa. Wana tabia na mahitaji yanayofanana 
ingawa wapo wariaowagawa kijinsi. 


Tabia zao huanika kila kitu, ingawa silka ya ukandamizaji na unyonyaji 
huchomoza na kujenga matabaka. 


Kilimwengu alisema, “Mzee naona umeishashinda bao. Maana huo 
mtungo si haba. Huenda likatoka dume humo.” 


“Bwanawe, hiyo mimba mbona imegeuka kifungo kwangu! Kwanza, 
mwanamke anavyojishindilia midongo sijui kama haitamwathiri mtoto 
tumboni. Yaani, ni mateso na matatizo kama majina yetu. Utadhani wazee 
walijua kuwa Matatizo atamwoa Mateso ili amtese na kumwongezea 
matatizo!” 

Kabla ya kuendelea, Kilimwengu alimtoa wasiwasi, “Hii ni kawaida hata 
mama zetu walibwia madongo. Kwa vile ni mtoto wenu wa kwanza lazima 
uwe na mshawasha hata jokomoyo. Nasi tulipitia huko.” 


“Hiyo tisa kaka. Kumi mama anakula utadhani wamo watu mia tumboni 
mwake!” Alilalamika Matatizo. 


“Kwani kula vibaya?” Kili hakungoja jibu, alijibu na kuendelea, “Mbona 
mjamzito anayekula ndiye mzuri. Maana hata mtoto tumboni anapata 
virutubisho anavyohitaji na mama anakuwa na nguvu.” 


“Kaka, shida yangu si kula bali mfuko baba. Angekuwa anatamani vyakula 
vinavyonunulika, mara mapupu, utumbo, mara kile sijui akitamani figo na 
maini itakuwaje? Maana mimi nilikula figo mara ya mwisho nilipokuwa 
kwenye kampeni za uchaguzi mwaka jana, na yenyewe ni baada ya 
kujipendekeza kwa mbunge na kudokoa kwenye meza yake!” 

Alicheka na kuendelea, “Unaamini kuwa mke wa Heri pamoja na utajiri 
wa mumewe anatamani maharage badala ya figo na samaki? Kweli Mungu 
ana jinsi ya kuwalinda na kuwalinganisha wanadamu.” 


Alivuta tumbaku na kumpa tena msokoto Kilimwengu na kuendelea, 
“Mama kageuka jini ghafla. Hadi nafikia kujuta kwanini nilifanya hivyo. 
Sasa hili la kuhamishwa kupisha wawekezaji ndilo linaniua kabisa.” 


“Huna haja ya kujuta na kumlaumu Mungu. Kwani ndoa maana yake hasa 
ni kuongeza kizazi. Hatukuanza sisi wala hatutakuwa wa mwisho.” 


Kili alinyamaza kidogo kukamua msokoto wake vizuri. Alitutumua 
moshi mwingi na kuendelea, “We mshukuru Mungu kuwa hana maradhi 
yanayomhangaisha.” Alinyamaza kidogo na kuvuta tena tumbaku yake 
iliyokuwa inaanza kusinzia na kuendelea, “Hukumbuki kisa cha waliouza 
mbuzi kulipa gharama ya kusafirishiwa mke na gari la mbunge?” 

Alivuta tumbaku na kusema, “Hii tumbaku vipi ilikuwa na unyevuunyevu 
nini, mbona inasinzia haraka hivi!” 


Alikohoa kutokana na ukali wa tumbaku na kuendelea, “Sisi maskini 
Mungu anayo njia ya kutulinda na kutunusuru na majanga mengine 
yanayowakumba matajiri kama kukosa usingizi, woga, majuto, ugonjwa, 
wa moyo na mengine kama hayo.” 


“Ila kaka, lazima mwaka huu kijulikane. Lazima bubu aseme ili iwe taarifa 
kwao kukaa chonjo saa mbaya. -Mara hii umesahau msemo huu ambapo | 
umdhaniaye ndiye huwa siye!” alichomekea Matatizo. 


Alitema bonge la kohozi lililokuwa linamemng'ang'ania kooni na 
kuendelea, ”Mimi sikubaliani na kumtwisha mzigo Mungu ambaye haishi, 
nasi kwenye matatizo haya. Mungu alikwishatupatia macho, mikono na 


akili. Hatuna haja ya kuendelea kumbebesha mizigo. Lazima tuamke 
tupambane, vinginevyo tutakwisha. Hali hii si mchezo.” 


Maongezi juu ya maisha ya ujauzito yaliwasahaulisha kidogo makali ya 
taarifa ya kuhama. 


Baada ya muda walikubaliana kwenda kwa mjumbe wao wa nyumba 
ili kujua kilichokuwa kikifuatia. 

Wakiwa njiani kuelekea kwa Mjumbe wa Nyumba Kumi, baada ya kuvuka 
Mto Chania, walikutana na msururu wa magari. 


Kulikuwa na gari la kikosi cha kuzuia vurugu maarufu kama PPK au 
Pinga Pata Kipigo , Mkuu wa Wilaya, Mbunge wao waliyezoea kumwita 
msaliti mtalii, Heri Kutapa badala ya Kupata, Mkuu wa Mkoa Gibbons 
Dikupatile na maofisa wengine wenye nafasi wilayani na mkoani. 


Ulikuwa ni msururu wa mashangingi na landrover kama saba hivi. Magari 
wengi wao waliokuwa wakiyasikia kwenye vijiwe vya kahawa. Maana ' 
kuna kipindi ulitokea ubishi baina ya Ndirangu na Matatizo. Ubishi 
wenyewe ulikuwa juu ya thamani ya shangingi moja. 


Ndirangu alishikilia kuwa shangingi moja linaweza kununua mashamba 
yote ya Githakwa. Matatizo alipinga ingawa mwishoni hakuna aliyetoka 


madogo yanayowasumbua. 


Siku nyingine ulitokea ugomvi nusura ya Ndirangu kuzipiga na Matatizo. 
Ugomvi wenyewe ulizushwa na kitu kidogo. Ni pale Matatizo alipowakoga 
wenzake kuwa yeye hatishwi na shangingi. Maana aliishapanda ndege 
wakati Ndirangu licha ya kulipishwa kodi hajawahi na atakufa bila kupanda 
shangingi. Kejeli hii, japo ni ukweli, ilimuudhi sana Ndirangu. 


Mara Kilimwengu na Matatizo waliupisha msafara ule ukiwa umewaachia 
vumbi kubwia na kukoga. Vumbi lilipotulia walianza kujadili ugeni huu 
ambao si wa kawaida. 


Wao walikuwa wamezoea kuona magari mengi wakati wa kampeni 
au inapopitishwa Sanamu ya Njiwa wa Amani ambayo tangu ianze 

“Kaka, sasa yamekuwa. Hata huyo mjumbe hatutamkuta. Inaonekana 
magari haya tena na ya polisi ni kutoa ujumbe kuwa kuhama si hiari tena.” 
Alisema Kilimwengu. 


“Kuna kipindi nilisikia ngoma na kwa vile kulikuwa na upepo na kiangazi 
ndiyo kinaanza, nilidhani kuna harusi au ngoma kule Ngeme,” alijibu 
Matatizo. 


Kili naye alishangaa, “Migari mizuri hiyo. Ila bei yake na uchafuzi wa 
mazingira usisikie kaka. Hata wale watu wafupi wanaoyatengeneza 
nasikia huwa wanaogopa kuyapanda ingawa nchi yao ni tajiri wa pili 
kwenye dunia hii ya Muumba.” 


Alinyamaza kidogo na kuendelea, “Je, umesikia habari kuwa Kupata kauza 
ardhi zake zote na nyumba zake kwa mgodi wa GRGW?” aliuliza. 


“Sijasikia.” Alijibu Matatizo. 


“Basi, nilisikia kama mwezi mmoja uliopita kuwa kama ni pesa alilipwa 
magunia kwa magunia.” Kili aliendelea kumjulisha rafiki yake Matatizo 
ambaye alikuwa kapigwa na mshangao juu ya habari ile ya kisalata. 


“Basi, inaelekea wenzetu matajiri walijua mpango huu muda mrefu. 
Isitoshe mwanawe ni mbunge. Lazima atakuwa amemwibia baba yake 
hii siri ya serikali. Lakini, hawatafanikiwa. Maana wananchi itabidi, kama 
nilivyokwambia, tufe tukipambana badala ya kufa kama kondoo. Muda 
wa ukondoo na ukuku umekwisha.” alisema Kilimwengu. | 


GRGW kama ilivyojulikana ni kampuni ya Glutton Sucker inayochimba 
aina ya madini yaitwayo zengwerald ambayo duniani yanapatikana nchini 
Mizengwe inahofiwa kuwa iliwahonga wakubwa kupata kupanua mradi 
wake. 


Mzee Machungi Sengaa. Serikali ilipojua kuwa kuna vito vya thamani, 
pamoja na kwamba haikuvigundua, iliwatimua wachimbaji wadogo 

na kukodisha eneo hilo kwa kampuni ya GRGW ambayo watu wengi 
wanasema ni ya wakubwa na Sucker anatumika tu kuwaziba macho | 
wananchi. Inasemekana wakubwa wengi wanawaleta maajenti wao 
kusimamia miradi yao kwa kisingizio cha uwekezaji huku wao wakiendelea 
kuiba kwenye maofisi ya umma. 


Kuna maswali mengi ambayo tangu vito hivi vigunduliwe yamekuwa 
yakiwasumbua Wanagithakwa. Kama zengwerald inapatikana Mizengwe 
peke yake na ina thamani sana mbona hali zao za maisha haziinuki? 


Kama hilo halitoshi sasa wakubwa wamenogewa na utajiri wa Zengwerald 
na wanataka kuwatimua wananchi! 


Lakini, inavyosemekana huu si mpango wa wakubwa wote. Maana nao 
kusimama kidete kwa lolote. Kama maneno ya Mzee Njema ni kweli, 
kuwa huu mpango ni wa watu wachache, basi wananchi wana kila sababu 
ya kushinda usaliti huu. Maana wahusika hawatataka bomu lilipuke hadi 
kwa wakubwa wao. 


Wakati wakijadiliana, Kimbelembele, ambaye wanakijiji walizoea 
kufupisha jina lake wakimwita Kimbe, Mjumbe wao wa Nyumba Kumi, 
aliingia akitweta lakini akiwa ana tabasamu. 


Aliwaamkua “Wazee salama? Hakungoja wajibu salamu yake. Aliendelea, 
“Bahati nimewakuta hapa. Ni kwamba kuna mkutano wa dharura pale 
shuleni. Nadhani mmepishana na ugeni wetu ambapo tunakwenda kujadili 
taarifa za kuhama ili kupisha mradi wa maendeleo ya uchimbaji wa 
vito.” j 

Hakungoja wajibu, alisema, tena akitabasamu, asijue maneno yake 
yalikuwa ni sawa na kumwaga chumvi kwenye kidonda. “Hivyo lazima 
twende shuleni kuwasikiliza wakubwa zetu wanasemaje.” 


Kilimwengu aliyekuwa anaonyesha dhahiri kuudhika alimuuliza, “Lakini, 
mzee Kimbe, mbona habari hizi mlizificha na kutushtukiza, yaani, 
mmeamua kutuuza mchana kweupe ndugu yangu? Hivi mnadhani kuhama 
ni suala la harakaharaka hivi?” 

Kimbe alijibu haraka, “Hata sisi viongozi tumezipata wiki jana. Lakini, 
kutokana na mihangaiko ya maisha ilibidi tungoje hadi keshokutwa tuwaite 


huku akitabasamu kwa tahayuri. 


Matatizo naye aliamua kutoa dukuduku lake, “Sasa wakubwa wenyewiai 
ndiyo hao wamekuja, hata hatujaj adiliana kujua tutalipwa nini lini na kiasi 
gani na tutahamia wapi?” 


Kili alimjibu Matatizo haraka, “Tujadili nini iwapo mpango wenyewe 
uliishapitishwa? Hii imekuwa kawaida ya hawa wakubwa kujifanyia 
uamuzi, halafu wanajifanya kuja na lugha ya kuwashirikisha wananchi! 
Unafiki. Kweli wananchi tutaendelea na ubwege huu? Thubutu!” Alimalizia 
kwa ghadhabu kidogo huku akiwakazia macho wenzake kana kwamba” 


alikuwa akisoma mawazo yao. | 
“Mabwana mimi naona kuchelewa kwetu kuna heri. Kwani maaana 
nao tujue hapohapo tena leoleo, kitakachofuatia. Hivyo, kuchelewa | 
kunaweza kuwa na neema. Maana hatutasikia kutoka wilayani tena bali 
tutasikia wenye,” alipendekeza Kimbe. 


Alitema mate na kupiga chafya na kuendelea, “Maana Mkuu wa Mko; 
mwenyewe leo kaamua kuja kututembelea.” Akiwa anajiandaa kuendelea 
na ngonjera zake alikatizwa na Matatizo. 


Matatizo ambaye alionekana kukerwa na utetezi huu aliamua kumpa 
vipande vyake, “Mzee Kimbe usitufunge kamba. Hapa hakuna cha ugeni 
wala neema. Mimi naona ni kama kuburuzwa tu ni balaa. Mkuu huyi 
wa Mkoa unayemsifia ametutembelea hajatutembelea kitu. Ni mgeni gan 
anakuja bila taarifa?” 


Alitupa kipande cha msokoto wa tumbaku kilichokuwa kimebakia kiasi che 
kuanza kumuunguza vidole na kuendelea. “Hapa si ugeni bali wame aja 
kututisha na kutuibia ardhi yetu. Wamekuja kuchuma. Si unaona 1: 
huyo mtalii anayejiita mbunge alivyong'atuka mjini kuja kuwauza wat 
anaowaita wake.” 

” | 


“Matatizo inatosha. Usiziite shida. Inaonekana maneno niliyoambiwa 
kuwa wewe ni mwanachama wa chama wa CCU ni kweli.” Kimbe 
alijaribu kumtisha Matatizo kwa kumsingizia kuwa ni mfuasi wa chama 
cha upinzani. 


Matatizo alitikisa kichwa kwa hasira na kuendelea, “Huu si wakati wa 
kujadiliana kuja kwa ugeni na kugeuzana mabwege bali kujadili hatima 
yetu. Hivyo tusitishane, badala yake tushikamane, maana tunateseka 
wote.” 


Kimbe aliingilia haraka, “Kaka, nani huyo ambaye kakudanganya kuwa 
unaweza kupinga agizo la serikali, amekupoteza ndugu yangu,” alionya 
Kimbe. 


Matatizo hakungoja amalize maneno yake. Aliamua naye kujihami, 
“Kwanza, usizidi kunitisha. Kuwa mwanachama wa chama chochote ni 
haki ya kikatiba.” 


Alijikakamua na kuendelea, “Mzee Kimbe, hapa tunachuuzana wenyewe. 

Inaonekana umeshakatiwa chako. Unataka kutugeuza sisi mabwege. 
Lakini, mmekosea sana. Wao wakubwa wemeishatega nyavu zao. Sasa 
tunasukumana sisi kwa sisi. Huku ni kuibiana. Ni usaliti na umalaya wa 
aina yake. Maana nakumbuka mbunge wetu kwenye uchaguzi alituahidi 
maendeleo. Haya ndiyo maendeleo?” 


Kimbe alidakia, “Sasa umefika mwao. Kumbe sikuwa nimekuelewa!” 


Alinyamaza kidogo, kama kukumbuka jambo na kuendelea, “Nani asiyejua 
kuwa kwa kupanua mradi wa uchimbaji wa vito serikali itakusanya kodi 
kubwa ambayo itatumika kwenye shughuli za maendeleo? Hujui kuwa 
sera ya nchi ni utandawazi na ubinafsishaji?” 


Matatizo hakukubali kudanganywa kama mtoto, tena mchana kweupe. 
Alijibu, “Huu ni utandawizi na haya si maendeleo yetu ni maendeleo ya 


matumbo yao na hawara zao. Haya ni maendeleo katika kuangamia, si 
kuendelea.” j 


79 


Alikohoa na kuendelea, “Maendeleo gani kama tunahamishwa kwenye 
ardhi ya mababu zetu kuwapisha wageni? Kama ni maendeleo basi haya 


ni maendeleo hatari.” 


Kilimwengu naye aliamua aongezee, “Kwanza, hapa hakuna maendeleo 
Kimbe, tusidanganyane. Mimi nilijua. Pale machimbo yalipoanza 
kuchuruzisha maji yenye zebaki kwenye Mto Chania nilijua huo ndiyo 
mwanzo. Baya zaidi hata nyinyi mnaojiita viongozi tulipowashtakia 
mlituona kama wachochezi na watu wasio na akili hadi walipokuwa wale 
wanasheria wa mazingira. Yaani, rushwa mbuzi imewaziba macho na 
kuchafua mioyo yenu kiasi kwamba hamuhisi hii dhambi mnayowatendea 


ndugu zenu wenyewe!” 


Aliendelea bila kungoja mwingine aseme, “Unakumbuka ule ubao 
unaotuzuia kupita kwenye msitu wa Ngimu kwenda kuwinda wakati 
tunashuhudia wageni wengi wakija na kufyeka miti kupata magogo?” 
Alimkazia macho na kuendelea, “Yaani haya maendeleo gani yanayokuja 
kutuzibia njia na kutuchafulia vyanzo vya maji, kutumalizia miti na sasa 
kutuhamisha? Huu ni usaliti.” a 


Alinyamaza kidogo, kumeza mate na kuendelea, “Zamani tulikuwa 
tukikatisha pale kwenda Lalago, Tetu, Mbarandwa hata Kasori, sasa 
wameweka ubao na sengenge. Pia, hata ile njia ya kwenda Kololo nako 
kumezibwa! Tunaanza kuzungushwa ndani ya nchi yetu, kisa pesa ambayo 
nayo hatuioni bali inaishia kwenye mifuko ya waroho wachache.” | 
Aliendelea, “Halafu watu, nyie mnaonekana hamna hata shukurani. wadi 
tuyagundue wenyewe, wao wavamie kama simba anavyovamia windo la 
chui, wachukue na kuwaweka mawakala wao.” Matatizo alimalizia kwi 


hasira. 


“Hajatosheka na wizi wanaotufanyia! Kweli shukurani ya punda mateke. 
Lakini, ni bora wakajua kuwa wanachofanya ni sawa na kumuuza mama 
yako. Maana sisi ni ndugu zao na bado wageni wataendelea kutucheka 
kwa utaahira huu,” alisema Kilimwengu. 

Kimbe alimpinga, “Mbona taarifa tulizopewa zinaonyesha kampuni 
inalipa kodi kubwa kwa serikali na imechangia kuleta maendeleo, huoni 
watu wanavyohudumiwa kwenye hospitali ya mgodi kwa pesa kidogo?” 


“Huko ni kutupaka mafuta kwa mgongo wa chupa. Wewe umeshikilia 
inalipa kodi, inalipa kodi? Nani anaishi kwa kutegemea hiyo kodi zaidi 
ya wezi wachache? Kama hiyo kodi ina manufaa basi ni kwa wale 
waliomo kwenye genge la ujambazi linalojiita serikali. Angalia watu 
wetu walivyokonda na wanavyohangaika kuishi. Kodi tunazolipa na hawa 
wachimba madini zinaishia kwenye matumbo ya watawala. Hujasoma 
kashfa kila uchao juu ya wizi wa pesa ya umma? We kalia wanalipa 
kodi.” 


Anatoa leso mfukoni na kupenga kamasi na kuendelea, “Wewe umeona 
hospitali ambayo ukiilinganisha na pesa inayoibiwa si chochote si lolote. 
Kwanza, ile si hata kospitali. Ni zahanati ndogo tu.” Alimzodoa na 
kuendelea, “Isitoshe ukilinganisha ile pesa tunayotozwa na kipato chetu 
na uduni wa huduma tunayopata ni mbingu na ardhi,” Matatizo alizidi 
kumbana Kimbe. 


Kilimwengu naye aliungana na Matatizo kumwonyesha Kimbe kuwa ule 
mradi licha ya kuwa wa wakubwa haukuwa na maana wala manufaa kwao. 
Kwao hizi sifa zilikuwa sawa na matusi na udhalilishaji usio wa kawaida. 


Alisema, “Unayosema kaka ni kweli. Hiyo pesa wanayosema inatolewa 
kama kodi wanaikadiriaje iwapo nasikia kuna uwanja wa ndege mkoa wa 
jirani wa Zuga ambako umejengwa uwanja wa ndege na wenye kampuni 
ambapo ndege huja usiku na mchana na kuruka moja kwa moja kuelekea 
ulaya tena bila ya kukaguliwa?” 


Swali hili lilikuwa zito kwa Kimbe. Alionekana kukubali kushindwa. 
Hakujibu. 


“Mabwana, kung'oa mzizi wa fitina, twende mkatoe kilio: chenu na 
dukuduku lenu kwa wakubwa.” Aliwasihi Kimbe. 

“Wakubwa au wezi wakubwa? Kama wakubwa, basi wakubwa, lakini 
ovyo.” Alisema Kili kwa hasira. 

“Mzee mwenzetu unatudanganya. Kwa nini wewe mjumbe wetu usitoe 
hicho kilio chetu na dukuduku letu, kwani uongozi wako ni upi na wa 
nini?” aliuliza Matatizo. 


Kilimwengu anadakia, “Kaka uko mawazoni mwangu. Nami naona hii 
kazi aifanye mjumbe wetu. Maana naye kama kiongozi anawajibika kujua 
shida za wananchi wake.” Alimkazia macho Kimbe na kuendelea, au 
uzuri ni kwamba mwenzetu anafahamiana na hao wakubwa wenzake au 
siyo mzee.” 


Baada ya kuona kuwa aliitwa mkubwa, kama kejeli, naye Kimbe alijibu, 
“Kwani wewe kichanga. Sote tu wakubwa kama ni ukubwa na kama nj 
lawama sote tunapaswa kulaumiwa. Wewe unalaumu serikali kuiba, 
Mbona nawe usiku unaenda kukata magogo?” | 


Kili hakumkawiza. Alimjibu, “Nani amewahi kuiba shambani mwake, 
Huu msitu ni urithi wetu kutoka kwa mababu zetu waliopewa na Mungu, 
Lakini, si urithi wa wezi wachache wanaosingizia serikali. Hivyo, tuta 
kauli yako na uniombe msamaha.” 


Kimbe, baada ya kugundua maji haya hayawezi, bila hata kuaga, alikaza 
mwendo akiwapa kichogo na kutangulia shuleni kwa ajili ya mkutano hu 
wa dharura. 

Matatizo alisema huku akitingisha kichwa kwa masikitiko. “Maskini mze 
Kimbe, kapewa kipande cha ukubwa ili atumiwe kuwanadi ndugu za! C 
Unaona asivyojua kitu. Yeye amefundishwa kukariri urongo wa watawale 
Hana tofauti na kinyago. Yeye ni bendera tena chakavu. Anafuata upep 
asijue utokako wala uendako maskini!” 


“Kaka hujakosea. Hawa mbumbumbu wetu wanatuhujumu 
kudanganywa na uanachama. Wanapoambiwa kuwa chama ni cha 
wanadhani kweli ni chao wakati wao ndio waliwao. Ama kweli ujinga! 
mzigo tena mzito.” Alisema Kili. 

Huko nyuma Mateso aliandamana na mke wa Kilimwengu. Tunasota 
aliamua kuandamana na Mateso ili akamsaidie kupasua kuni kutokana na 
kumwonea huruma. Maana tumbo lake lilikuwa limesogea sana. 


Kama mwanamke anayejua masahibu ya hali hiyo, ingekuwa ni ukosefu 
wa heshima na upendo kumwacha mwenzake kwenda kupasua kuni. 


Isitoshe hali hii ni leo kwangu kesho kwako. Hivyo naye ingefika zamu 
yake, alikuwa na pa kwenda kusaidiwa katika hali hiyo. 


Baada ya kuwa ameegesha mlango wa banda lao,kulitokea ubishi kati ya 
Mateso na Tunasota. Ulikuwa ni nani atangulie na nani afuatie. 


“Bosi, mbona umesimama, unangoja nini wakati unajua kwa mwendo 
wako huwezi kuniacha?” Alitania Tunasota. 


“Hata nawe unanitania! Ama kweli mwenye shibe hamjui mwenye njaa. 
Wewe tangulia kwa sababu una nguvu na sitaki ukae nyuma yangu 
unichore.” Alisema Mateso huku akijifuta jasho. 


“We tangu uote hicho kitambi unawahangaisha wenzio utadhani walikula 
nawe! Lakini, usijali sana, hali hii huwa inasababisha mambo kama haya. 
Si kosa lako, ni maumbile. Twende zetu, acha nitangulie.” Tunasota 
aliongoza njia baada ya kuridhika kuwa ilibidi afanye hivyo. 


Aliamua kuchapa mwendo kwelikweli ili aone mwenzake angesemaje. 
Ulikuwa ni utani wenye furaha ya aina yake. 


“Hee, punguza mwendo, maana naona unataka kunitembeza utadhani sisi 
wanajeshi!” Alilalamika Mateso. 


Tunasota alitikisa kichwa na kucheka na kusema, “Namwonea huruma 
mumeo. Maana ulivyo na visa kama vya kuku sijui huyo mnayelala naye 

kitanda kimoja anapambana na misukosuko kiasi gani?” Alimkata jicho 
Mateso na kuendelea kumtania, “Miye nilipokuwa mjamzito nilimchukia 
mume wangu sina mfano. Ile kunusa harufu yake ilikuwa ni ugomvi 


mtupu.” 


“Basi mie mwenzio ndiyo nampenda kuliko hata kabla hajanioa. Mwenye 
bahati mbaya ni shemeji yangu Tujaribu. Sitaki hata kumwona mtu wa 
watu, utadhani ndiye alinisababishia yote haya!” Alisema Mateso. 


“Basi, utazaa mtoto wa kiume atakayefanana naye. Hata hivyo, yote si 
kazi ya kaka yake.” Alijibu Tunasota. 


Wakiwa wanaongozana kwa maongezi na mwendo wao wa taratibu, 
wakipiga umbeya juu ya hili na lile, walikutana na Mama Maendeleo. 


Huyu ni mama aliyestaafu kazi ya ualimu ambaye huhamasisha wanawake 
wenzake kushiriki kwenye siasa. 


Aliwaamkua na kusema, “Afadhali. Yaani, hata waj awazito leo wameamua | 
kwenda kwenye mkutano!” Alisema kwa furaha akidhani wawili wale 


walikuwa wanaelekea kwenye mkutano wa dharura wa wakubwa. 


“Mkutano. Mbona sikusikia ngoma wala mbiu ya mkutano!” Aliuliza 
Tunasota kwa mstuko. 


“Mwaya huna habari!” Alijibu mama maendeleo. 
“Kwani kuna uchaguzi tena mara hii?” Aliuliza tena Tunasota. 


Mateso alidakia, “Mwaya hujasikia kuwa tunahaamishwa kupisha upanuzi 
wa mradi wa machimbo ya vito?” 


“Makubwa haya, madogo yana wenyewe!” Alijisemea Tunasota. 


Wakati Mama Maendeleo akijiandaa kujibu, Mateso aliwataka radhi 
wenzie, akaenda kichakani kujisaidia haja ndogo. 

Mama maendeleo alianza kumweleza Tunasota kisa kizima, “Baada ya 
machimbo kutoa kodi kubwa na kugundulika kuwa kuna vito vingine vingi 
zaidi kwenye eneo hili la Githakwa,serikali iliamua wananchi wahame 
kupisha mradi huu wa maendeleo.” 


Kabla ya kumaliza Tunasota alidakia, “Wamejadiliana na nani. Mbona 
hii ndoa ya wawekezaji na serikali yetu inatisha. Kuna haja ya kufikiria 
kuivunja ili nasi wajawazito tujue hatima ya watoto wetu”. 


“Serikali ijadiliane na nani? Bunge lilikaa likajadili na kuidhinisha mradi 
huu upanuliwe hivyo wajibu wetu ni kutekeleza. Hujui kuwa ardhi yote 
ni mali ya serikali, sisi tunakodisha?” Alijibu mama maendeleo tena kwa 
kujiamini huku akitabasamu! 


“Haiwezekani. Maana wakati wa uchaguzi tuliahidiwa na mbunge 
wetu kuwa angetuletea maendeleo. Nakumbuka maneno yake vizuri. 
Alitufundisha somo moja kuwa hii nchi ni yetu na sisi ndio waamuzi wa kila 
kitu. Sasa haya ndiyo maendeleo ya kututaka tuhame. Wapi uamuzi wetu 
kama wenye nchi?” Alilalamika Tunasota na kufunga vizuri upande wake 
wa kanga na kuendelea, “Yaani unataka kusema na mbunge wetu aliridhia 

mradi huu hata bila ya kutupa taarifa! Basi, atakuwa si mzima kiakili 

kama atakuwa amesahau au kupuuzia somo alilofundisha mwenyewe na 
tukamchagua.” 


“Mimi naona tusiandikie mate ilhali wino tunao. Wakubwa wako shuleni. 
Wameitisha mkutano kujadili hili. Hivyo twende mkawasikie wenyewe.” 
Alishauri mama maendeleo. 


“Tujadili nini iwapo uamuzi uliishapitishwa. Unatufanya kama hatuijui 
nchi yetu? Mama, wewe nenda, lakini, kipindi hiki siamini kama watu 
watakubali kuendelea kutumiwa kamadaraja la Mto Shara.” Alitahadhalisha 
Tunasota aliyekuwa anaonyesha wazi kuchukia na kujiamini. 


Baadaye Mateso aliungana na wanawake wenzake kuendelea na safari. 


Baada ya mama maendeleo kugundua kuwa somo lake halikueleweka, 
alijifanya ana haraka, hivyo, aliamua kukaza mwendo na kuwaacha 

wenzie akiwaaga wakutane kwenye mkutano asijue wenzake hawakuwa 
na mpango wa kwenda kwenye mkutano! 


“He, umemfanya nini huyu mama, mbona ametimka kiainaaina?” Aliuliza 
Mateso aliyekuwa ndiyo karejea kutoka kichakani. 


“Mnafiki yule. Anataka kutufanya hatuoni na wala hatuna akili ya kujua 
mbivu na mbichi. Ukikiona hivyo ujue kimeishakatiwa chake. Si unajua 
wanasiasa wanavyojua kututumia wanawake kwa kutupa nafasi za uani” 


Alisema Tunasota. 


“Usinikumbushe yale maazimio ya mkutano wetu kina mama. Una 
habari kuwa swali la kwa nini wanawake wanapewa viti vya upendeleo 
halikujibiwa? Baya zaidi utakuwa hata hivyo viti vinachukuliwa na watoto 
au wake wa wakubwa. Hukumbuki mwaya!” Alikumbushia Mateso. 


Tangu utokee mtafaruku juu ya mwenzao, Riziki, kunyimwa nafasi ya 
kugombea Vitu Maalumu kwa ajili ya mama iliyochukuliwa na ndugu wa 
mke wa balozi, huwa hawana hamu na mikutano. Maana kwao, imani ni 
kwamba mikutano na uchaguzi wa Viti Maalumu ni danganya toto. Kwani 
wa kuwawakilisha anakuwa ameishachaguliwa na wakubwa kutoka 


miongoni mwa watu wao. 


Baya zaidi hata huyo aliyepewa nafasi hiyo ya wanawake anaishi ughaibuni 
na mumewe ambaye ni balozi huko. Hivyo, hawana hata huyo mwakilishi 


katika hiyo serikali. 


Kwao, mikutano ilishageuka kama kichekesho na kejeli. Maana 
hawajawahi kuona faida yake zaidi ya kuwapotezea muda na kuwafanya 
mateka wa wanasiasa. Maana kila mkutano ukifanyika, wanakijiji hujikut 
wamepoteza muda wao kusikiliza na kulishwa uongo na upuuzi Wa 


wanasiasa ambao ni hodari kusema mengi na kutotenda lolote kabisa. 


Bado wanakumbuka kwenye uchaguzi wa Rais walivyoahidiwa mabati 1 
mifuko ya sementi wasione hata kuti wala dongo! 

Baada ya Mama Maendeleo kuachana nao Mateso na Tunasota wanaendelea 
na safari yao ya kuelekea kwa Matatizo. 


kinachokabiliwa na tishio la kubinafsishwa kwa mwekezaji kisirisiri. 


“Mwaya, sina hamu na mambo haya. Yaani, kumbe serikali imeishajadiliana 
na kuamua kumuuzia mwekezaji ardhi na mali zetu kwa kisingizio cha 
maendeleo! Maendeleo gani yanahamisha watu kupisha vitu badala 
ya vitu kupisha watu. Yaani, tunaanza kutumikia vitu badala ya watu!” 
Alilalamika Tunasota huku akionyesha kukereka waziwazi na kushangaa. 


“Mwenzio nilivyochoka naona haya yananichanganya kusema ule ukweli.” 
Mateso alisema huku akichomoa dongo lake na kuanza kulimung'unya. 


“Mwaya, hebu nipe dongo lau nikusaidie.” Alisema Tunasota. 
“Subiri wakati wako, acha kunichulia.” Alijibu Mateso. 


“Sitanii umenitamanisha udongo. Natamani nami niwe kama wewe, 
lakini mh! Maisha yenyewe yanavyozidi kuwa magumu, wenzio bado 
tunajiuliza”. Alijibu Tunasota ambaye mtoto wake wa mwisho alikuwa 
amekuwa mkubwa kiasi cha kuhitaji mdogo wake, lakini, kutokana na 
ugumu wa maisha, bado walikuwa wanajadiliana kutafuta mwingine au la. 


Hali hii ilimletea usumbufu sana. Maana licha ya mtoto kuwa mkubwa na 
mtukutu, bibi yake naye alishikilia waongeze, maana kila mtoto huja na 
niziki yake. Lakini, wao walikataa. Maana enzi za kila mtoto na riziki yake 
zilishapita kitambo kirefu. 


“Sasa kama tunatakiwa kwenye mkutano ina maana mume wangu hatarudi 
haraka? Maana alikuwa na safari ya kwenda kwa mjumbe kujua kulikoni 

halafu akabangaize pesa ya kuninunulia utumbo.” Alisema Mateso huku” 
akijivutavuta kupumzika kidogo ili baadaye waendelee na safari. 


“Yaani, unakaa wakati matatizo ndiyo yanaanza!” Alishangaa Tunasota. 


“Yaani, wewe nawe! Unajifanya hujui yanayonisibu! Unakuwa kama 
hujawahi kubeba mimba!” Alijitetea Mateso huku akitabasamu. 


“Mwaya, najua, lakini, lazima ujikaze hivyohivyo. Maana kama hawa 
wakubwa hakuna anayejali watu kama sisi, sijui na huyo mbunge wa viti 
maalumu yuko wapi?” Alishauri Tunasota. 


“Kama ni kujikaza ninajikaza sana. Una habari ninapika na kuchota maji! 
Vyakula vyote vya bwana namwandalia si usiku si mchana.” Alizidi 


kujihami Mateso. 


“Unataka kuniambia pamoja na hali hii bado mna........” Alikatiza 
alichotaka kusema. Akaangua kicheko. 


Alipokuwa akijianda kuendelea na utani wake, alisikia mngurumo wa 
magari kuelekea upande wao. Alisogea pembeni ya barabara kupisha yale 
magari aliyosikia mngurumo wake. Watu wa vijijini kwa kuheshimu sheria 
za barabarani ni mahiri kuliko washamba wa mjini. 


Msururu wa magari ulipita na wanawake wale wawili waliendelea na soga 
lao. 


“Yaani, mkutano tu waje na PPK! Kuna kitu si bure” Alisema Tunasota 
ambaye wasiwasi wake haukumwingia Mateso ambaye alimrudisha 


kwenye soga yao juu ya kula. 
Ila Mateso alicheka na kusema, “ We mwendawazimu kweli. Muda si 


tatizo na pia kula ni muhimu, si unajua, tena kuzoesha tumbo. Unata 
kuniambia kuwa wewe wakati ukiwa katika hali yangu ulikuwa huli?” 


“Mwenzenu siwawezi. Yaani na shibe yote hii hujatosheka!” Alijibu 
Tunasota kwa kicheko. 


88 


. 


Mateso alijibu kwa ufupi, “Ama kweli nyani haoni kundule! Nani atakataa 
vitamu hivyo? Lazima kula ili kuongeza virutubisho mwaya.” 


“Hujatosheka na virutubisho ulivyo navyo?” Alitania Tunasota. 


Baada ya kuwa Mateso amepumzika vya kutosha, walianza safari kuelekea 
nyumbani. 


Kutokana na Matatizo kutoonekana, Tunasota alimsaidia Mateso 
kumnunulia utumbo kutoka kwenye akiba yake ya vijisenti ambavyo 
hujidhiki kwenye bajeti yake ya chakula. 


Wanawake ndiyo maana husemekana kuwa ni viongozi bora. Kwani huwa 
hawali kumaliza. Kwao kesho ina thamani kuliko leo tofauti na wanaume 
walio wengi ambao kesho yao ni baa. 


Alipasua kuni na kumsaidia Mateso kupika huku wakiwa wanapiga soga 
kama kawaida wakijadili mambo mbalimbali kuanzia kilimo hadi siasa na 


umbeya mwingine. 


Kwa Mateso pamoja na tishio la kuhamishwa, siku hiyo ilikwisha vizuri. 

kuita kwenye mkutano wananchi kupigwa, walikuta baadhi ya wanakijiji 
wakiwa kwenye vikundi vidogovidogo. 


Nyuso zao zilisema yote. Kwani zilipambwa na simanzi na mfadhaiko si 
kawaida. 


Wakati wananchi wakijiuguza kuikubali hali ile, wakubwa waliokuwa 
wameishakaa kwenye meza za mbele, walikuwa wanaongea kwa tabasamu 
masuala yao ya kikubwa kana kwamba hakuna kilichokuwa kimetokea! 


Kweli, kitanda usicholala huwezi kujua kunguni wake. Wangejua 
wanakijiji walivyokuwa wamechanganyikiwa angalau wangejifanya nao 
kuwa na simanzi. 


Lakini, simanzi zingetoka wapi iwapo bwana Glutton Sucker, mwenye 
mgodi wa vito alikuwa naye kajiunga nao akiongea nao? 


Wangechelea nini iwapo mradi wao ulikuwa ndiyo unazidi kupata 
mafanikio huku wakipitishiwa mabunda yao ya noti? 


Bwana Glutton Sucker alikuwa amekaa karibu na Mkuu wa Mkoa, 
Gibbons Dikupatile, ambaye Mzee Njema alizoea kumwita Nyang'au, 
yaani, maana ya Gibbons kwa Kigithakwa. Pembeni alikuwa amejaa 
Mwenyekiti wa Chama cha MCC wa Mkoa na Katibu wake. Hawa kilikuwa 
hakiwezi kufanyika kitu bila wao kuwapo. Maana chama katika Mizengwe 
kilikuwa na nguvu kuliko hata hiyo serikali. Ungemuuliza mwananchi wa 
Mizengwe chama kipi na serikali ni ipi kama angekupa jibu basi huyo li 
Rais au Katibu Mkuu wa Chama. Wengine walikuwa hawajui tofauti. 


Alikuwa akiongea kwa furaha na Sucker huku wakiangusha vicheko. 
Tnaonekana walikuwa wakiongelea jambo nyeti, kwani vichwa vya 

vilivyokuwa vimeungana na tabasamu zikipamba nyuso zao si haba. 
Maendeleo yalikuwa yamefika mwao. 


Wakati Mkuu wa Mkoa na mwekezaji wakiongea kwa furaha, kwa upande 
mwingine Mzee Njema Waithaka alikuwa amechukia nusu ya kupasuka. 
Alikuwa kichwani akipanga jinsi ya kutibua ule mkutano bila kuchelea 
lolote ambalo lingemkuta. Maana angekuwa ametimiza wajibu wake. 


Mkutano huo ulileta kituko kimoja. Kwani Mkuu wa Wilaya alivyokuwa 
akihamanika utadhani Mjumbe wa Nyumba Kumi. Alikuwa akikimbia 
huku na huku kama kiranja wa shule wakati wa ujio wa mkuu wa shule. 


Hakika alidhalilishwa na kudhalilika vilivyo. Maana huwezi kuamini 


vumbi! 


Vikundi vidogo vya wananchi vilikuwa vikiangaliana kama kumwonea 
huruma, wengine kumshangaa. Ndirangu alimnong'oneza Chikwakwa 
aliyekuwa amekaa naye, “Huyu siku zote anajifanya bosi leo naye 
anatumwa kama mpagazi!” 


Kutokana na kungoja mkutano uanze, maongezi haya yalikuwa mafupi. 
Chikwakwa alijibu, “Kuna ubosi pale au kujikomba na kudhalilishana. 
Lakini, naye acha alipe, maana huwa akija Ofisa Tarafa naye 
hutumikishwa.” 


Kutokana na mikikimikiki iliyokuwapo, walikatiza maongezi yao na 
kwenda kwenye mambo mengine kichinichini. Maana wangeonekana 


ni kama miungu hata wawe wadogo. 


Mkuu wa Wilaya, Kapteni Mstaafu wa Jeshi, Mrongo Kumbakumba, 
mzee mwenye kipara, akiwa kwenye umri kama wa miaka hamsini, baada 
ya kuongea na Wajumbe wa Nyumba Kumi alionekana akiwa na Mama 


rasmi. 

Tofauti na Mkuu wa Mkoa na Bwana Sucker, wao walionekana 
kama walikuwa wanapanga mikakati fulani. Isitoshe wao ni mabosi 
wangehangaishwa na nani wakati watumishi wao walikuwa wapo kazini 
wakionyesha utii wao. 


Wangefurahia nini iwapo ndiyo walikuwa wanauzwa kwa mzungu na 
kusalitiwa na Waafrika wenzao, tena waliokuwa wakidai ni viongozi wao, 
kumbe wakoloni weusi? 


Kati ya watu wote, Matatizo alikuwa akitia huruma. Kwani mkewe Mateso 
alikuwa na majuma machache tu kujifungua kifungua mimba wao. Ndiyo 
hili pigo la kupisha mradi wa mgodi limeingia, alikuwa akiugua moyoni. 
Lakini, alikuwa imara akiwa tayari kwa lolote, hata kama angepaswa 
kupambana peke yake. 


Mbunge, Harry ambaye watu wa Githakwa walizoea kumwita jina lake la 
utoto, Heri, ambalo hakulipenda, naye hakujivunga. Yeye alikuwa amekaa 
karibu na mhasibu wa Bwana Sucker, naye alikuwa Mzungu mwenzie 
aitwaye Selfishson Coloniere. 


Nao kama mabosi wao, walikuwa na maongezi yaliyoonekana kuwa | 
mazito, lakini, yenye neema. Maana meno yao yalionekana wakikenua 
kwa vicheko na kukubaliana katika hoja zao. Kweli, mwenye shibe hamjui 


mwenye njaa. A 

Sucker, kwa kujua unyama aliokuwa ameufanya, alijikuta katikati. Kuna 


wakati aliwalaumu kwa kuwa mabwege kiasi cha kutopigania haki zao. 


Mwisho wa yote tamaa yake ya kupata utajiri na kuuvusha kwao ilikuwa 
ndiyo dira ya mawazo na matendo yake. Kuna kipindi alijisemea, 
“Nikiwahurumia mimi wengine hawatawahurumia.” 

Kupata naye hakujivunga. Pamoja na kuwa yeye si kiongozi, alikuwa 
amekaa meza za mbele. Angeshindwaje kukaa meza za mbele iwapo viti | 
vizuri na meza zake zilizokuwa zimepangwa mbele viliazimwa kwake na 
isitoshe mbunge ni mwanawe. 


Leopord Kuburuzwa na wajumbe wa nyumba kumi kujiridhisha kuwa 
watu waliokuwa wamekusanyika walikidhi idadi waliyoitaka, walitoa 
taarifa kwa Mkuu wa Mkoa ili kuanza kwa mkutano. 


Mzee Njema alizoea kumtukana Kuburuzwa kuwa yeye ni mpumbavu | 
kwa kuitwa chui akakubali wakati hajui sababu zake. 


Wananchi waliamrishwa kukaribia eneo la mkutano ili mkutano uanze. 


mbele ya meza kuu kumkaribisha Ofisa wa Tarafa, Tumikia Nauwale, 
amkaribishe Mkuu wa Wilaya ambaye angemalizia kwa kumkaribisha 
Mkuu wa Mkoa ambaye alikuwa ndiye mgeni rasmi na msemaji mkuu. 


Alikohoa na kuanza kusema, “Mheshimwa Mkuu wa Mkoa, Mwenyekiti 
wa Chama wa Mkoa, Katibu wa Chama wa Mkoa, Mkuu wa Wilaya, 
Mbunge wa Mazonge, mwekezaji Mheshimiwa Sucker, Mkuu wa polisi, 
Ofisa Ardhi, wakubwa wengine, Ofisa Tarafa na ndugu wananchi.” 


—Alikohoa kidogo ili kuiweka vizuri sauti yake na kuendelea, “Ninayo 
furaha, heshima na taadhima kuwakaribisheni Githakwa na kwenye 

mkutano wetu wa leo ili kujadili masuala ya maendeleo na neema kwa 
taifa letu tukufu.” 


Aliendelea, “Mimi, leo si msemaji. Hivyo, sitachukua muda mwingi. 
Napenda kumkaribisha Ofisa Tarafa naye amkaribishe Mkuu wa Wilaya 
ambaye naye atamkaribisha mgeni wetu rasmi, mheshimiwa Mkuu wa 
Mkoa kuweza kuhutubia mkutano wetu. Hivyo, Ofisa Tarafa, tafadhali 
karibu uchuke kipazasauti na kutimiza azma yako adhimu.” Alimaliza 
huku Ofisa Tarafa aliyekuwa anatabasamu akijongea alipokuwa Ofisa 


Kitu kimoja kilitokea ambacho kilifanya hata meza kuu ishtuke kidogo. 


Kwani baada ya kumaliza hotuba yake fupi, Ofisa Mtendaji wa Kijiji 
alitegemea watu wangelipuka kwa makofi. 


Ukiachia makofi ya mama maendeleo na baadhi ya walimu, wanakijiji 
hakuna hata mmoja aliyepiga makofi. Hivyo, wakati Ofisa Tarafa akishika 
kipazasauti alijikuta akiongezewa kibarua. Hawakupiga makofi utadhani 
walikuwa wameambiana wasifanye hivyo! 


Utadhani wananchi walikuwa wameambizana. Hakuna aliyetii amri yake 
ya kupiga kofi. Mkutano ulikuwa na kila dalili za kutumbukia nyongo. 


Tabasamu lililokuwa limeshamiri usoni lilitoweka haraka. Wasiwasi na 
hasira vilianza kuchukua mahali pake. Maana kitumbua chake kilikuwa 
ndiyo kinaanza kuingia mchanga. 


Kuokoa jahazi, Ofisa Tarafa alianza kwa kuongopa, “Naona wazee 
mmechoka kutafakari kiasi cha kuwa mbali. Inaonekana mko hapa kimwili 
lakini si kiroho.” Alimalizia. 


Pamoja na kuyasema aliyosema kwa tabasamu la uongo, moyoni alikuwa 
na hasira na aibu kwa yaliyokuwa yametokea. Maana aibu hii ilikuwa ni 

Wakati haya yakiendelea vikundi vya wakubwa waliokuwa wakitabasamu 
vilionekana wazi kustuka na kutopenda hali ile. Kila mmoja alikuwa 
ametafsiri kitendo hiki kwa jinsi/namna yake. 


Tafsiri moja ilikuwa sahihi kuwa mambo yasingekwenda yalivyokuwa 
yamepangwa au kutegemewa. Maana “dalili za mvua ni mawingu na siku 
njema huonekana asubuhi. 


Ghafla Mkuu wa Polisi aliamka na kwenda alipokuwa Ofisa Tarafa. 
Alimnong'oneza jambo Ofisa Tarafa. Ilikuwa ni kama kutoa onyo kuwa 


kushughulikiwa kipolisi. 


Wakiwa wananong'onezana, wananchi nao waliangaliana kama kuambiana 
kuwa hakuna kupiga makofi. 


Mzee Njema alionekana akiwa kahamasika kuwaonyesha wananchi ishara 
ya kukataa kupiga kofi. Lugha ya ishara ilitembezwa harakaharaka. 


Mbunge naye hakubaki kwenye kiti chake. Aliamka ghafla na kuja kwenye 
kikundi cha walimu na kuongea nao. Baada ya hapo walimu walitawanyika 
kwenda kujichanganya na watu wengine. Inaonekana lengo lilikuwa ni 


Pamoja na walimu kutii amri ya mbunge, wasingefanya lolote. Kwa vile 
wanawajua watu wa Githakwa kwa kulipiza visasi. Nani angepingana nao 
ili wageni watakapoondoka achomewe nyumba yake? 


Mwalimu Msimamo alisikika akinong'ona chini kwa chini kuwaambia 
watu wa karibu yake. Alisema, “Liwalo na liwe, tusikubali kutumiwa au 
kusalitiana maana tumeishasalitiwa, lazima tupambane.” 


Ndirangu alisikika akijibu, “Huu ndio usomi na uzalendo kaka. Lazima 
tujikwamue kwenye tope hili la wezi hawa.” 

Baada ya kutawanywa kwa walimu kwenda kwenye sehemu 
wananchi, hakuna kilichobadilika. 


walipokuwa 


Ofisa Tarafa ilibidi aanze tena salamu zake akitegemea kuwa mambo 


yangebadilika. 


Alianza, “Mheshimiwa Mkuu wa Mkoa, mheshimiwa Mwenyekiti wa 
Chama wa Mkoa, mheshimiwa Katibu wa Chama wa Mkoa, Mkuu wa 
Wilaya, Mbunge, mwekezaji mheshimiwa Bwana Sucker, Mkuu wa polisi, 
Ofisa Ardhi wa Wilaya, maofisa wengine na ndugu wananchi.” 
Naye, kama mdogo wake Ofisa Mtendaji wa Kijiji 
sheria. Alikohoa kidogo na kuendelea 
kuloa kwa jasho. 


Kwa sauti ya kukwaruza na kutetemeka aliendelea, “Napenda kwa 
atumaini kushukuru kwa kupata fursa 


furaha, heshima, utii, taadhima na m 
hii kumkaribisha mheshimiwa Mkuu wa Wilaya ili afanye kazi adhimu | 
kuu wa Mkoa atuhutubie.” 


iliyotuleta hapa ya kumkaribisha mheshimiwa M 
Mara ghafla karatasi aliyokuwa akisoma ilidondoka! 


Akiwa anatetemeka na kuhamanika, aliinama haraka na kuichukua ile 
karatasi na kuendelea, “Aaa, kama nilivyosema, kazi yangu si kuhutubia 
bali kumkaribisha Mkuu wa Wilaya amkaribishe mgeni rasmi. Lakini, 
kabla ya kumkaribisha Mkuu wa Wilaya naomba kutoa hadhari. Ndugu 
wananchi,tuepushe kuonyesha picha mbaya kwa wageni wetu. Maana 
tutaonekana kama si waungwana na wakarimu kwa wageni. Kwanza 
tushukuru kupata ugeni huu. Maana wapo wanaoulilia.” ji 


kulazimisha na kuendelea, “Hi 
tuko kwenye msiba.” Alisita kidog 
dekezo kuzama kwenye 


Alikohoa huku akitabasamu kwa 
sitegemei kusikia kimya kama vile 
kuruhusu amri yake na onyo alivyovitoa kama pen 
bongo za wanakij ji. 

Aliendelea, “Kwanza akina mama pigeni vigelegele kuchangamsha wazee 


ME 39 


Kwa mstuko mwingine, kilisikika kigelegele kutoka kwa Mama Maendeleo 
tu! Hali hii iliwachanganya wakubwa kiasi cha kubaki vinywa wazi wasijue 
kuwa wale waliodhani ni kondoo walikuwa wameanza kutoka usingizini. 


Kamwambie mkeo na wageni wako wakupigie kofi. Tutapigaje kofi wakati 
tunapigwa makofi?” Alisema kichinichini kiasi cha watu waliokuwa 
wamekaa karibu naye kutabasamu kwa uchungu. 


Kwa fedheha na fadhaa Ofisa Tarafa aliendelea, “Kama hivyo ndivyo 
mmeamua kuwakaribisha wageni, tusilaumiane tutakapopewa jina baya.” 
Alijifanya kutabasamu na kuendelea, “Naomba hivyohivyo nimkaribishe 
mheshimiwa Mkuu wa Wilaya atukaribishie mgeni wetu tayari kutupa 
mawili matatu yenye manufaa kwetu na taifa letu tukufu.” 


Aligeukia meza ya wakubwa na kuinama kuashiria utii na kumpa 
uwanja Mkuu wa Wilaya ambaye alikuwa anaonekana wazi kuchukia na 
kutahayari. Lakini, angefanyaje iwapo kupiga kofi au kutopiga ilikuwa ni 

Mkuu wa Wilaya akiwa amepooza kwa kiasi fulani alisimama na kuanza, 
“Githakwa hoyee!” 
Kimya! 

“Githakwa mpooooo!” 
Kimya! Mara hii tena walisikika Mama Maendeleo na baadhi ya walimu. 
“Tupoooo na hatuhami!” Sauti za watu kama sita zilisikika akiwamo Mzee 
Njema aliyesema, “hatuhami.” 


Kiasi fulani Mkuu wa Wilaya alipata moyo kuwa kumbe watu wanaweza 
kuona aibu na kumtoa aibu. Ila neno “hatuhami” alilosikia kutoka kwa 
mtu mmoja aliyeitikia lilimtia shaka. Lakini, hakulipa uzito. Alidhani ni 
wahuni wa kijijini. Maana kila sehemu watu wa namna hii hawakosekani. 
Alijipa moyo. j 


Aliendelea, “Angalau mpo na nimewasikia.” Alikohoa naye na kuendelea, 
“Sina shaka kuwa mna kila sababu ya kuwa kimya ili kuweza kutafakari 
tutakayopata kutoka kwa mgeni wetu. Watu wa Githakwa nawajua”. 
Alisema. 


Aliamua kudanganya, “Ni watu wa manjonjo. Nakumbuka kabla 
hamjanifahamu nilipokuja kutambulishwa hapa,mlikaa kimya bila 
kunishangilia hadi nilipowahutubia.” 


Aliamua kwa makusudi kuhami kitumbua chake na kuendelea, “Nchi yetu 
yenye mamia ya makabila ina utamaduni na mila tofauti.” 


Kukohoa ilikuwa kama fasheni. Naye alikohoa na kuendelea, “ Aaa, nchini 
Kameruni kuna kabila moja. Ukiwatembelea badala ya kucheka hulia!” 
Meza kuu japo wanajua kuwa wanadanganywa na kubwagizwa na siasa 
hawana mbavu. 


Haijulikani walikuwa wakichekeshwa na uongo au kituko cha Mkuu wa 
Wilaya ambaye aliamua kuondoa aibu na kuhami kitumbua chake baada 

ya kuona wananchi wameamua kufanya mgomo baridi. Pia, haijulikani 
kama vile vicheko vilikuwa vya kweli au kejeli. 


Aliendelea huku akionyesha tabasamu la kulazimisha, “Siishii hapa. Katika 
nchi yetu ya Mizengwe, kuna eneo linaitwa Githakwa. Wanagithakwa 
wakikupenda wakikukaribisha hununa kama mnavyoona.” 


kwa furaha bali kohehi kwa uongo wa mchana, tena ukitolewa na mtu 
mzima anayeitwa mheshimiwa Mkuu wa Wilaya na Ofisa wa Jeshi, 
mwakilishi wa Rais wa Jamhuri na makandokando mengine ya kisiasa! 


Kinyume na welewa wake, zilisikika mbinja, miguno na vicheko vya 
asijue wameamua kachoka 9 na kupiga miluzi ili kupinga kauli yake kuwa 
wakikupenda hukupokea kwa kununa. Ni furaha gani huonyeshwa kwa 
kununa? Ni uzuri gani huonyeshwa kwa ubaya? 


Sasa wamecheka. Mkuu wa wilaya atalitafsirije hili? Mtu angeweza 
kujiuliza. Kwa vile ni mwanasiasa, hakuna cha aibu bali kuhami 
kitumbua. 


Aliendelea, “Mheshimiwa Mkuu wa Mkoa, kama ada, kazi yangu leo si 
kuhutubia bali kwa taadhima na heshima kukukaribisha uongee na umati 
wako wa wakazi wa Githakwa.” 


Kuepusha kuendelea kuumbuka aligeukia meza ya mbele alipokuwa 
amekaa Mkuu wa Mkoa kuashiria kumkaribisha aongee. 


Hakutaka kuendelea na kuongea ili kuepuka kuzidi kuumbuka. Isitoshe 
kulikuwa na kila dalili kuwa kibarua cha siku ile kilikuwa kizito kuliko 
wote walivyotarajia. 


Hivyo, kwa kukwepa aibu zaidi, alimpa kipazasauti Mkuu wa Mkoa na 
kutimkia kitini kwake kushuhudia kitakachotokea. 


Mkuu wa Mkoa, naye mtu mzima, aliyeshiba akiwa amevaa suti yake 
ya bei mbaya, alianza, “ Mheshimiwa Mwenyekiti wa Chama wa Mkoa, 
Mheshimiwa Katibu wa Chama wa Mkoa, Mkuu wa Wilaya, Mheshimiwa 


maendeleo kwa taifa letu.” 

Aligeukia wananchi na kusema, “Githakwa motoooo!” 

“Motooo na utawakaaaa!” Aliitikia mzee Njema. 

Wengine Kimya na mshangao! 

“Githakwa na maendeleooooo!” 

Kimya! 

Githakwa na maendeleooooooooo! 

Mzee Njema peke yake alijibu, “Hakuna maendeleo kuna usaliti.” 


Mzee Njema yumo kwenye umri wa miaka kama hamsini na ushei hivi. Ni 
mzee anayeichukia serikali baada ya kustaafu asilipwe mafao yake. 


Ni mzee aliyeanzia uasi wake wakati akisoma kwenye shule za wakoloni. 
Inasemekana hakumaliza masomo yake baada ya kummwagia wino 
mwalimu wa kizungu aliyetaka kumwadhibu alipoulizwa swali kuwa 
Malkia wa Uzungu ni nani? Alijibu kuwa ni mama mmoja mnyonyajina 
changudoa na mvivu anayewatumikisha wanaume wajinga wanaojiona ; 
wajanja kiasi cha kukalia nchi za wenzao. | 


Bado huwa anasimulia alivyombadilisha rangi mzungu. Maana 
inasemekana baada ya kumtukania malkia wake, mwalimu wa kizungu 
alichukia hadi akaiva. 


Baadaye mzee Njema alizoea kusema kuwa alimkaanga mzungu hivyo 
—wazungu weusi walikuwa hawamtishi hata kidogo. | 
Pia, inasemekana kuwa wakati akifanya kazi alianzisha chama cha 
wafanyakazi na kuwashawishi kugoma ili kupewa heshima na haki zao. 


Ni kati ya wale wazalendo wa kwanza kusoma kuanzia wakati wa ukolo 
na kumalizia baada ya uhuru. 

Huwa hanyoi ndevu zake, hata mara nyingine huwa hata hachani 
nywele zake. Hii kwake ni ishara ya uasi kutoa taarifa kuwa bado yuko 
utumwani. 


Ni mzee asiyebabaika wala kubabaishwa linapokuja suala zima la kupigania 


Ni mkimya. Lakini, akipata mwanya ni msemaji mahiri na mwenye 
msimamo wa kihafidhina. 


Baada ya mzee Njema kutibua salamu za Mkuu wa Mkoa kila mtu alipigwa 
na butwaa asijue nini kingefuatia. 


Hata mama maendeleo aliyekuwa akijipendekeza aliona aibu na kuamua 
kunyamaza. Huenda aliogopa macho ya ukali kutoka kwa wananchi. 


Maana alijua kuwa angeendelea kupingana na msimamo usio wa 
makubaliano ya wananchi si ajabu usiku angepewa majibu ya usaliti wake. 
Hivyo, naye pamoja na wale wachache walioitikia waliamua kunyamaza 
ili waone kitakachotokea. Maana kifo cha wengi ni harusi. 


Mkuu wa Mkoa aliendelea kana kwamba hakuna kilichotokea, “Sitasema 
mengi. Kilicholeta ugeni huu mkubwa kwenu nadhani mlikwisha 
kutaarifiwa.” 


Kabla hajaendelea alisikia sauti ikihanikiza, “Kutuchuuza, kutuuza na 
kutusaliti kwa vipande thelathini vya fedha.” Alijibu tena mzee Njema 


bila kujali uzito wa Mkuu wa Mkoa ambaye kwa watu wa kijijini hana 
tofauti na Rais! 


Watu wote waligeukia ilipotoka sauti ile. Kumbe ni Njema! Mmoja 
alisikika akisema kana kwamba alitegemea hili. 


Njema aliyestaafu baada ya kutumikia Jumuia ya Ushirikiano wa 
Kuunganisha Pesa za Ukanda wa Mashariki, miaka thelathini iliyopita. 
Hakulipwa hata senti tano ya mafao yake. Ana hasira na serikali kiasi cha 

Pamoja na Wanagithakwa kupenda vyama vya upinzani, wanaogopa chama 
tawala kitawasumbua. Kwa Njema hakuna kitu kama hicho. Bendera ya 
CCU inapepea nyumbani kwake usiku na mchana. Mwenyekiti wa kijiji 
aliwahi kutaka kumtisha aiondoe bendera. Mzee Njema alimtolea katiba 
ya nchi iliyoandikwa kwa kizungu, mwenyekiti alinywea. 


Badala ya kumsumbua alikwenda kutangaza kijiji kizima kuwa Njema ni 


mwanasheria! 


Mzee Njema pamoja na kisomo chake cha mkoloni ni mjuzi wa mambo. 
Anaijua historia ya nchi kuliko hata hao wanaojiita waheshimiwa. 


Pia, akichukia huongea kizungu utadhani ni mzungu! Kwa Wanagithakwa 
kusoma ni kujua kuzungumza kizungu hata kama ni cha uongo na 


ukweli. 


Ana hasira na serikali na yuko tayari kwa lolote mradi haki itendeke. 


Wakati akijibu kuwa ni usaliti na uchuuzi wa watu wa Githakwa ananyanyua 
bendera ya chama chake cha CCU, yaani, Chama Cha UKOMBOZI! 
Duniani wawiliwawili. Kwani wapenzi na vibaraka wa chama tawala cha 
MCC, nao japo kwa uchache, walikuwapo. Hakuna aliyeamsha bendera 
wala aliyekuwa amekuja nayo. Pamoja na kukipenda chama chao, mradi 
wa upanuzi wa uchimbaji wa vito ulikuwa haukubaliki kwao. Maana ' 
haukuwa ukiwanufaisha. Ukiondoa viongozi waliokuwa wakineemeka 
na mchezo mchafu wa chama tawala, wanachama walikuwa wanau 


mkumbo tu. > 


Mzee Njema hangoji Mkuu wa Mkoa aendelee. Anaanza kupayuka, “Nyin jia 
si waheshimiwa wala hamstahili hata kuitwa robo ya waheshimiwa, bali 
majangili na wasaliti mnaochuuza roho na miili yetu, huku kwa unai ki, 
mkijidai ni ndugu zetu na wenzetu. Mzee Njema hana kituo. 

Anaendelea kuporomosha makombora yake kabla hajatiwa nguvuni. 


Anasema bila kumung'unya maneno, “Huu wizi mnaoupaka mafuta na 
kuuita utandawazi na uwekezaji Si chochote bali ujambazi hata ke ma 

unatendwa na wanaojiita wakubwa wakati ni wadogo kuliko hata nzi. 
Nyinyi ni watumwa wa wazungu wanaowakilishwa na mjakazi wao 
mnayemnyenyekea na kumwita Bwana Sucker ambaye kimsingi ni mwizi 
Sucker. Mlaaniwe na hila zenu na unafiki wenu. Mmegeuza matumbo 
kuwa vichwa! Na njaa zimekuwa ndiyo bongo zenu.” 


Mzee Njema alipoona polisi wanamwijia aliamua kusogea katikakati 
ya watu na kuendelea kuporomosha shutuma, “Tunajua kuwa hata vito 
vinavyochimbwa hapa ni mali ya wakubwa ambayo hutoroshwa kupita 
Zuga ambako mmejenga uwanja wa ndege kwa ajili hiyo. Tunajua kuwa 
mlimdhulumu Mzee Machungi aliyegundua vito hivi.” 


Anazidi kujichanganya kwenye watu na kuendelea, “ Kwa nini kila kitu 
muwategemee wazungu? Yaani wazungu mmewageuza Mungu! Aibu, 
aibu. Tena wewe Mtalii unayeitwa Mbunge hupaswi hata kuja hapa. Wewe 
ndiye umekuwa kuwadi badala ya mwakilishi. Ulaaniwe na umetapakaa 
rushwa! Rushwa! Rushwa! Rushwa.” Ili kufikisha ujumbe haraka alikuwa 
akibwabwaja kama mvua za masika. 


Mbunge alipokuwa alikuwa ameduwaa na kufedheheka asiinue hata 
mdomo kusema. Maana yaliyosemwa na Mzee Njema yalikuwa ni ukweli 


Kabla hajamaliza risala yake isiyo rasmi na ya kushtukiza, PPK wameisha 
mtia mikononi. Anakokotwa kama kiwete. Maana anajaribu kughairi 
kukamatwa bila kosa kama anavyoamini. 


Aliondolewa umatini akiwa amehanikiza akisema, “Haya yule si ana 
bunduki. Mwambie anipige risasi. Siogopi watu wapumbavu na woga 
kama nyinyi. Nipige risasi kama kweli wewe askari.” 


Aliendelea, “Mnawaogopa nini wananchi kama nyie si wezi? Nanyi 
askari hamna akili. Mbona na nyinyi ni maskini kuliko hata mimi, lakini, 
bado mnatumiwa kunikandamiza? Mimi sina mtindio wa ubongo kama 


nyinyi ambao kama mbwa mnalinda watesi wenu, wakizidi kutuibia na 
kutajirika, nyinyi mkizidi kuwa maskini na wala rushwa ndiyo muishi. 

Acheni huo utaahira. Mnawalinda mbwa wanaowararua ndugu zenu na 


mama zenu. Mbwa hulinda mali nyingi lakini siku zote yu maskini!” 
Alighahamu kwenda akijibwaga chini huku akizidi kuhanikiza, “Sasa ni 
Saa ya Ukombozi. Wananchi tushikamane dhidi ya huyo Nyang'au na 
wenzake. Tushikamane na kusimama dhidi ya vibaka hawa wenye masuti. 
Huu ndio wakati wa ukombozi halisi kwa kila mtu hata wadudu! Badala ya 
kuniwinda mimi kila mmoja awinde roho na nafasi yake. AJ julize anafaidi 
au kukosa nini? Ajihoji kwa nini anabangaiza badala ya kuishi. Tuuu...” 


kari wa PPK walifanikiwa kumziba mdomo. Maana maneno 
yake yalikuwa makali sana. Hata hivyo, walikuwa wamechelewa sana. 
Maana maneno ya kejeli na ukali yalishasikika kwa waheshimiwa. Kama 
ni silaha basi ilikuwa ni nyuklia. Maana aliwaacha wakubwa wakiwa 


wameloa kwa aibu. Uzuri ni kwamba wananchi walikuwa wakiyasikia na 
kiwadia kama mwizi bila hata 


kuzidi kupata nguvu na kuuona ukombozi U 


Mwishowe as 


kutarajiwa. 


Maneno na vitendo vya mzee Njema, licha ya kuchafua hali ya 
hewa,viliashiria mengi. Lakini, kubwa kila mtu kwa nafasi yake alitekwa 
na kitendo cha ushujaa wa kuamua kusema bila kumung'unya wala 


kuchagua maneno. 


Ndirangu alimwambia Chikwakwa, “Shujaa ametangulia. Je, zamu ya 
nani kutuongoza au nichukue usukani kidume?” 


maza. Maana hakuwa tayari kujitokeza 


Chikwakwa alicheka na kunya 
kuubeba msalaba wake, pia, alijua Ndirangu alikuwa anatania. Yeye 
levi jamaa alijaliwa akili 1. 


ni kiongozi wa mitungi tayari. Ila kama si U 
mchezo. 


Kwa Wanagithakwa waliohiniwa na tangazo waliloona kama tangazo la 
mauti, mzee Njema ni shujaa. Kwa Mkuu wa Mkoa Njema ama ni kich aa 
au anatumiwa na maadui wa amani na utulivu wa taifa lake! 


Mzee Njema amefanikiwa kumshushua Mkuu wa Mkoana kuonekana kama” 
ijiji ao wamepigwa na butwaa, la kini, 

wakiunga mkono ujasiri wake ambaye siku zote walikuwa wanamchukulia 
kama aliyekuwa amechanganyikiwa. Kitendo hiki kilifanya wabadili 
mawazo yao juu yake. Maana kwa Wanagithakwa, msimamo huabudiwa 
hata kama hekima hutukuzwa. 


“Hakika hili ni pigo kubwa na la kwanza dhidi ya wezi hawa wanaoitwa 
waheshimiwa. Je, hali itakuwaje huko mbele?” Hili ndilo swali lililokuwa 
likimsumbua kila shuhuda wa mapinduzi haya ya kifikira na vitendo. 
Wengine waliogopa Mzee Njema angenyongwa kwa kuvuruga amani na 
mshikamano wa kinafiki wa Mizengwe. Wengine, kama Mzee Njema, 
walipiga moyo konde na kusema liwalo na liwe. Maana Mzee Njema 
alizoea kuwaambia kuwa ni heri kufa umesimama kuliko kufa umepiga 
magoti. Heri kuwa mbwamwitu kuliko mbwa, tena koko. 


Mbunge Heri alinyanyuka kitini kwake kuelekea jukwaani alipokuwa 
Mkuu wa Mkoa. Pamoja na kujikaza kisabuni, sura yake ilionyesha wazi 
mtikisiko na butwaa kwani yaliyokuwa yakijiri si haba. 


Huku akiweka vizuri suti yake ya bei mbaya, aliinama na kumnong'oneza 
Mkuu wa Mkoa aliyekuwa naye kapigwa na butwaa kwa dafrao lililokuwa 
likiwafumkia. 


Alisema, “Mheshimiwa huyu anasumbuliwa na njaa na ngoa ya kuachwa 
nyuma. Anahitaji msaada wa kuwekwa ndani na kushughulikiwa ili liwe 
somo kwa watu wanaoota mchana kuwa wanaweza kutuchezea wasijue 
hii ni serikali tena isiyolala. Lazima afundishwe kuwa serikali hii ni ya 
wananchi na hawezi kuwachezea wananchi.” 


“Huyu Mzee anatia aibu na ni adui wa maendeleo, mshikamano na amani 
ya taifa hili tukufu. Ni mbegu isiyofaa shambani.” Alisema Mkuu wa 
Mkoa asijue paka alikuwa ameishatoka kwenye gunia! 


Mbunge alimjibu, “Huyu Mzee ana matatizo. Ana ugomvi hata na kanisa 
la Mungu. Eti analishutumu kwa kutomuunga mkono kwenye uzushi 
wake wa uchafuzi wa mazingira. Amefikia kusema serikali na dini zinalala 
kitanda kimoja! Hajui hii ni serikali ya wananchi kwa ajili ya wananchi?” 

Maneno ya mbunge yalisababisha watu kuguna huku Ndirangu akisema 
kichinichini, “Yenu ni serikali ya mbwamwitu vinyamkera, mbweha na 


mafisi.” 


Mara Mkuu wa Mkoa alimkaripia Mzee Njema kwa ukali asijue alikuwa 
anakwaa kisiki tena cha mpingo. Alisema, “Mzee, naheshimu sana umri 
wako. Lakini, ukitaka kucheza na serikali sitaangalia umri wako. Hujui hii 
ni serikali ya umma na sisi Ni wawakilishi wa umma!” 


Mzee Njema hakumkawiza wala kumkopesha. Alimpa kavukavu. Alisema, 
“Hii si serikali, ni kundi la manyang'au. Wala usiwasingizie wananchi, 
Kama ni wananchi nami ni mwananchi. Nami nawakilisha serikali ya 
wananchi hawahawa japo haiko rasmi. Hivyo, ndugu yangu usinitishe, 
Tukubaliane kuwa zenu zimekwisha. Hii ni arubaini yenu. Sina haja ya 
kukuficha wala siogopi kitu.” Alichanganya na Kiingereza huku akiwaacha 
wananchi wakiwa hawana mbavu na mshangao. 


Chikwakwa hakuwa na mbavu zaidi ya kucheka na kusahau masahibu 
yake maskini. Kweli, kicheko ni dawa: .Maana ungemwona usoni 
ungedhani hakuwa mnadani akiuzwa kwa vipande thelathini na ndugu 
zake mwenyewe aliowachagua kwa kura yake mwenyewe! 


Alijisemea huku akicheka, akimgeukia Ndirangu, “Ama kweli wajanja 
wamekutana. Leo lazima kieleweke kama ni kusuka au kunyoa. Lakini, 
wadudu hawa wamezidi kutudharau na kutugeuza majuha.” 


Maongezi ya Mkuu wa Mkoa juu ya tabia ya Mzee Njema hayakuwa 
marefu. Kwani kila mmoja alikuwa anafikiri jinsi ya kuokoa 
jahazi lililokuwa limekumbwa na dhoruba kali iliyosababishwa 
na mtu mdogo mwenye moyo mkubwa aitwaye Njema Waithaka. 


Wakati Mkuu wa Mkoa na walaji wenzake wakitafuta jinsi ya kuliokoa 
jahazi lao lililokuwa likionekana wazi kuwa linazama, wanan hi 
walikuwa wakibishana kichinichini juu ya nani msomi. Wote hata kama 
hawakuonyesha waziwazi, walikuwa nyuma ya Mzee Njema ambaye 
aliibuka kuwa shujaa aliyekuwa akidhaniwa kichaa na yeyote ambaye 

hakuwa akimfahamu vilivyo wala hoja zake nzito na zenye mantiki na 
maudhui ya kutosha kumshawishi na kumwelimisha kila aliyemsikiliza 


ilikuwa inaingia kama mwizi. 


Kitendo hiki cha kuwatolea uvivu wakubwa, tena mbele za wananchi, 
bila woga wala kujali, ambacho kingefuatia kilimfanya Mzee Njema 
aheshimike sana. 


Kimsingi, mkutano ulikuwa unaanza kuvurugika. Maana maneno ya mzee 
Njema yalikuwa kama nyuki waliovamia msafara wa mazishi. Sura na 
maneno ya Mzee Njema vilikuwa kama ulimbo kwa wananchi waliokuwa 
wamechoshwa na kunyonywa na kudhalilishwa na watawala wasio na 
aibu wala huruma. Waliwachukia vilivyo. Lakini, nani angejitoa mhanga 
kufikisha ujumbe wao. 


Kwa vile saa ya ukombozi na mkombozi vilikuwa machoni mwao, 
kila mtu aliiomba mizimu yake iwasimamie waondokane na utawala huu 
mchovu na mchafu uliokuwa umegeuka kinyaa na kero kubwa kwao na 
mstakabali wao. 


Mzee Christian Muumini alionekana akifanya alama ya msalaba huku 
akinong'ona maneno fulani ambayo hayakusikika. Alikuwa akimwomba 
Bwana Yesu amzidishie Mzee Njema ithibati awaokoe hata kama alikuwa 
haamini kwenye imani za kikoloni na kimapokeo. 


Mzee Njema alifurahi na kufarijika pamoja na kutiwa mbaroni, moyoni 
alikuwa hajutii kitendo kile. Kwake kumwaga nyongo ya maovu iliyokuwa 
moyoni mwake lilikuwa ni jambo bora kuliko hata kuishi. Alizoea 
kusema, “Ipo siku isiyo na jina nitawatolea uvivu majambazi hawa bila 
kuchelea lolote.” Kumbe siku aliyokuwa akisema ilikuwa imetimia. 
Hivyo asingehuzunika wakati alijiandaa muda mrefu kuipokea siku hii ya 
ukombozi. 

Hakuna aliyetegemea hili wala hakuna anayeamini kuwa ujumbe tena 
mkali na kwa walengwa wenyewe ungefikishwa wakati mwafaka namna 
hii na mahali mwafaka na kwa mtu mwafaka. 


Njema kajiandaa lini na vipi bila hata mtu mmoja kujua, hakuna anayejua! 

Hatua aliyochukua ilikuwa ikijulikana kwa watoto wake Ititu na Ithaka na 
saa nyingine mama yao Wacera binti Nkwapatira. Kama ni utume, basi, 
mkewe na wanawe walikuwa manabii na wafuasi wake wasioyumba wala 
kutishika. Walimwamini kwa kila nukta na hatua. Walikuwa ni kama 
wanafunzi watiifu ambao wangefanya lolote aliloamrisha mwalimu wao. 
Alizoea kuwaambia habari za mwanafalsafa Plato, akisisitiza kuwa gwiji 
huyu aliufia ukweli, lakini akafa akiwa huru. Mwanzoni walimchukulia 
kama aliyepagawa. Lakini, kadiri siku zilivyokwenda wakawa 
wakishuhudia ukweli wa mambo, walijikuta wakizama kwenye fikira na 
mtafaruko wa kutafuta jibu la masahibu yao na kuna kipindi Itutu na Ithaka 
walikuwa wakimtania baba yao kwa kumwita Plato wakati mama yao 
akiwakataza kumwita baba yao Pilato. Kwani mumewe hakuwa msaliti. 
Waliozea kumcheka mama yao kwa kuchanganya Plato na Pilato. 


“Kawapiga bao la kisigino. Kafunika kuliko hata hao wanaoitwa 
waheshimiwa. Hawa si waheshimiwa bali ni wezi wa miwa tu hata 


waishiwa!” Alijisemea mwanakijiji mmoja. 


Pia, kitendo cha watu kuanza kumshangilia, kiliongeza uzito wa pigo 
alilotoa Njema. Kwani watu walisikika wakisema, “Njema shujaa wetu. 
Njema shujaa wetu. Tuko nawe popote, tumechoka kuonewa, kunyanyaswa 
na kunyonywa.” 


Kweli, wananchi walikuwa sasa wameamua kusema, “Sasa basi.” Japo 
hawakutamka kwa ndimi zao, sura zao zilisema kila kitu, tena kwa uwazi 
na usahihi uliojaa ithibati ya hali ya juu. Maana ule woga wa wanakijiji 
ghafla ulitoweka na kwenye nafasi ya woga ukakaa ushujaa na ithibati 
ya hali ya juu. Mzee Njema alizoea kusema kuwa kondoo akijitambua 
anaweza kumuua mbwamwitu, tena kirahisi na haraka. Mambo 
yalivyokuwa yakienda, wakati wa kondoo kuwaua mbwamwitu ulikuwa 


ndiyo umetimu, tena bila taarifa! 

Wakati askari wa PPK wakimchukua Mzee Njema, akina Kili walikuwa 
wakianza kunong'ona wakipanga kumuunga mkono. Walifanya hivyo ili 
kuwashtukiza wakubwa ili kuwafanya washindwe kutawala matukio. 


Matatizo alimnong'oneza Kili, “Mzee Njema kaisha uwasha moto, lazima 
tuuchochee usizimike. Hapa leo si mahali pa kudanganyana, kugeukana 
wala kuogopana, bali kutoleana uvivu. Kwanini tuwe mashahidi wa mnada 
wa kutuuza sisi wenyewe utadhani tu hayawani? Saa ya ukombozi ni sasa. 
Tuwaonyeshe wezi hawa kuwa tu dhaifu, lakini wenye mioyo mikubwa na 
yenye nguvu kuliko wanavyotuchukulia juujuu. Tuwaonyeshe kuwa sisi si 
kuku bali kunguru. Kwa vile mkeo ni mjamzito, mimi nitajitoa mhanga 
nawe huko nyuma ikibidi kutoa sadaka zaidi usisite. Kwani ni suala la 
muda tu”. Alimaliza Kili. 

Matatizo alijibu, “Kaka, nakuamini. Niamini niko tayari kwa lolote 
kuhakikisha kuwa saa ya ukombozi haiahirishwi wala kusalitiwa, iwe kwa 
lolote. Niko tayari kuliko awali.” 


Ujumbe huu, licha ya kumvutia na kumtia moyo Matatizo, ulimwacha 
hoi. Alipata hamasa na mori ya kusimama kidete bila kuchelea lolote kwa 
namna yoyote! 


Alisema, “Liwalo na liwe. Saa ya ukombozi ni sasa. Sasa hivi na sisi hawa 
hapahapa.” 


Kili alitikisa kichwa kwa furaha kama alama ya kukubaliana na msimamo 
na hakikisho la rafiki na mpiganaji mwenzake. Mambo yalianza kuchukua 
sura mpya ya ufanisi usiokuwa wa kawaida. Ama kweli mja akiamua 
hakuna limshindalo. 


Pamoja na kuchanganywa na mambo jinsi yalivyojifunua, Matatizo 
alielewa haraka mwelekeo wa upepo. Alichofanya ni kugonganisha 
mikono na Kili kuonyesha kuwa amemwelewa na kumuunga mkono. Wote 
utadhani walikuwa wameambizana, waliinua mikono ya kulia ikionyesha 
alama ya V ambayo ilitafsiriwa kama alama ya ushindi na ithibati katika 
mapambano. 

Wahenga walisema kuwa ujiti mmoja wa kibiriti huteketeza msitu mzima 
hata uwe na ukubwa sawa na nchi. 


Hivyo, baada ya sakata na yumbi la mzee Njema kutua, Mkuu wa Mkoa 
aliendelea na hotuba yake akiwa amejiridhisha kuwa onyo limepokelewa. 
Bila kujua kuwa alikuwa amegonga mwamba! 


Hivyo, kwa hadhari ya hali ya juu aliamua kwenda moja kwa moja 
kuelezea kilichokuwa kimemleta Githakwa. Hata hivyo, moyoni alikuwa 
anajilaumu kwa kutumia njia ya kushtukiza kama njia rahisi ya kuzuia 
wananchi kujadiliana kiasi cha kupinga mradi mzima. Hata hivyo, hakuwa 
na jinsi ikizingatiwa kuwa yeye na wenzake walijitahidi kuwa na idadi 
ndogo ya wahusika ili wapate migao mikubwa kuliko kuwa na watu wengi 
ambapo migao ingepungua. 


Baya zaidi, hata majigambo kuwa bunge lilikuwa limepitisha mradi 
huo ni uongo. Kwani “bunge” lililokuwa likiongelewa ni yeye, Bwana 
Sucker, Mbunge, Mkuu wa Wilaya, Maofisa Ardhi wa Mkoa na Wilaya na 
wenzao wa madini, viwanda, uwekezaji na serikali za wilaya walioamua 
kwa tamaa, hila na uovu kuidhinisha dhuluma hii. Maskini, hata Rais na 
Waziri Mkuu hawakuwa na habari, ingawa lawama zote zilielekezwa | 
kwao! Wangekuwaje na habari wakati nao kwa namna yao walikuwa 
wakihangaika kujiingizia pesa kwa njia haramu na haraka kwenye nafasi 

zao? Kwa Mizengwe, kila kitu kilikuwa ni kama mchezo wa vurugu ambapo 
huwa hakuna kanuni wala refa. Kila mtu huupiga mpira ajuavyo, awezavyo 
na atakavyo. Serikali iligeuka kuwa sirikali iliyokuwa imeficha vurugu 
zisizo za kawaida za kuuhujumu umma ambao haukuwa na habari wala 

hatia! Hali ilikuwa inatisha sana. Maana wale waliokuwa wameaminiwa 
na umma kuujenga ndio walikuwa wamekazana kuubomoa! 


Rais au Waziri Mkuu wangejuaje wakati udhaifu wa Rais ulikuwa 
unajulikana kuwa ni kupelekewa taarifa za uongo na wapambe na 


wachumiatumbo na kuziamini bila kufanya utafiti?” Walijua jinsi ya 

kuutumia udhaifu huu. Walikuwa wanamvizia ima alipokuwa na ugeni 
mkubwa au ziara ya nje na kumpelekea masuala mazito yaliyohitaji 
uamuzi mzito. Yeye alimwaga wino asijue anamwaga damu ya watu 
wasio na hatia! Mzee Njema alizoea kumwita ajali ya kihistoria na kisiasa. 
Maana ukiangalia alivyokuwa akitengeneza historia chafu na kusababisha 
ajali kimaisha kwa wananchi, hakika Mzee Njema alikuwa amepatia kwa 
kuchagua sifa mwafaka. 


Baadhi ya wachumiatumbo na wapambe wengine si chochote wala lolote. 
Ni vijikundi vya vijiweni na wacheza bao ambao kutwa nzima hujadili 
umbeya usiokuwa na msingi wowote. Ili kumpiga chenga Rais, vikao 
kama hivi vya Githakwa vilikuwa vikifanyika wakati Rais akiwa nje ya 
nchi. 


Viongozi wa Mizengwe baada ya kuvuruga uchumi na huduma zote za 
jamii, hawakuwa wakitibiwa nchini mle. Hata mafua walienda kutibiwa 
ugenini pamoja na wake zao na watoto wao. Hata watoto na wajukuu 
wao hawakusoma Mizengwe. Walisoma ughaibuni kwenye elimu ya 
maana. Maana walihakikisha wanaivuruga elimu ili wawe na wajinga 
wengi wa kutawala na kunyonya wakiwatumia kipunda na kimbwa kama 
walivyotaka. 


Ughaibuni ilikuwa kama ndiyo kwao. Maana walitumia muda mwingi 
huko kuliko nchini Mizengwe. Licha ya kutibiwa kule, watoto walikuwa 
wakienda kuwatembelea watoto wenzao waliokuwa wakisoma kule. 
Wakati ule kusomesha watoto nje ilikuwa kama mashindano kwa kila 
mwenye nafasi. Maana hata wale watoto waliokuwa hawajiwezi kiakili 
walipelekwa nje na kurudi na shahada tena za kuheshimika. Wapo 
waliokuwa wakishuku kuwa shahada hizi ama zilikuwa za kughushi 
au zilitokana na vyuo vilivyojali kuchuma pesa kutoka kwa mabwege 
matajiri. 


aaa AAA SC CCAAAAAAaAaAaA 


udhaifu huu. Walijua jinsi 


Hivyo, wezi hawa walijua jinsi ya kuutumia 
u ukiachia mbali utambuzi 


upashanaji habari vijijini ulivyokuwa wa taab 
na elimu juu ya uraia na haki za raia. 


ckeza kwenye hali hii ili kujichumia pesa | 


Hakika, wahujumu hawa waliw 
e akina Njema na sasa Kilimwengu nao 


kwa kuwatesa wananchi wasiju 
walikuwa na namna yao ya kuwafichua waovu hawa. 

Mkuu wa Mkoa alianza hotuba yake kwa vitisho. Alisema, “Ndugu 
wananchi, kwanza kwa dhati kabisa na huruma ya aina yake nawashauri 
mmpuuzie huyo mzee. Ana matatizo yake na hajitakii mema wala hawatakii 
mema. Ametumwa huyo na maadui wa mshikamano na maendeleo ya taifa 
letu tukufu. Tunajua mabwana zake ni nani.” 


ulikuwa ukitoka kinywani kwa mtu aliyeitwa mheshimiwa na kiongozi. 


Ndirangu alisikika akisema, “Lo! Huyu alifaa awe kuli, si Mkuu wa Mkoa. 
Hii ndiyo hasara ya kubambikiwa watawala.” Naye Mzee Njema alisema, 
“Mimi nimetumwa na mabwana zangu, nanyi mmetumwa na matumbo 
yenu na roho mbaya na ulafi kama wa fisi.” 


Mkuu wa Mkoa alijifanya kama hakusikia alichosema Mzee Njema. 
Aliangalia upande alikokuwa akipelekwa Mzee Njema na kusema, 
“Nina hakika yeye na mabwana zake waliomtuma aje kupiga kelele hapa 
hawatafanikiwa. Maana wananchi wa Mizengwe tumeshikamana na tuko 
tayari kwa lolote kulinda uhuru na mafanikio ya taifa hili tukufu. Nina 
imani kubwa na wananchi wa Githakwa. Githakwa hoyeeee!” 


Hapakuwa na mwitikio zaidi ya watu kucheka kwa kejeli huku wengine 
wakitikisa vichwa kwa masikitiko na dharau. 


Ndirangu aliguna kichinichini na kumtazama Mwalimu Msimamo 
aliyekuwa naye kaudhiwa na uongo ule. Msimamo alimwambia Ndirangu, 
“Kumbe siku hizi tunatawaliwa na wahuni na wanaotumia midomo kufikiria 
badala ya ubongo. Huyu kazidi. Maana huwezi kutofautisha maneno yake 
na ushuzi tena wa maharage yaliyogaga. Hakika kama mambo ni haya 
tumekula hasara, tena sana. Nakwambia.” 

Mkuu wa Mkoa alicheka na kuendelea, “Ndugu wananchi, nataka 
nieleweke vizuri na vilivyo kuwa sikuja hapa kufundishwa kufanya kazi 
ambayo licha ya kuisomea nimeifanya kwa zaidi ya miaka ishirini. Pia, 
sikuja kushuhudia watu wakicheza na serikali. Tena serikali, wendawazimu 
hawa wanayotaka kuichezea, ni hii yenye kutaka kuwaletea maendeleo 
haraka na kwa kila gharama.” 


kweupe. 


Alisita kidogo kupima mwitikio wa wasikilizaji wake huku polisi wakiwa 
wameishajichimbia katikati ya wasikilizaji ili kuzuia aibu nyingine 
isitokee. 


Aliendelea, “Kumbuka mimi na mkubwa kwenye serikali yenu ni wanajeshi 
tena wenye nishani. Mimi ni mwakilishi wa Mtukufu Rais kwenu. Hivyo 
nisingetaka mtulazimishe kutoa makucha.” 


Alitabasamu na kuwaangalia watu ambao pamoja na kutoa vitisho 
vyake walikuwa wametulia, utadhani hawakuwa wakimsikiliza zaidi ya 
kunong'ona kwenye makundi yao walipokuwa wamekaa. 


“Lengo la kuja hapa, nasisitiza si kufundishwa kazi na wajibu wa kila 
mmoja wetu ambao hauna mjadala, ni kusikiliza na kupokea uamuzi. 
Kama mlivyotaarifiwa ni kwamba kutokana na siasa yetu ya ubinafsishaji, 
uwekezaji na ujenzi wa uchumi wa kimataifa wa kisasa, serikali yenu 
imeamua mradi wa uchimbaji wa vito upanuliwe. Nasisitiza, hili halina 
mjadala. Kinachotakiwa ni utekelezaji tena haraka. Huu ndiyo uzalendo.” 


Aliendelea, “ Kwani licha ya kuonyesha dalili za kukwamua uchumi 
wa nchi yetu,umezalisha kodi kubwa ambayo ndiyo uti wa mgongo wa 
maendeleo ya nchi yetu. Hivyo, kuhama kama mlivyotaarifiwa si suala la 
hiari, bali ni amri halali ya serikali.” 

Alikohoa na kuendelea, “Inasikitisha kuona kuwa kuna watu, tena 
wendawazimu hawa, miongoni mwenu hawataki maendeleo! Hawa 
ni maadui wa taifa na ni tishio kwa mshikamano wetu. Narudia, hawa 
wanatumiwa na maadui wa taifa hili tukufu. Tusiwavumilie wala kuwapa 
nafasi kujaribu upumbavu wao.” 


Akiwa anajiandaa, Kilimwengu aliamua kumtolea uvivu, kumwonyesha 
kuwa hila zake hazitafanikiwa. Alipaza sauti na kusema, “Hata aje Rais 
mwenyewe hahamishwi mtu. Mtahama nyinyi na wezi wenzenu, lakini 
si sisi wenye ardhi hii kihalali tuliyorithishwa na Mizimu na mababu zetu 
walioteseka hata kufa kupigania uhuru mnaoufaidi na sasa kuzidi kiasi cha 
kuturejesha utumwani.” 


Utadhani yeye na Mzee Njema walikuwa wameambizana. Kilimwengu 
aliropoka harakaharaka ili polisi watakapomtia nguvuni awe ameishafikisha 
kilio chake na ujumbe wake kwa walengwa. 


Aliendelea kupayuka, “Mwaka jana tulikichagua chama chenu kwa ahadi 
kuwa matatuletea maendeleo. Haya maangamizi ndiyo tafsiri yenu ya 
maendeleo? “Wananchi msikubali kuuzwa nyinyi na hata ardhi yenu. Heri 
kufa tukipambana kuliko kuishi tukinyenyekea. Kama tulivyoonyesha 
mshikamano tangu mwanzo, tusiogope na kukubali kugawanywa. Hawa 
mnaowaona mbele yetu ni watumwa wa matumbo yao yaliyowapeleka 
kwa wazungu kutuchuuza roho zetu. Hawana lolote la maana. Kataeni 
uongo na unafiki wao. Ni chui kwenye ngozi ya kondoo hawa. Wanataka 
kututia pingu na kutuswaga kutupeleka kutuchinja, si watu hawa.” 


Wakati akiendelea kubwabwaja aliona polisi wakielekea alipokuwa. 

Alianza kukimbilia katikati ya watu ambao kwa sura ya nyuso zao 

walionekana kukubaliana na maneno yake. Maana alipita kirahisi bila 

kuzuiliwa. Moto aliouwasha Mzee Njema sasa ndiyo ulikuwa unasambaa. 

Maana kwa kumkamata Njema walidhani wameuzima. Kumbe ni kata mti 
panda mti. 


Kilimwengu aliendelea, “Tuna taarifa kuwa huu ni mpango wenu 
unaotoka kwenye matumbo yenu ambayo yamegeuka serikali. Hata 


Ji 


serikali yenyewe haipo. Maana kama ingekuwapo ingetulinda badala ya 
kuwaruhusu mfanye mnavyotaka kwa kisingizio chake. Katu msiendelee 
na ndoto za mchana kuwa mtafanikiwa kuiuza Githakwa. Leo tumeamua. 
Saa ya Ukombozi ni leo na sasa hivi. Lazima...” 


Hakupata tena muda wa kusema, kwani polisi waliishamzunguka na 
kumkamata huku wakimziba mdomo. 


Kilimwengu mtu aliyejaliwa mwili miraba minne hakukamatwa kirahisi. 
Purukushani na mshikemshike ulitokea hadi mwishowe polisi walipomzidi 
nguvu na kumwondoa kwenye mkutano. 


Mkuu wa Mkoa aliendelea kana kwamba hakuna lililokuwa limetokea. 
Ingawa alionyesha kujiamini moyoni, kiroho kilikuwa kikimdunda. 
Rafiki yake, Bwana Sucker alikuwa kanywea kama mbwa aliyenyeshewa 
na mvua. Lile tabasamu aliloingia nalo kwenye meza kuu lilishakimbia 
na nafasi yake kuchukuliwa na sura ya kuchoka na kukata tamaa. Mkuu 
wa Wilaya na Mbunge na maofisa wengine ndio usiseme. Walionekana 
kabisa kuchaganyikiwa na kuogopa. Kwani dalili za mvua ni mawingu. 


Hivyo, kila upande ulianza kuvuta kamba kuelekea kwake. 


Mkuu wa Mkoa aliendelea na hotuba yake, “Waheshimiwa wananchi, 


serikali ipo na hailali. Hawatafanikiwa. Wanaota, tena mchana kweupe. 
Aliyewadanganya kakosea sana.” 


Aliiweka vizuri suti yake na kuendelea, “Hivyo, nisipoteze muda. Nimekuja 
rasmi kutoa taarifa kuwa mtasaini mkataba wa kuhama kwa kuweka 
saini na vidole gumba ili kudhihirisha kuwa mmekuwa wananchi wa 
kwanza kuonyesha uzalendo kwa kuunga mkono mipango ya maendeleo 
ya serikali na mtafanya hivyo katika kipindi cha siku tisini yaani miezi 
mitatu.” Asanteni. 

Hapakuwa na cha kofi. Alirejea kwenye kiti chake na kungoja kusikia 
maoni ya wananchi kuhusiana na ujumbe wake. 


Sura za wananchi zilikuwa zikionyesha kila alama ya shari na kutaka 
kupambana. Kulikuwa mna kila dalili kuwa wananchi wangezinduka 
kwenye woga na kupinga dhuluma hii iliyokuwa imo mbele yao bila kujali 
chochote. 

Kabla hata ya kukaa kitini vizuri na kutoa nafasi ya kupokea maoni, 
mikono kama sita ilikuwa imenyooshwa. 


Mkuu wa Wilaya alimteua Kamanda wa Polisi wa Wilaya kupokea maswali 
akidhani kuwa kutokana na magwanda yake angewatisha wananchi 
kutoa dukuduku zao asijue kuwa walikuwa wameishakamia kujikomboa 
na kulikomboa taifa lao kutoka kwenye makucha ya waliowaona 
kama wakoloni weusi. Hakujua kuwa walikuwa wanaichukia serikali 
waliyoiona kama zigo la kawaida. Serikali waliyohisi ikiwanyonya damu 
na kuwadhalilisha sana. 


Kamanda huyo alinyanyuka kwenye kiti chake na kwenda mbele kupokea 
hoja za wananchi. 


Mpaka leo Matatizo hajui alikopata ujasiri siku ile. Kwani alikuwa 
amenyoosha mkono na bahati nzuri kamanda alianzia kwake. 


Matatizo aliamka kwa hamasa na kujiamini na kuanza, “ Mheshimiwa 
Mkuu wa Mkoa, kabla ya kupokea maoni yetu lazima tukubaliane jambo 
moja. Hatuwezi kutoa maoni yoyote bila ya wenzetu wawili waliokamatwa 
kwa kutoa maoni yao. Je, mnataka tutoe maoni gani iwapo tukitoa maoni 
hawatakuwa na sababu ya kutoa maoni. Hivyo, basi, tukubaliane kuwa 
kwanza waletwe na mtusikilize, si mtuamrishe kama wanyama. Nyinyi 
mna maoni na sisi tuna maoni. Lazima tujadiliane, kukubaliana au 
kutokubaliana na maoni yetu yaheshimike. Kwani hii ardhi ni mali yetu 
si ya serikali wala mtu yeyote isipokuwa sisi na Mungu. Nisingependa 
ionekane kama mnatulazimisha kuhama.” Kabla ya kuendelea alisikia 


kwanza na hatuhami! Hatuhami.” 

| Ujanja wa kupamba sumu yake kiasi fulani ulimlainisha Mkuu wa Mkoa 
na kukubaliana na mawazo ya Matatizo asijue ndiyo alikuwa anajikaanga 
yeye na wenzake. 


| Mwamko na mshikamano huu ulianza kuwatia shakani wakubwa. Mbunge 
alikuwa kinywa wazi asiamini kuwa yaliyokuwa yakitokea yalikuwa 
kweli zaidi ya ndoto! Isitoshe anamfahamu Matatizo kama mtu aliyejaribu 
kuzamia meli na kushindwa, ukiachia mbali kujua kuwa mdogo wake 
alikwenda sekondari kwa jina lake. Wale watu aliokuwa akizoea kujisifia 
| kuwa wanaweza kula hata mawe kwa ajili ya kununua mafuta yake 
ghafla walikuwa wamegeuka. Wale aliodhania ni misukule walikuwa sasa 
wamejitambua na kuamua kujikomboa kwa dhati na namna ya ajabu! 


Wakati mwingine akiwa bungeni alizoea kujisifu mbele ya wenzake kuwa 
ni bingwa wa siasa ambaye hata angewambia watu wake kula majani hata 
mawe kwa ajili ya mafuta ya gari lake wangefanya hivyo bila kuuliza 
tena kwa kunyenyekea na kuona kama wameheshimiwa. Kwake wapiga 
kura wake walikuwa kama shamba la kuchumia kura kwa ajili ya kula 
tena kwa mrija ilhali wao walikuwa wakifa njaa wakati nchi yao ilikuwa 
na ardhi yenye rutuba. Walizoea kuletewa vyakula vibovu vilivyokuwa 
vikiagizwa nje, wakiuziwa kwa bei ya kulanguliwa. Mzee Njema alizoea 
kuwaita kuku ambaye hula asichozalisha na kuzalisha asichokila. Yeye 
hutaga mayai yenye protini. Huishia kulishwa minafaka mikavu na ya 
daraja la chini kabisa. 


Mzee Njema alikuwa akiilinganisha serikali ya Mizengwe na mbwa 
anayekula vitoto vyake kutokana na uroho wa nyama. Alizoea kusema 
kuwa mbwa wa namna hii dawa yake ni kumpiga rungu na kumtokomezea 
mbali. Alizoea kusema kuwa serikali yenye tabia hii haifai kuwapo popote 
duniani. 


Wakati fulani shemeji wa Mbunge aliwaambia kuwa hata kama ni kula 
majani, wananchi wayale, lakini punda wa mfalme angenunuliwa. Wakati 
ule bunge lilikuwa kwenye majadiliano makali ya kununua punda wa 
Rais kwa ajili ya kupanda akipokea wageni mashuhuri waliomtembelea 
kwenye Ikulu yake ya kifalme iliyokuwa ikikarabatiwa kila mwaka kwa 

mabilioni ya kwenje. Wakati akimpa hakikisho shemeji yake ambaye ni 
Waziri wa Fedha alitumia mfano huu. Wanasiasa wa Mizengwe walikuwa 
ni watu wa kukufuru. Kuna mmoja aliwatukana wananchi wa jimbo lake 
kuwa wanaishi kwenye vijumba ambavyo hata teke la kuku linaweza 
kuviangusha! Mzee Njema alizoea kuwaita misukule isiyojitambua wala 
kuwatambua waliokuwa wamewaroga. 


Kutokana na hoja ya kuungana na akina mzee Njema na Kilimwengu 
ilimkata maini hata Kamanda wa Polisi wa Wilaya aliyejikuta 
amemtumbulia macho Mkuu wa Mkoa aliyekuwa anaonekana kuchoka 
kabisa huku akichanganyikiwa. 


Maana alijua wazi kuwa kama hali hii haitazuiliwa kulipuka na kufika 
ngazi ya taifa, basi licha ya kupoteza kazi atakuwa amepoteza uhuru na 
ulaji wake. Alihofia kuozea kifungoni, ila alijipa moyo kuwa, kwa vile 
kila kiongozi alikuwa mwizi kwa namna yake, basi, angeonewa huruma. 
Maana binadamu ameumbika na aibu. 


Kwa hali ilivyokuwa ikionekana, ni kwamba hata wakubwa wenzake 
waliishaanza kumsukumizia yeye mzigo. Hata bwana Sucker alianza 
kuonekana mwenye shaka, uchovu hata majuto. Kwani, katika muda huu 
mfupi alikuwa ameishasindikizwa msalani si chini ya mara tatu. Simu yake 
ilikuwa ndiyo usiseme. Alikuwa akipiga simu muda wote hadi Mkuu wa 
Mkoa kushtuka. Maana hakuwaamini wawekezaji. Wanapopatwa na tatizo 
wanaweza kumpigia simu hata Rais, aliwaza moyoni. Lakini angefanyaje 
iwapo hakuwa na uwezo wa kumwamuru Sucker azime simu yake? 


Kugunduliwa kwa teknolojia ya simu za mikononi kuna faida na hasara 
zake. Wakati malumbano yakiendelea, mtoto mwingine wa mzee Njema, 
Ititu alikuwa kwenye choo ya wanafunzi akichungulia kilichokuwa 
kikiendelea. Alikuwa ameishapiga simu kwa waandishi wa habari mkoani 
ambao nao waliwasiliana na wenzao wa Fikira ili kuja kupata ripoti za 
kilichokuwa kikijiri. 


— 


Pia, kuruhusiwa kuanzishwa vyombo vya habari vya binafsi nako kuna 
uzuri wake. Kwani mbhariri wa gazeti la upinzani, The Politicos, aliamua 
kukodisha helikopta kuwawahisha waandishi ili kuliripoti tukio hili. 


Kwa vile mwekezaji mwingine kutoka India, mmilki wa helikopta, 
' alikuwa rafiki wa chama tawala, waandishi wa habari walichelea 
angegoma kuwakodisha helikopta yake. Hivyo, walivalia kama madaktari 
waliokuwa wamekodisha ndege kama shirika lisilo la kiserikali kwenda 


mkoani Zuga. 


Hivyo, hapakuwa na pingamizi juu ya kutoa kibali cha kukodishwa kwa 
ndege yake, asijue alikuwa ameipiga mshale serikali yake mwenyewe 
| ingawa haikuwa ikihusika moja kwa moja ukiachia kuachia madaraka na 
sifa ya serikali kutumiwa vibaya na maofisa wake wabadhilifu kama huyu 
Mkuu wa Mkoa ambaye arubaini yake ilikuwa ikimnyemelea kwa kasi. 


Hapa ndipo upande wa pili wa kuruhusu baadhi ya taasisi na vyombo 
kumilkiwa na watu binafsi kulipoonyesha faida zake. 


Maana wakati wa zamani hakuna mtu ambaye angeruhusiwa kumiliki 
vyombo hivyo. 


Pamoja na serikali kupata pesa nyingi kupitia kodi kutoka kwa mashirika 
ya ndege binafsi, kwa upande wa pili sasa helkopta hii inatumika kama 
nyenzo ya kurahisishia wapinzani wa serikali kuipiga mishale huku 
ikiwanufaisha wapinzani wa sera hii kufikia lengo lao. 


Yaani, siasa za siku hizi ni kama puto. Kuna wakati zinatumia mazingira 
yaliyopo kujipanua na wakati mwingine matokeo yake yanazihujumu 
zenyewe kama ilivyo katika kisa hiki cha upanuzi wa mradi wa vito wa 
Githakwa. 


Ukiachia mbali waandishi wa habari wa gazeti la upinzani, pia wanaharakati 


wa haki za binadamu kutoka taasisi inayojitegemea ya haki za binadamu 
na wanasheria wanaopambana na uchafuzi wa mazingira iliyoitwa Kamati 


jozi 


ya Kupigania Haki za Binadamu na Mazingira, nao waliandamana na 
msafara huu wakijifanya madaktari. 


Kila kundi lilikuwa na ajenda yake ingawa viliunganishwa na kitu kimoja, 
yaani kutoridhika na serikali ilivyokuwa ikifanya mambo na ubadhirifu 
uliokuwa umekithiri. Waandishi wa habari walitaka kutimiza wajibu wao 
kuwa sauti ya wasio na sauti na wanyonge waliokuwa wakinyanyaswa na 
wanaotumia madaraka vibaya. 


Pia, walitaka kuizindua serikali kutoka kwenye mazoea na usingizi wa 
kuwaachia watu madaraka wasiyojua kuyatumia. Walitaka serikali ijue 
kuwa kupeana vyeo kama njugu kulipa fadhila au kuwatafutia ndugu na 
marafiki ulaji ilikuwa vibaya. 


Pia, kwa kufichua uchafu huu, licha ya kuifanya serikali iwaamini,ingesaidia 
kuonyesha umma kuwa" vyeo vilikuwa vikitolewa ama kwa ukereketwa 
wa chama tawala au kwa kujuana na mambo mengine kama hayo. 


Kwa upande wa wanaharakati wa haki za binadamu na mazingira, lengo lao 
lilikuwa ni kuweka bayana kilio cha wanyonge na jinsi wanavyoathiriwa 
na sera zinazotungwa na mataifa makubwa na kulazimisha mataifa maskini 
kuzitekeleza ili watu wake waweze kuishi. 


Vyamavyaupinzani, ingawahavikuwanamwakilishi, vilikuwa vinategemea 
kutumia udhaifu huu kama turufu kwenye uchaguzi ambao ungefanikiwa. 
Pia, vingetumia mkasa huu kama suto kwa wananchi waliovinyima kura 
kutokana na kutokuwa na mfuko wa kuweza kuwahonga kama chama 
tawala kilivyofanya. 


Pia, ujumbe huu ulilenga kuwafichua akina Bwana Sucker na Mkuu 
wa Mkoa waliokuwa wakitumiwa na kampuni za kigeni zenye pesa na 
ushawishi kuhujumu rasilimali na haki za wananchi. 


Maana haikuwa tena siri kuwa karibu serikali nzima ilikuwa inaanza kuwa 
mikononi mwa wawekezaji, hasa matapeli walioidanganya na kuitumia 
vibaya kuibia watu maskini wa Mizengwe huku wakishirikiana na maofisa 

wachache wa serikali waliokuwa hawana uadilifu wala uchungu na nchi yao. 


Wakati kashfa hii ikitokea, kulikuwa na kashfa nyingine nchi jirani ambapo 
mmoja wa wakubwa wa nchi alikuwa ameingizwa mjini kwa kuridhia 
kuleta kampuni ya kuua magugu ambayo wala haikuwa na utaalamu wala 
kampuni ya kuua wadudu bali kuchonga vyuma. 


Kampuni hiyo ilimhonga mkubwa mmoja na kujipatia mamilioni ya dola 
huku isifanye kitu chochote zaidi ya kuishia mitini, ikimwacha mhusika 
katikati. Maana alitaka kuwaonyesha wananchi alivyo kwenye madaraka 
kwa ajili yao huku akipaswa tena kuwatumikia wawekezaji ambao 
matakwa yao na ya wananchi yalikuwa sawa na panya na paka. 


, Hivyo, ujumbe huu pamoja na kulipa mamilioni ya pesa kukodi helikopta, 
ulikuwa na uhakika kuwa dunia nzima ingejua madhara ambayo nchi 
changa kama Mizengwe zilikuwa zikiyapata kutoka kwa nchi za kinyonyaji 
na koloni. Hili pia lingeisaidia serikali kuwabana nchi wafadhili kuhusu 
jinsi kampuni za nchi hizi zinavyotumia vibaya utandawazi na uwekezaji 
uliokuwa umegeuka utandawizi na uchukuaji vilivyoanzishwa kuwanyonya 
wananchi wa nchi changa. 


Kwa vyama vya upinzani huu ulikuwa ni ushindi mkubwa. Kwani pamoja 
na udhaifu vilivyokuwa nao, vingepata hoja ya kuwapelekea wananchi 
kuhusu kufanya mageuzi ya kisiasa ambayo katika nchi ya Mizengwe 
yalikuwa midomoni na vitabuni tu. 


Ili kuhakikisha zoezi hili linafanikiwa, mabingwa wa mikakati walishauri 
daraja la Mto Chania livunjwe ili kuzuia msafara wa Mkuu wa Mkoa 
kutoroka kutoka Githakwa kama ikitokea wakachelewa na wahalifu 
wakawa wamenusa harufu ya mpango wao. 


Daraja lenyewe lilikuwa la mbao nne zilizoanza kuoza lililojengwa wakati 
wa mkoloni. Hivyo, spana ya kufungulia nati na mtu mwenye kujua 
kuitumia vilitosha kuimaliza kazi hiyo, tena kwa muda mfupi. 

Kazi hii alipewa Ititu ambaye alifungua nati harakaharaka bila mushikeli. 
Ilikuwa rahisi sana kwake na wala haikuchukua muda. 

Baada ya kufungua nati zote, Ithaka alizisomba mbao na kuzipeleka mbali 
chini ya mkondo wa mto uliomsaidia kuzifunika. Kwani zilizama majini. 
Aliamua kuzitunza ili baada ya vita kwisha zirejeshwe na daraja liendelee 


siku hiyo aliona madhara ya hali hii ambayo kwake ilikuwa nyenzo ya 
ushindi wa vita vyao. 


Kuondolewa kwa daraja hilo kulisaidia waliokuwa ndani ya healikopta 
kumkuta Mkuu wa Mkoa na ujumbe wake na kuwahoji wananchi kuhusu 


Mambo yalipangwa na kupangika ukiachia mbali kuwa yalifanyika kwa 
muda mfupi kutokana na kuzidiwa kete na Mkuu wa Mkoa ambaye licha 
ya kufanya ziara ya kushtukiza alikuwa amefanikiwa kuifanya siri. 


Hata wasaidizi wake ofisini, ambao hakuwaamini, hawakujua mpango 
mzima wa kuhujumu wananchi wa Githakwa. 


Maana si wote ofisini walikuwa wakiridhika na hujuma ambayo wananchi 
wa kawaida walikuwa wakifanyiwa na wale waliowaamini, tena kwa kura 
na imani zao. 


Kwa bahati nzuri, hata Mkuu wa Mkoa hakujua kuwa wakati akijaribu 
kutimiza azma yake, walikuwapo watu angani wakikimbilia Githakwa 
kumvua nguo ili Rais amfukuze kazi na kumfunga vizuri. Maana Rais siku 
zote alikuwa akisisitiza kuwa wananchi wampelekee taarifa za watendaji 
wake wanaowatilia shaka tayari kuwashikisha adabu. 


Hivyo, huu ungekuwa ni mtihani wa aina yake ambao ungepima ukweli 
wa maneno na matendo ya Rais ambaye alikuwa akilalamikiwa na 
wananchi kwa kuwalinda wahalifu, hata walipompelekea taarifa kwa siri. 
Hii sasa isingekuwa siri. Hivyo, angeona aibu na kuwajibika kuwajibisha 
wahusika. 

Huko nyumbani kwa Matatizo mambo yalikuwa shwari kwa Mateso. 
Kwani baada ya kuutandika utumbo alionunuliwa na Tunasota, aliamua 
kujilaza. 


Mara usingizi ulimwiba kiasi cha kuuchapa fofofo asijue mumewe alikuwa 

msambweni. Aliamshwa na kelele na vilio vya Tunasota aliyepokea habari 
| za masahibu ya waume zao. Hivyo, kumtaka ajikongoje waelekee kujua 
kulikoni. 


Pamoja na tumbo lake, alijizoazoa kuelekea shuleni kujua kuliko kutokujua 
atasaidiaje kutuliza zilizala lililokuwa limemnyang'anya mumewe bila 


hakuna tofauti na kuhukumiwa kifungo, tena cha muda usiojulikana. 


Hali ilikuwa mbaya zaidi ukizingatia na uzito wa ugeni na suala lililouleta 


Ingawa hakuwa na taarifa kamili, habari alizozipata kuwa kulikuwa na 
mtafaruku zilimtosha kuhakikisha kuwa Matatizo alikuwa matatani. 
Maana alimfahamu mumewe kwa misimamo yake na hasira juu ya maisha 
waliyokuwa wakiishi kutokana na unyonyaji wa watu wachache. 


Hivyo, alikaza mwendo akimfuata Tunasota kama mtoto amfuataye 
mzazi mwenye hatua za kikubwa ikilinganishwa na hatua za mtu mzima. 
Alijikaza kisabuni na kupiga moyo konde kuwa wangeushinda mtihani 
huu. 


Pamoja na kuhamasika kwenda shuleni, wawili hawa hawakujua pa 
kuanzia na kumalizia. Ilimradi walikuwapo waume zao na wana wajibu 
wa kuwalinda na kuwaonyesha kuwa wapo kwa ajili yao, wawili hawa 
hawakuchelea lolote wala chochote. Maana rafiki wa kweli ni yule 
akufaaye wakati wa dhiki. 

Wakiwa wanaelekea kwenye mkutano ambao hawakuwa na mpango wa 
kuhudhuria, walikutana na watu waliokuwa wametokea kule wakikimbia 
kuchelea ambayo yangetokea. Kilichowapa moyo ni kwamba watu 
wenyewe hawakuwa wengi. Wengi walikuwa wafuasi wa Chama cha 
Wote (CCW), kilichokuwa kikitawala taifa la Mizengwe wakati ule. 


za kware. Kware aliambiwa akafugwe na binadamu, akasema heri nile 
kidogo kuliko kingi cha kunitenganisha kiwiliwili na shingo. 


Kwa akina kware kuonekana woga, lakini mwisho wa yote wakaishia 
kucheka, lilikuwa jambo la maana tofauti na akina Mateso ambao kufa na 
umpendaye ulikuwa ni wajibu. 


Hata hivyo, akina kware ni kama walikuwa wakicheza mchezo wa mbuni 
kumwona adui akaficha kichwa chake kwenye ubawa wake. Maana suala 
zima la kuhamishwa lilikuwa linawachanganya ukiachia mbali kukimbia 
hatima ya mkutano. 


Hivyo, nao kama tumbo walikuwa katikati. Maana ukiliuliza tumbo wewe 
rafiki yako ni yupi kati ya miguu na kichwa haliwezi kukujibu. 


Wakati Mateso na Tunasota walikuwa wakijiwahi kujua hatima ya 
waume zao, Ithaka mtoto wa mzee Njema, alikuwa akifanya kazi mbili. 
Kuhakikisha polisi hawamfichui kwenye maficho yake, pia ujumbe wake 
unafika na pia baba yake haumizwi. Hata hivyo, hakuwa na wasiwasi 
na baba yake. Maana kama ni kuteseka alikwishamaliza mateso yote. 
Kukaa kwenye umaskini wa kutengenezewa kwa miaka zaidi ya thelathini 
kunataka moyo. 


Kama ni shida, alishazizoea kiasi cha kuzifanya rafiki, ingawa shida 
hazizoeleki. Kwake mambo yalikuwa tofauti. Maana shida zilimfundisha 
kupata faida kutoka kwenye hasara. Shida zilimfundisha kuvumilia na 
kufikiria. 


Shida zilimfukuza woga kutoka kwenye maisha ya mzee Njema na badala 
yake zilimkaribisha ithibati kuchukua mahali pake. Hii ndiyo siri ya 

kufa na kuishi, tofauti yake hakuiona wala hakujua tofauti ya kufurahi na 
kuhuzunika. 


Ukiachia kudhulumiwa kwa miaka thelathini na ushei, Mzee Njema, hata 
wakati akisoma kipindi cha ukoloni, alikuwa akichukia historia iliyokuwa 
ikifundishwa wakati ule. Maana ilikuwa ikimsifia malkia wa Uingereza na 
kumfanya mtu mweupe kuwa mkombozi wakati kwake alikuwa ni shetani 
mkubwa na mwangamizaji wa dunia. 


Licha ya kumtukana malkia na kummwagia wino mwalimu wa kizungu, 
kulikuwa na habari kuwa mzee Njema alikataa hata kubadilishwa jina 
na kubatizwa huku akiaminishwa kuwa Malaika ni mweupe na shetani 


Githakwa na pote alipofanya kazi. 


Mzee Njema, pamoja na kusahaulika kwenye duru za kisiasa, ni mmojawapo 
wa vijana wachache wakati ule waliosaidia kueneza siasa za kudai uhuru 
usioyumbishwa na kiu yake ya haki kwa wote hata baada ya kupata uhuru, 
wale aliowasaidia walimtelekeza kwa kuogopa angewawia kisiki. 


Kitu kingine kilimponza Mzee Njema. Licha ya kuwa na msimamo 
usioyumbishwa alijaliwa ithibati na uwazi. Hii ndiyo ilimfanya asifanikiwe 
kwenye siasa baada ya uhuru. Kwani hakuwa tayari kutumika au kufanya 
jambo ambalo dhamira yake ilipingana nalo. 


Zaidi ya hilo, kutokana na kujua na kujiamini kwake, hakuwa tayari 
kufuata jambo lolote kwa mkumbo. Mzee Njema hakuwa akiuamini 
utawala uliopokea uhuru kutokana na kutokuwa huru na kupuuzia mambo 
mengi aliyoona muhimu. 

Jambo hili lilimfanya afarakane na siasa za baada ya uhuru, hasa pale 
alipotaka walowezi wote waliokuwa wameletwa na mkoloni kuhujumu 
harakati na uchumi wa nchi kuondoka na mkoloni aliyewaleta. Alipogundua 
kuwa hakueleweka kwa watawala wapya, wala kusikilizwa na walikuwa 
wameridhia kuwapa uraia, alianza kuwaambia watu wa karibu na wale 

waliokuwa na mawazo kama yake, kuwa hapakuwa na uhuru bali kubadili 
wakoloni kutoka wakoloni weupe kuweka weusi. 


Maana hadi Mizengwe inapata uhuru, mzee Njema hakuwa akishabikia 
upande wowote kati ya magharibi na mashariki. Yeye hadi atakapozikwa 
anaamini kuwa Waafrika walikuwa na mfumo wao wa utawala ambao 
kama usingehujumiwa na kutokomezwa ungewafikisha mbali kuliko hapa 
walipo. 


Mzee Njema aliwaacha hoi Wanagithakwa alipokataa kulipa kodi ya 
maendeleo. Alimwambia mtoza kodi, tena kavukavu kuwa asingelipa kodi 
ya maendeleo ya matumbo ya wakubwa na hawara zao! Alizoea kuwaambia 
waziwazi kuwa yeye hakuwa msukule wala kondoo wa kuwanyenyekea 
mafisi na mbwamwitu waliokuwa wamevaa ukuu waliozoea kuuchafua. 
Kuna kipindi alimwambia Ofisa Mtendaji Kata kuwa vitendo vya serikali 
ya Mizengwe vilikuwa vinachukiza sawa na makaburi ya watakatifu 
kufagiliwa na wazinzi na wauaji! 


Ithaka alizidi kuwasiliana na ujumbe aliokuwa anajua utamwokoa baba 
yake. Bahati mbaya mawasiliano yake yalitumbukia nyongo. Kwani baada 
ya kupaa hewani ili kutosumbua mawasiliano ya helikopta, simu zilizimwa. 
Hivyo, alipoteza mawasiliano kiasi cha kuanza kuwa na wasiwasi. 


Kitu kilichompa faraja ni habari kutoka kwa kamanda mwenzake kama 
walivyozoeana kuitana, yeye na kaka yake Ititu, aliyemjulisha kuwa daraja 
lilikuwa mengele! 


Habari hii ilimzidishia matumaini na ithibati ya kuwa wangeshinda 
mapambano na kuzizika dhuluma zilizokuwa zinawataabisha na 
kuwaaibisha. Kwani hata ujumbe kutoka Mji Mkuu wa Fikira ungechelewa 
hata baada ya wiki ungemkuta mheshimiwa mtegoni tayari kumhoji. 
Maana kama angefanikiwa kutoroka magari yangekutwa tu darajani. 


Mara moja wazo lilimjia kuwa kama wageni kutoka Fikira wangechelewa 
basi usiku wangeyahujumu magari yale. 

Ili kuhakikisha kuwa mbinu yake inafanikiwa, Ithaka alimshauri Ititu 
kuongeza na misumari kwenye sakafu ya daraja ili kama watajaribu 
kulazimisha magari kupita yatoboke magurudumu na kuishia kukwama 
katikati ya mto bila kuvuka ng'ambo yake. Ititu alitumia ujuzi wa medani 
aliokuwa ameupata kwenye mafunzo ya mgambo wakati wa vita vya 
kukomboa eneo moja la Mizengwe lililokuwa limevamiwa na nchi jirani 
ya Udanga miaka michache iliyokuwa imepita. 


Wakati maji yakizidi unga kwa Mkuu wa Mkoa na ujumbe wake wakijikuta 
kwenye tafrani, polisi walijikuta, bila kujua, wakizidisha ushindi kwa 
akina mzee Njema. Kwani licha ya kutokuja na wataalamu wa makosa ya 
jinai na kuhoji, hawakuwa wamejiandaa kwa hali iliyotokea. 


Baada ya kuwatia nguvuni mzee Njema na Kilimwengu, licha ya 
kuwafungia kwenye chumba cha nafaka cha shule, hawakuwatenganisha. 
Kosa kubwa. Hivyo kwa watu wenye msimamo, matatizo na mawazo 
yanayofanana, hali hii ilikuwa ni fursa nzuri ya kufahamiana na kupanga 
mikakati ya pamoja, jambo ambalo walilifanikisha kwa ufundi mkubwa. 


kukutanishwa na koo zao, kwenye ndoa au asili, ni watu waliokuwa 
wamejaliwa ithibati na uwezo wa kuamua haraka kama ilivyotokea kwenye 
kukamatwa kwao. Maana hawakuwa wamewasiliana kabla, ukiachia mbali 
kukutanishwa na mkasa wa kutaka kuhamishwa na kuburuzwa. 


Hivyo, kuwamo kwao chini ya paa moja kulikuwa ni fursa nyingine ya 
kuboresha mbinu ya mapambano yao dhidi ya watu wachache wasiojua 
thamani ya dhamana zao na nafasi zao. 


Hivyo, basi, kama mateka wa vita, walipeana moyo na mikakati 
harakaharaka wakigawana majukumu. 

Kwanza, walikubaliana kutotoa habari yoyote juu yao wala kutoa fursa 
ya mahojiano yoyote na polisi hata kama wangepelekwa wilayani au 
mkoani. 

Pili, walikubaliana kugoma kula hata kunywa wakishinikiza waachiwe 
kwanza na madai yao kutambuliwa huku wakiombwa msamaha. 

Walikubaliana kutokubali kuacha madai yao hadi mpango mzima ufutwe. 


Hapa ndipo mara ya kwanza Kilimwengu alijua kuwa kumbe Mzee Njema 
alikuwa akijua kila kitu kuhusu usaliti huu. Kwani alimwelezea mpango 
mzima na wahusika wake na jinsi ambavyo serikali kuu haikuwa na habari 
na hujuma nzima. Hivyo, walijua kabisa kuwa ujumbe wa Mkuu wa Mkoa 
haukuwa na mamlaka kisheria hata kuwafungulia mashtaka. 


Pia, kulikuwa na mgogoro wa katiba ya nchi kutokwenda na wakati. 
Watawala, kwa bahati mbaya hawakuwa tayari kuukubali ukweli na 
kuukabili. Hii kwa mzee Njema ilikuwa ni fursa pekee ya kurekebisha hali 
ya mambo mengi. Hivyo, kufumka kwa mgogoro na kukamatwa kwao 
ilikuwa ni sherehe na dalili ya msingi ya mafanikio ya ndoto zake. 


Mzee Njema alisema, “Hii ni arubaini ya uzandiki, unyang'au na 
ubabaishaji unaofanywa na watu wachache kwa kusingizia serikali. Pia, 
litakuwa somo kwa serikali kuwa makini na watu wake.” 


Siku zote aliwazia na kutamani kuukosoa mfumo mzima wa siasa 
zilizoitwa za kisasa wakati zilikuwa na matokeo ya kizamani kwake, yaani, 
unyonyaji, ukoloni na utumwa, ukiachia mbali uchumiatumbo, ubadhirifu 
na wizi wa fedha ya umma wa watu maskini wa Mizengwe. 


Kwa muda waliokaa korokoroni pamoja, mzee Njema na Kilimwengu 
walijikuta kama samaki wa aina moja kwenye bwawa moja. Walijilaumu 
kwa nini hawakukutana mapema kubadilishana vipaji, ubongo na misuli. 
Kwani walijikuta wakitofautishwa na umri, lakini waliunganishwa na 

misimamo na dhamira. 


Lilipokuja suala la kupigania haki, walikuwa ni pacha. Ama kweli duniani 
wawiliwawili. Kwao ilikuwa Githakwa wawiliwawili. Mzee Njema na 
Kilimwengu na Mateso na Tunasota! 


Baada ya kuwa wamekubaliana kufanya mgomo wa kutoa habari na 
kula, Kilimwengu alijikuta anapata faraja zaidi kutokana na ushupavu na 
mipango ya Mzee Njema ambaye tangu siku ile alikuwa akimwita baba 


wenzake akitumia uzoefu wake wa mapambano kutafuta haki tangu wakati 
wa ukoloni. 


Naye mzee Njema alimzawadia Kilimwengu jina la Dalibunga ambalo ni 
jina la ukoo la shujaa kama ishara ya kutambua mchango wake. 


Pamoja na Kilimwengu kujulishwa juu ya serikali kutokuwa na habari 
ya mpango huu ukiachia mbali maofisa wake waroho, alijulishwa kuwa 
kulikuwa na ujumbe wa waandishi wa habari na watetezi wa haki za 
habari za mateso na hujuma ambazo Wanagithakwa walitaka kufanyiwa 
ili kutoa onyo kwa serikali iliyokuwa imelala. 


Ili kumpa moyo zaidi Mzee Njema alisema, “Najua watu wengi wasiojua 
vizuri siasa wamekuwa wakinichukulia kama mwehu wakati wehu ni wao 
waliokuwa wamekubali kudhulumiwa na kutishwa na kikundi cha wezi 
wachache, tena wababaishaji na waoga wa kawaida.” 


Alitabasamu na kuendelea, “Saa chache zijazo Githakwa itajulikana dunia 
nzima kutokana na kafara hii tunayoitoa mimi na wewe.” 


Kilimwengu alijibu, “Ni kweli baba. Maana hata mtume Modimu wa 
Githakwa kuna kipindi aliambiwa alikuwa na mapepo.” 


Kumbe mpango mzima wa kuwahamisha Wanagithakwa ulikuwa 
umefikiwa baada ya kugundua kuwa sehemu ya Wamuyu walipokuwa 


131 


WA AA 


Githakwa kilichokuwa kimegawanyika katika maeneo matatu, yaani, 
Wamuyu, Shera na Githakwa yenyewe. 


Hivyo, katika kupanga mpango mzima, wahusika walikuwa wakilijua 
hilo. Walichokuwa wakitarajia kufanya ni kuwahamisha Wanagithakwa 
kutoka kwenye eneo la Wamuyu na Githakwa kilimani huku wakimega 
msitu wa Kololo karibu na Githakwa kuu na Shera. 


Hivyo, hawakuwa wajinga. Walijua kuwa utakuwa ni uhamisho wa 
ndani kwa ndani ambao serikali isingeujua zaidi ya kupelekewa taarifa 
ya upanuzi wa mradi. Hii, ikichangiwa na tabia ya viongozi wa serikali 
kuangalia upande mmoja wa mapato, kama ingefanikiwa, akina Gibbons 
wangeishia hata kupandishwa vyeo. 


Hii ndiyo ilisababisha hata wasipoteze muda kushirikisha serikali kuu 
wala kuhangaika na masuala ya kulipa fidia ya maana. 


Wezi hawa walikuwa wamepanga kuwapa pesa kidogo wananchi kwa 
ajili ya kuanzia maisha ilhali walikuwa wamemkamua mamilioni Sucker 
ambaye kutokana na faida aliyokuwa akiipata kwa kutorosha madini, bado 
ilikuwa ni kama njugu tu. 


Pia, walikuwa wamekubaliana kuwa kama wananchi wangeleta malalamiko 
juu ya udogo wa fidia, basi, Sucker angeongezea kiasi fulani cha pesa 
kutegemea ambavyo wangekubaliana. Hii ilikubaliwa na Sucker baada 
ya kudanganywa kuwa mgao wa Rais na mawaziri usingepunguzwa ili 
kuhofia kubadili mawazo juu ya jinai nzima. 

Huko nyuma Mkuu wa Mkoa akiwa kwenye kitatange cha kupingwa 
na wananchi, tena wadogo, ambao hakuwategemea, alikuwa akijiandaa 
kujibu hoja za wananchi. 


Imani yake ilikuwa ni kwamba wale waliowagomesha wananchi baada 
ya kuwa wamewekwa, wananchi wangerudisha utii kwa serikali. Hivyo, 
kujadili mpango mzima ambao kimsingi ilikuwa ni kuwalazimisha 


Sucker, ambaye naye alianza kutilia shaka mpango mzima. 


Maana kila dalili zilionyesha kuwa mpango mzima ungeenda harijojo 
kama si kuishia hata kuwa historia chafu na doa kwa serikali kuu ambayo 
kosa lake ilikuwa ni kutoa madaraka makubwa kwa maofisa wachache wa 
kuteuliwa na Rais. Hawa, walikuwa wanaonekana kama wakoloni kwenye 
maeneo yao ya kazi. Maana hawakuwa wamepata ridhaa ya wananchi wala 


kutokana nao. Wao waliwajibika kwa Rais tu bila hata kujali wananchi 


wanatakaje. 


Baada ya Matatizo kutoa sharti lake la kuwa kisifanyike kitu chochote 
bila ya Mzee Njema na rafiki yake Kilimwengu kurudishwa mkutanoni, 
meza kuu ilibidi ikae kikao ndani ya kikao kuamua hatima ya mkutano 
mzima ambao nao haukuwa mkutano wa haja, bali ulikuwa kama darasa 
ambapo mwalimu alitoa amri kwa wanafunzi, akijua watazitekeleza na 
somo litakuwa limeeleweka na kwisha. 


Baada ya kujadiliana na kuanza kukubali kushindwa au kutikiswa, mawazo 


ya Matatizo yalikubaliwa. 

Alisema, “Hii serikali si yetu ni yenu. Hatuwezi kutunisha misuli dhidi 
ya watu wetu na wenye serikali yenyewe. Hivyo, tumewaamuru polisi 
wawarudishe wale watu wawili waliokamatwa. Hii haina maana kuwa 
tumeshindwa au tumewaogopa. Hapana. Ni kutaka kuwaonyesha wananchi 
tunavyojali maendeleo yao na ya taifa.” 


Alipomaliza kusema zilisikika sauti za miguno kuonyesha kuwa wananchi 
hawakukubaliana na maneno yake. 


Matatizo ambaye alijizolea sifa lukuki siku hiyo kwa kitendo chake cha 
kusimama kidete, alitabasamu tu huku akifikiria hatua ya kuhakikisha 
kuwa haachii fursa hii ambayo ilikuwa imejitokeza. 


Hivyo, hakusema lolote pamojana wananchi kumtolea macho, wakitegemea 
angesema lolote. Yeye alingoja Mkuu wa Mkoa amalize kujikaanga ili 
ammalize palepale. 


Baada ya Mkuu wa Wilaya kutoa onyo lake alimkabidhi kipazasauti Mkuu 
wa Mkoa na kurejea kwenye kiti chake. 


> Mkuu wa Mkoa aliendelea, “Kwanza, tukubaliane kuwa sisi kama 


binadamu tunaweza kukosea, kukosana na kukosoana. Lazima nishukuru 
pia kuwa wananchi mmeonyesha mfano mzuri kuishauri serikali yenu.” 
Alikohoa na kuendelea, “Hili ni jambo bora sana. Nasi kama serikali 
hatukuona sababu ya kupingana na umma.” 


Maneno ya Mkuu wa Mkoa yalionekana kuwashangaza wananchi 
waliokuwa wamelipuka kwa vigelegele huku meza kuu ikizidi kuzama 
kwenye lindi la aibu, hasa mbunge ambaye alikuwa akijipangapanga 
kwenye kiti chake kilichoonekana kuanza kuwa kama kina miba. 


Ukiachia mbali aibu, nyuso za waliokaa meza kuu zilionyesha kushangaa, 
kadhalika huku hisia za kusambaratishwa zikianza kujitokeza. 


Sucker alikuwa ndiyo kaishiwa kabisa. Maana hakuamini masikio yake. 

W. 


Wakati Mkuu wa Mkoa akitoa shukurani zake, moyoni alikuwa hajakubali 
kushindwa, bali kuwalainisha wananchi na kutafuta njia nyingine ya 
kufanikisha ulaji wake. Hivyo, alikatiza hotuba yake ambayo alitegemea 
kuwa ingekuwa amri. 


Maana hali haikujitokeza kuwa kama alivyokuwa amepanga na kutegemea. 
Hivyo, alijikuta akiishiwa maneno. 


Mara ghafla shinikizo la moyo lilimpanda na kuanguka. Wananchi 
hawakuamini masikio na macho yao pale aliposema “Waheshim..” Mara 
alidondoka chini puuu! 


Utadhani siafu wamemwona nyoka, maana meza ya mbele yote ilimeguka 
haraka kwenda kujua kulikoni bosi wao ameanguka. Kila mtu alijitahidi 
kuonyesha anamjali Mkuu wa Mkoa. 


Badala ya kumwonea huruma, wananchi walishangilia kwa nguvu huku 
wakinyanyua mikono juu wakiwa wamekunja alama ya ngumi wengine 
wakinyoosha vidole viwili kuonyesha alama ya ushindi. 


Matatizo alizidi kupata nguvu, alisema. “Kubalini kushindwa. Huu ndiyo 
mwanzo wa ukombozi na kuuzika ubabaishaji unaoanza kuwa sheria 
na kanuni ya maisha ya taifa”. Alisimama na kurusha ngumi hewani na 
kusema, “Sasa ni saa ya Ukombozi. Taifa zima lisikie. Ukombozi wake 
unaanzia Githakwa.” 


Mwingine alijibu, “Toboa baba, kunguni wamezidi.” 


Ile nidhamu ya woga ilitoweka ghafla na wananchi wakajikuta 


waliokuwa wamesahaulika. 
Polisi na meza kuu walimzingira Mkuu wa Mkoa, huku wakimvua koti na 
kumpepea. 


| mnayouziana kwenye soko lenu la sera zenu za kuazima zimeamua kugoma 
na usaliti wenu sasa unawatokea puani.” 

“Naaa” Baadhi ya watu, hasa Mama Maendeleo na mzee Kimbe, walisikika 
wakishangaa. Haijulikani kama walikuwa wanashangaa kitendo cha watu 
kushangilia balaa la mwenzao au ushujaa wao. 


Mzee Kimbe alisema, “Hata kama hamkubaliani na mpango wa maendeleo 
na wale walioubuni, hakuna haja ya kushabikia maafa ya wenzenu.” 


Matatizo hakumkopesha, “Mzee Kimbe nakuheshimu. Lakini kwa 
hili nimekudharau. Wewe hukuona walivyoingia kwa mbwembwe 
wakishangilia msiba waliokuwa wametuandalia ambao tutahakikisha 
utawarudia wao?” 


Alicheka tetete na kuendelea,” Kumbe mkuki kwa nguruwe. Sasa kwa 
taarifa yako tukimalizana na hawa tutawageukia nyinyi viongozi wetu, 
hasa mbunge, ili liwe somo kwa wengine wanaodhani kuwa wananchi ni 
madaraja yao ya kuvukia au farasi wa kuwafanyia kazi zao chafu.” 


wameishachoshwa na uchafuzi wa mazingira uliokuwa ukisababishwa na 
zebaki, ukiachia mbali kukamatwa mara kwa mara na kupigwa na walinzi 
wa mgodi. 


Pia, wananchi waliishaanza kuuchukia mgodi kutokana na kambi ya 
wafanyakazi wa mgodi kuwa chimbuko na zalio la mila chafu kama vile 
umalaya, ulevi, ugomvi hata ujambazi. 


Mkuu wa Mkoa alikimbizwa haraka kupelekwa kwenye hospitali ya 
mgodi ili kupewa huduma ya kwanza. Kwa kiasi kikubwa, wakubwa 
walikuwa wanaanza kushindwa vita vyao. Kwani kitendo cha kuanguka 
kwa kamanda wao, licha ya kuwa pigo, ilikuwa ni ushahidi mkubwa kuwa 
kumbe wengi, hata kama ni wanyonge, wakiungana wanaweza kufanya 
lolote. Ama kweli umoja ni nguvu na utengano ni udhaifu. 


Umoja wa wananchi na mshikamano na vyombo vya habari na mashirika 
ya haki za binadamu katika vita hivi ndio ulikuwa silaha pekee na ya msingi 
wa kuufikia ushindi dhidi ya dhuluma na unyanyasaji wenye madaraka 
waovu. 

Kitendo cha kuanguka na kuzimia kwa Mkuu wa Mkoa kilileta faraja kwa 
Ititu na Ithaka ambao walikuwa wakiendelea kuwasiliana. 


Ititu alimpigia simu Ithaka kumfahamisha ushindi huu. Alitania, 
“Usishangae watu wakasema mzee kampiga juju.” 

Simu yake ilikuwa na fedha kidogo. Hivyo, hawakuongea sana. Isitoshe 
hawakuwa wakijua vita vyao vitachukua muda gani. 


Sala zao kuwa ugeni uchelewe na kufumaniwa zilikuwa zimepokelewa na 
mizimu ya mababu wa Githakwa. 


Ithaka alijistukia akiita miungu ya mababu zake. Aliwashukuru akina 
Modimu, Inkanyezi, Inkosi na wengine wengi kwa pamoja.. 


Baada ya Mkuu wa Mkoa kukimbizwa kwenye hospitali ya mgodi, karibu 
wakubwa wenzake wote waliandamana naye. Nyuma walibakia Kamanda 


Hivyo, kwa mara nyingine mkutano ulikuwa unazidi kusambaratika, 
ukichukulia kuwa aliyekuwa amezimia ndiye alikuwa msemaji mkuu na 
mwenye shughuli nzima kwa ujumla. 


Sasa lilizuka tatizo jingine. Je, wananchi watawekwaje shuleni pale 
kungoja Mkuu wa Mkoa arudi au wasiende kupanga mpango wa kuhujumu 


jitihada hizi? 


Pia, wakati Mkuu wa Mkoa akianguka alikuwa ameishatoa amri Mzee 


Njema na Kilimwengu watolewe korokoroni kwenye stoo ya nafaka ya 


shule. Je, watakaporejeshwa hawataweza kuwagomesha zaidi wananchi? 
Maswali haya mawili yalitaka majibu ya haraka sana. 


Wakati kamanda wa polisi akitafakari la kufanya kuhusiana na maswali 
haya, hao akina Mzee Njema na Kilimwengu ndiyo wanarejeshwa wakiwa 
watu huru. 


Walikuwa wamekunja ngumi na kupunga mikono juu kama alama ya 


umadhubuti na ushindi. 


137 


Walikuwa wakiimba: 

“Tuna imani na Githakwa.”Aliimba Mzee Njema. 
“Hoyaa hoyaa hoyaa.” Aliitikia Kilimwengu. 
“Saa ya Ukombozi.” Mzee Njema aliendelea. 
“Hoyaa, hoyaa, hoyaa.” Aliitikia Kilimwengu. 


Mfuatano wa matukio haya ulizidi kumchanganya kamanda, maana kitendo 
cha kuingia kwa wapambanaji hawa, kiliamsha hamasa na shangwe si ya 
kawaida. 


Kwani mbinja,vigelegele hasa vikiongozwa na Mateso na Tunasota, 
vilihanikiza kiasi cha kuziba masikio. 


Nao akina Mzee Njema na Kili hawakujivunga. Badala ya kuelekea 


ambako kulikuwa patupu baada ya wakubwa kuondoka. 


Pigo jingine. Kwani PPK waliokuwa wamewasindikiza, waliamua 
kuwazuia wasiende kukaa pale. Mara Kilimwengu, pandikizi la mtu 
ambalo lilikuwa limeishaonja majeraha na ushindi hakukubaliana na 
kuzuiwa kwenda kukaa meza kuu. 


PPK kama ada hawakuchelea kufanya kazi yao. Mara virungu na mitama 
vilianza kutembezwa. Bahati mbaya zaidi walikuwapo askari watatu 
waliokuwa wamewaendea mahabusu na mmoja aliyebaki kulinda meza 
kuu. Hivyo, hali ilivyokuwa ni kwamba idadi hii ya watatu isingeweza 
kufua dafu kama wananchi wangeamua kujihami kama 'livyokuja 
kutokea. 


Katika purukushani, askari alinyang'anywa kirungu na Kili ambaye 
hakufanya ajizi, bali alimpasua kichwa huku akiwashambulia wengine 
wawili walioonekana kuwa wasingemuweza hasa ikizingatiwa kuwa 


kujivunga, wakaingilia kumsaidia mkombozi wao, Kili. 


Ilikuwa ni patashika nguo kuchanika. Matatizo alizidi kuwatia moyo, 
akihanikiza. 

“Jamani huu ndio wakati. Tusiuache kupita na kifo cha wengi ni harusi 
hakuna haja ya kujivunga.” 
Maneno ya Matatizo yalizidi kuchochea kujiamini kwa wananchi. 


Wapo waliopiga mbinja na kelele. Wengine walizomea, mradi kila mtu na 
lake. Kitu kimoja kilikuwa wazi, kuwa wananchi wa Githakwa walikuwa 
wameamka na wasingezuilika kwa chochote na lolote wala yeyote. Maana 
mambo yalivyokuwa yakienda ilikuwa ni kama yalikuwa yamepangwa 
kwa muda mrefu, tena kwa umahiri mkubwa! 

Hii ilifanya wakubwa wasiamini kama kweli kile kilichokuwa kinatokea 
kilikuwa halisi au ndoto. Wale waliokuwa wakidhani ni ndoto, walikosea. 
Hawakujua kuwa mwanzo wa ngoma ni lele. 


Kama kawaida yake, mzee Njema hakupenda mapambano ya vurugu. 
Hivyo, alimwendea Kili huku akisukwasukwa. Alimwamuru aache vita. 
Maana lengo la ukombozi halikuwa vita vya kuumizana bali kukomboana. 
Bahati nzuri Kili alimtii na kuacha kupigana. 


Ndipo Mzee Njema alianza kuwaasa hata wale askari. Alisema, “Vijana, 
kimsingi hili si kosa lenu. Nyinyi kama sisi ni wavujajasho wanaotumiwa 
na manyang'au wachache.” 


Alimgeukia kamanda wa polisi na kusema, “Afande, hatuna ugomvi na 
nyinyi kama chombo cha dola. Hivyo, hakuna haja ya kuumizana wakati 
nanyi mnahitaji ukombozi kama ambavyo nasi tunauhitaji.” Kamanda 
alitikisa kichwa kukubaliana na mzee Njema. 

Aliendelea mzee Njema, “ Huyo aliyeumia anatosha na ni alama ya aibu 
kwetu. Maana nia ya ukombozi ni kuhakikisha kila mtu anakombolewa 
hata akina Gibbons na Sucker na wengine wa aina hii.” Alimalizia kwa 
kupeana mkono na Kamanda wa Polisi wa Wilaya. 


Kamanda wa polisi alikubali ushauri wa Mzee Njema. Aliamrisha wale 
askari kumwacha Kili. Pia, alimwamuru Kili kumrejeshea askari kirungu 
chao. 


Kutokana na kipigo cha Kili na wananchi, askari aliyepondwa kichwa 
naye ilibidi akimbizwe kwenye hospitali ya mgodi. 

Hali ilivyokuwa ni kwamba hatima ya kila jambo ilikuwa mikononi mwa 
Wanagithakwa wenyewe. Nao kwa kujua hilo hawakuwa tayari kupoteza 
fursa hii adhimu na adimu. 


Alichukuliwa harakaharaka na kupelekwa hospitali ya mgodi. 
Alipofikishwa tu hata wenzake walishangaa na kuishiwa nguvu. Kwani, 
hawakujua kuwa kilichokuwa kinaendelea ilikuwa ni kweli au ndoto. 
Maana kwa hali ilivyokuwa, wakubwa wote waliishaonyesha dalili zote 
za kusalimu amri kwa watu hawa wadogo na dhalili, lakini wenye moyo 
mkubwa waliokuwa wameweka msingi wa mambo makubwa. 


Wakubwa hawakutaka maafa yoyote. Maana hawakushindwa kuamrisha 
walichelea kuwa maafa yangetokea kiasi cha kuishtua serikali ambayo, 
nayo pamoja na udhaifu wake, isingevumilia wala kupata pa kuuficha 
uovu huu. 


Hivyo, kuletwa kwa askari majeruhi kuliongeza uzito wa pigo kwa mpango 
mzima. Isitoshe wilaya haikuwa na PPK wengi. Wengi hukaa Mji Mkuu 
wa Fikira kuwapiga waandamanaji wanapojitokeza. 


Mkuu wa Mkoa alipatiwa huduma ya kwanza na kurejerewa na fahamu. 
Hata hivyo, kichwa kilikuwa kikipiga utadhani. kulikuwa na karakana 
ndani yake. Alikuwa dhaifu na asiye na raha. Lakini, yote hii haikumzuia 
kufikiri juu ya majaliwa yake. 


Wazo moja lilikuwa limetawala kichwani mwake. Nalo ni kuondoka 
haraka kurejea mkoani ili kupanga mkakati mwingine au kuachana na 
mpango huu ambao ni dhahiri uliishaingia mdudu. 


Bwana Sucker naye alikuwa hoi. Alionekana mzee kuliko umri wake huku 
ngozi ya mwili wake ikiwa imepauka. Nywele zilimsimama, utadhani 


anaugua kwashakoo. 


Siku chache baadaye Mzee Njema alimlinganisha Bw. Sucker na mwalimu 
wake aliyemmwagia wino miaka hamsini iliyokuwa imepita. 

Mkuu wa wilaya na kamanda wa polisi, kama watoto wanaongoja mama 
yao aamke, walikuwa wamemzunguka Mkuu wa Mkoa kusikia ataamuru 
lipi. 


Nao mioyoni mwao walikuwa wakitamani zoezi hili lisitishwe, lakini 
hawakuwa na ubavu wa kumkabili bosi wao kumfundisha kazi. Isitoshe 
kamanda alikuwa amefanikiwa kuongea na mzee Njema ambaye aligundua 
kuwa mawazo yake hayakuwa mabaya kama alivyodhani mwanzoni. 


Mbunge Heri Kupata hakuwa tena heri wa siku zote, bali shari kupatikana. 
Maana ndiye aliyekuwa amesuka mpango mzima. Hivyo, naye alikuwa 
kalowa chapachapa kwa mawazo. 


Alikuwa amezongwa na watu huku mlinzi wake na dereva wakijitahidi 
kumkinga kutoka kwenye mawe na vitu vingine alivyokuwa akirushiwa 
na maneno mengi ya kejeli. 


Mtu mmoja alihanikiwa akiimba, “Kupata umepatikana, tamaa imekurudi! 
Kupata umepatikana tamaa imekulipa! Kupata umepatikana usaliti 
umekusaliti mwenyewe!” 


Watu, waliitika “Kupata kapatikana! Kupata kapatikana! Kupata 
kapatikana!” 


Mwingine aliingilia kati na kuongeza, “Kupata ang'olewe, Kupata 
ang'olewe!” 


“Ang'olewe! Ang'oke na aondoke leoleo.” 

“Kupata achomwe moto.” 

“Achomwe moto.” Umma uliitikia. 

Matatizo alipinga wazo la kumchoma moto mbunge. Alisema, “Wananchi, 
pamoja na kuwa tamaa na uroho wa akina Kupata umesababisha 
Wanamizengwe wengi kuchomwa moto kama vibaka, hatuwezi kufanya 
unyama huu. Tufanye mapinduzi na kuleta ukombozi na kuachana na 
maisha ya kinyama ya jicho kwa jicho. Tutatoboa mangapi?” 

Wananchi walimtii na kumwelewa. Hiyo, ndiyo ilikuwa salama ya Mbunge 
Harry Livingstone Kupata. 


walikuwa wakidhania ni mwehu. 


Heri alikuwa amenywea ghafla, akionyesha kila alama ya woga na 
kushindwa. Kwa mara ya kwanza, mapinduzi yalikuwa yamefanywa na 


Hakika kitendo hiki kingelifanyika mjini kwa jinsi kilivyofanikiwa, 'si 
haba visiki vingaling'oka. 


Mzee Njema alikuwa halipi hata kodi wala kushiriki shughuli za kujitolea 
za maendeleo. 


Kuepuka kuwaumbua, hata watoza kodi ambao nao walikuwa hawalipi kodi 
ingawa walikuwa wakiwakamata wasiolipa kodi, walikuwa wakimwacha 
wakijifanya wanamchukulia kama mwehu. 


Ni wanawe Ithaka na Ititu na mkewe Wacera na watu wachache waliokuwa 
wakimwelewa. Kwa waliobaki, alikuwa mwendawazimu wa kawaida 
aliyechanganywa na maisha. 


Mara zote alipoambiwa kuhusu shughuli za maendeleo aliwatukana 
wananchi kuwa hawana macho wala ubongo kwani hapakuwa na hata 


dalili ya maendeleo. 


Hata kashfa na mgogoro wa zebaki ndiye aliyeshupalia na kuwaleta 
wanaharakati wa mazingira na haki za binadamu. 

kama mwendawazimu. Ni leo tu wamemtambua, kumwelewa na kumkubali 
kama Mzee anayeona mbali kuliko wao. 


Ni kama kazaliwa upya. Kwake ni siku yenye kuwekwa kwenye 
kumbukumbu ya aina ya peke yake. Maana ametimiza ndoto yake ya 
kufichua na kuushinda uovu. 

UA 


Safari ya kutoka Fikira kwenda Githakwa haikuwa ndefu sana kwa 
helikopta. Kwani ilichukua saa tatu na nusu hivi. 


Ithaka aliposikia tuku-tuku-tuku ya helikopta, alitamani aruke akaipokee 
angani! Kwani kuja kwake kulikuwa ni mwanzo wa ukombozi na tafsiri 
ya falsafa ya baba yake aliyemwelewa sana na kutamani kuwa kama yeye 
maishani. Yaani, mpigania haki asiyekata tamaa, hata kama asingeeleweka 
kama ilivyokuwa kwa baba yake. 


Alirusha ngumi hewani kuashiria ushindi. Alijipongeza ingawa hakuwa na 
wa kumpongeza. 


Mara alijisemea, “Wamekwisha mbwa hawa.” Moyo wake ulishangilia 
na kurukaruka kama ndama ndani yake. Mapigo ya moyo yaliongezeka, 
akatamani arukeruke na kuimba, kwani ukombozi aliongojea kwa muda 
mrefu umefika. Alisema,”Saa ya ukombozi wa kweli na halisi imetimia 
hatimaye.” 


Helikopta ilitua salama kwenye uwanja wa mpira wa shule. Nayo ilileta 
changamoto ya aina yake. Kwani Githakwa madongo poromoka ilikuwa 
haijawahi kuona helikopta. 


helikopta haikuwapo. Kwao kila kipaacho ni ndege hata kama ni tiara. 
Hao ndio wananchi katika nchi huru kwenye kame ya ishirini na moja. 
Jina la Mzee Njema na Kilimwengu viliimbwa kama alama ya ushindi 
na kufungua ulimwengu mpya. Maana ya jina la Kilimwengu yalitimia. 
Tunasota alijawa na furaha utadhani ile helikopta ilikuwa zawadi ya 
mumewe. 


Mateso alianza kufikiria kumshauri mtoto atakayezaliwa aitwe Helikopta 
au Ukombozi. Kwani kwake alikuwa akiuona ukombozi ukikaribia. 

Kila mtu alikuwa na lake. 


Huku hayo yakiendelea kwa wanakijiji, wakubwa walikuwa 


Mkuu wa polisi mara alitikisa kichwa na kusema, “Simu za 
mkononi!Tulisahau hili!” Alimwambia mbunge ambaye alikuwa 
amesinyaa kama jani lililopigwa na jua la kiangazi, akitafakari jinsi ya 
kuepuka kikombe hiki ambacho kilikuwa wazi kuwa lazima kinywewe. 


Mkuu wa polisi na Harry walipanda magari yao na kuondoka kuelekea 
mgodini huku nyuma wananchi wakiwazomea baada ya Harry kunusurika 
kuchomwa moto kama si busara ya Mzee Njema. 


Ithaka na Ititu walitoka mafichoni kuja kushuhudia matunda ya juhudi zao 
katika kupambana na uhalifu uliokuwa unaanza kuhalalishwa. 


Walikuwa ni wenye furaha sana. Licha ya kufurahia ukombozi wao kama 
baba yao kuwa siku moja angeibadili hali na historia ya Githakwa na 
Mizengwe. 


Mwanzoni waliyachukulia kama kujiliwaza. Kadiri walivyozidi kuisoma 
hali ya maisha na kumwelewa baba yao, walijikuta wakiwa waumini na 
wafuasi wake wakuu walioishia kuwa wasaidizi wake hasa kwenye saa 
yenyewe ya ukombozi ambayo baba yao alikuwa akiomba ifike kabla 
hajafariki kama ilivyotokea. | 


Siku zote walikuwa wakiitana mitume wa mzee Njema ambaye kwao 
alikuwa kama Yesu wa Wakristo. Maana alikuwa tayari kumwaga damu 
yake kwa ajili ya nchi yake. | 


Mzee Njema, Kilimwengu na Matatizo waliongozana kwenda kuwalaki 
wanahabari na wanaharakati wa haki za binadamu uwanjani. 

Walitembea vifua mbele wakijua mwisho wa mahangaiko yao umefika 
na kilio chao sasa ni habari, tena kubwa kwenye vyombo vya habari nchi 
nzima na dunia nzima. Bahati mbaya hawakuwa na televisheni. Wangejiona 
kwenye televisheni kwa mara ya kwanza katika maisha yao. 


Walijisikia raha, kwani walikuwa wamefanikiwa kufikisha ujumbe kwa 
serikali waliyoichukia na kuidharau kutokana na kuwaachia watu wachache 
kuchezea madaraka. 


Mara baada ya kushuka kutoka kwenye helikopta wapiga picha walianza 
kuwapiga picha wananchi. Vimulimuli vya kamera zao vilihanikiza kila 
sehemu. j 


Waandishi walianza kazi mara moja. Walianza kudodosa kila aliyeonekana 
kuwafaa. Walianza kukusanya habari. Kila kitu kilifanyika kama vile 
mchezo wa kuigiza ulioigizwa kwa ustadi wa hali ya juu. 


walimsindikiza kwa kelele za kumzomea, wengine wakipendekeza 
wamfukuze na kumkamata na kumtia moto. 


Alisisitiza kusema kuwa kuwachoma watu moto ni unyama. Alishangaa 
ni kwa vipi watu wanaweza kupata ujasiri wa kuwachoma moto vibaka 
wadogo wakati wakiwaabudia majambazi wakubwa waliowafikisha 
hapo. 


146 


Alisema, “Hao mnaowachoma moto kwa kudokoa, kimsingi 
wametengenezwa na hawa tunaowaheshimu na kuwanyenyekea. 
Tukomeshe jinai hii mara moja kwa kuonyesha mfano.” 


Aligeukia upande wa Ndirangu aliyekuwa kahanikiza akimmwagia sifa 
na kucheka na kuendelea, “Lazima Githakwa tutoe somo. Somo lenyewe 
ni kuongoza kwa kuwa mstari wa mbele kwa maneno na matendo. 
Tumeelewana?” 

Wananchi walitii na kuitikia, “Tumekuelewa shujaa wetu.” 


Kufikisha ujumbe wake barabara aliwasimulia visa vya watu wawili 
mashuhuri, yaani, Nelson Mandela ambaye jina lake alikuwa amempa 
Kilimwengu kama ishara ya kuheshimu ushujaa na mchango wake. 
Alitalii historia ya Mandela. Alimalizia na historia ya Gandhi mtu mdogo 
lakini mweye busara aliyewashinda Waingereza kwa utulivu wake lakini 
ukali wa kung'ang'ania kudai haki. $ 


walipoambiwa kuwa Gandhi alikuwa ameuawa kwa kupigwa risasi mwaka 
1948. 


Walisikitika sana. Lakini, walifurahishwa sana na kujua kuwa Mandela 
alikuwa bado hai. 


Mama Maendeleo alikuwa ameishapotea kimyakimya baada ya kuona 


na uongo wao. 


Kwa mara ya kwanza tangu astaafu,Mzee Njema aliingia ulimwengu mpya 
aliouwaza na kuupigania kwa muda mrefu. Ndoto yake imetimia. 


Alikumbatiana na kiongozi wa wanaharakati wa haki za binadamu 
aliyejulikana kama Mshindi Mapigo na baadaye mkuu wa waandishi wa 
habari, Jasiri Ndamu. Alikuwa mshindi na mwenye mapigo kweli. Maana, 
ukiangalia hicho kidevu chake na kipara, unakubali kuwa huyu amemaliza 
vitabu. “ 

Ndirangu naye heshima yake ilipanda. Alisema, “Hawa ndio wasomi 
ambao huwa nawaambia. Wasomi ndio hawa wanaotumia usomi wao 
kuwakomboa wenzao. Nami ni msomi.” Wananchi waliangusha vicheko 
aliposema kuwa naye ni msomi. 


Wananchi walishangaa kuona mzee Njema alivyokuwa mashuhuri, lakini 
asiyejionyesha. Kiingereza yes, yes kilianza kutawala. Ajabu na mzee 
Njema hakuwa nyuma kwenye kutema cheche zake kwa ung'eng'e! 


Mzee Njema aliongea na yule jamaa mwenye madevu kwa Kiingereza 
halafu akamshauri waongee Kigithakwa ili wananchi nao wapate kujua 
kilichokuwa kinaendelea. Maana tukio zima ni juu yao na maslahi yao. 


nao kwa miaka mingi. 


Pendekezo hili liliwafurahisha wananchi sana na kumwona mzee Njema 
kuwa ni mkombozi wao kwelikweli. Kwani, kwa kupendekeza kitumike 
Kigithakwa alikuwa anawashirikisha wananchi. Hivyo alijijengea heshima 
na uzalendo wa hali ya juu kwa wananchi. 


Baada ya kutoa pendekezo mwananchi mmoja alijisemea, “Kuanzia leo 
Heri Kupata kapata saizi yake. Lazima Mzee Njema tukupeleke bungeni.” 
Alimalizia. 


mawazo yangu wala ukombozi.” 


Alipandisha mori na kusema, “Saa ya ukombozi ni sasa na moto huu 
usizimike. Tunataka hata huko aliko Rais ajue kuwa Githakwa imeamua 
kuongoza njia kuelekea ukombozi wa nchi hii iliyogeuka chaka la 
majambazi na wezi. Hizi ni salamu zake.” 

Ndirangu alijibu, “Baba, toboa, tupo nyuma yako.” 

Mzee Njema aliendelea, “Tumenyanyaswa, tumenyonywa, tumepuuzwa 
na kudhulumiwa vya kutosha. Sasa ni saa ya kujikomboa kama watu na 
taifa. Hivyo, moto huu ndugu zangu usizimike. Mambo ndiyo yanaanza. 
Hatuhami, hatuhami tukihama tuwe maiti.” 


“Duh! Mzee MITA kumbe si bure kama mbunge wetu!” Alidokeza 


Wakati yote haya yakiendelea waandishi wa habari na vyombo vyao 
walikuwa kazini. 


Ushirikiano na mwitikio wa wananchi ulimtia moyo na kumpa faraja na 
hamasa ya kuendelea kupambana. 


Swali lililowachanganya na kuwafungua macho ni pale waandishi na 
wanaharakati wa haki za binadamu walipouliza alipokuwa Mkuu wa 
Mkoa na ujumbe wake. 


Kweli Waarabu wa Pemba hujuana kwa vilemba. Kumbe, wakati wananchi 
wakipambana kwa hisia za kuepuka mateso ya kuhama, miongoni mwao 
walikuwapo waliokuwa wanajua kila hatua ya mchezo mzima! 


vipande vyake? Kumbe si mwehu wali mwenzetu Li kuliweka 
tukidhania. Huyu ni kiumbe wa dunia nyingine!” 


Harakaharaka Kilimwengu na Ithaka walifuatana kuwapeleka waandishi 
wa habari na wapiga picha kwenye hospitali ya mgodi. 


Hospitali iko kama kilometa moja kutoka shuleni. Waandishi hawakuwa 
na gari. Lakini, kutokana na uzito wa tukio lenyewe waliamua baadhi 
wachape mguu na wengine waliendelea na kuwahoji wananchi. 


Wakati kundi la akina Kilimwengu lilipokuwa limetembea kama meta 
ishirini hivi, mara san la polisi lilitokeza likiwa limefuatana na gari la 
mbunge. 

Magari mawili yalisimamishwa na kamanda wa polisi na mbunge 
walishuka kwenye magari yao. 


“Enhe! Nyinyi ni nani na mnataka nini hapa?” Kamanda aliuliza kwa sauti 
ya ukali kidogo. 


Badala ya waandishi wa habari na wanaharakati kujibu kwa mdomo 
walichomoa vitambulisho vyao huku mpiga picha akiwa anapiga picha. 


“Wewe, nani kakuruhusu kutupiga picha?” Badala ya kuangalia 
vitambulisho vyao alimuuliza mpiga picha ambaye alikuwa kahamanika 
kupiga picha. Mianga ya kamera ilikuwa ikimemeta. 


Alikuwa ameishapiga kama picha kumi hivi. Mpiga picha wala 
hakushughulika na kujibu wala kueleza. 


Kamanda wa polisi alitoa tishio jingine, “Acha kupiga picha kwanza, 
vinginevyo nitaamrisha unyang'amywe hiyo kamera. Kwanza, nani 
kawaruhusu kuingia kwenye wilaya yangu bila kibali wala taarifa?” 


Mwandishi mmoja aliyekuwa ameshikilia chombo cha kurekodia 
mazungumzo naye kama mpiga picha badala ya kujibu swali aliuliza swali, 
“Kamanda leo kuna nini mbona viongozi wote wa mkoa mko huku?” 


Kabla ya swali lake kujibiwa mwandishi mwingine aliuliza swali 
jingine, “Je, ni kweli kuwa viongozi wa mkoa wa Chelewa mmekula 
njama na Glutton Sucker kuwafukuza wanakijiji ili Sucker apanue mradi 


wake?” 


Swali hili lilimmaliza nguvu kamanda wa polisi ambaye kijasho 
chembamba kilikuwa kikichuruzika. 


Baada ya mzee Njema kuona magari ya mbunge na kamanda wa polisi 
yamerudi, alihofia wangeanzisha fujo. 


Hivyo, alimshauri Jasiri na wenzake waandamane kwenda kujua kulikoni 

pale walipokuwa wakihojiana na waandishi wa habari na wanaharakati wa 
haki za binadamu na mazingira, waliokuwa wameamua kumfuata Mkuu 
wa Mkoa mgodini. 


Harry na kamanda wa polisi waliokuwa wameishachanganywa na 
waandishi wa habari, walivyoona mzee Njema anaelekea upande wao, 
waliamua kuondoka. Badala ya kuendelea kukabiliana na sulubu za 
waandishi wa habari alipanda kwenye gari na kuamrisha dereva aondoe 
gari kuelekea hospitali. 


Mbunge naye akiwa amechanganyikiwa alijikuta kavamiwa na waandishi 
wa habari na maswali yao! 


Alisema, “Pamoja na kutuvamia mjue upinzani hauendeshwi hivi. Kwa 
nini waandishi wote ni wa magazeti ya upinzani?” Aliuliza kwa hasira. 


Mwandishi mmoja alimjibu, “Hilo swali la wale ambao hawapo, ungengoja 
ukionana nao uwaulize.” 


Kabla ya kutafakari jibu hili mwandishi mwanamke aliuliza, “Eti mbunge, 

ni kweli njama ya kuwahujumu wananchi ilitokana na Sucker kuwapa 

kiasi kikubwa cha pesa? Je, ni kweli kuwa hata Rais wala Waziri Mkuu ) 
hawajui mpango huu?” 


Mbunge alijibu kwa hasira, “Wewe ndiye wasema.” 


Mbunge naye kuogopa kujiingiza kwenye mtego, alidandia shangingi lake 
na kumwamuru dereva wake kukanyaga mafuta kurudi hospitali. 

Baada ya waandishi kuona wamekimbiwa, walikubaliana kutowafuata bali 
kuwangoja. Maana hapakuwa na barabara nyingine ambayo wangetumia 
kuwakimbia. 


Hivyo, walirejea kujiunga na wenzao waliokuwa wanaendelea kuwahoji 


mwanzomwanzo. 

Mbunge na kamanda wa polisi wa wilaya walipofikisha habari za kuja 
kwa waandishi wa habari na wanaharakati wa haki za binadamu kwa 
Mkuu wa Mkoa aliyekuwa ameishazinduka kwenye kuzimia, alizidi 
kuchanganyikiwa. 


Aliiona hatari ya cheo chake inakaribia. Pamoja na kwamba alikuwa rafiki 
wa Rais, hili lilikuwa kubwa kiasi cha kumshtua na kumchanganya. 


Mkuu wa Mkoa alijitahidi kuficha mshtuko wake huku akijiuguza. 


Wakati Mkuu wa Mkoa akiendelea na masahibu yake,simu ya Sucker 

- ilikuwa kazini akiwasiliana na balozi wa nchi yake ili kumtaka aingilie kati 
kuibana serikali iridhie mradi wake hata kwa kutishia kusitisha misaada 
kwa serikali ya Mizengwe iliyokuwa ikipata kutoka kwa nchi yake. 


Kimsingi haikuwa misaada kitu bali kuibebesha mzigo nchi ili iendelee 
kutawaliwa na kunyonywa. Maana kilichoitwa misaada ilikuwa ni mikopo 
yenye masharti magumu na riba kubwa. 

Haikuwafaa wananchi bali watawala wachache waliokuwa wakikatiwa 
chao na kuitumbukiza Mizengwe kwenye shimo la ufukara. 


Sucker alijua nguvu ya balozi wake ambaye alikuwa na uwezo hata wa 
kuonana na Rais wakati wowote bila kipingamizi. 


Pia, balozi alijua udhaifu wa Waziri wa Fedha ambaye alikuwa shemeji 
yake mbunge. Yeye alikuwa akijali asilimia kumi yake na kutelekeza 
maslahi ya taifa. Kwake taifa lilikuwa ni tumbo lake. 

Balozi naye hakuchelewa. Alianza kuwasiliana na mabalozi wenzake wa 


nchi zenye ushawishi ili kuhakikisha maslahi yao yanashinda dhidi ya 
maslahi ya wananchi. 

Mmojawapo aliyewasiliana naye alikuwa ni Mkurugenzi wa Mamlaka ya 
Anga ili kujua huyu mwenye helikopta ni nani na kwa nini alikodisha 
helikopta yake kwa watu waliokuwa na nia mbaya na mshikamano wa 
kitaifa. 


Mkurugenzi naye hakuchelewa, aliwasiliana na kampuni iliyokodisha 
helikopta ile kwa watu ambao kimsingi walikuwa ni wapinzani wa 
serikali. 


Alijitetea kuwa kampuni yake haikujua kabisa kuwa waliokodisha helikopta 
yao hawakuwa madaktari kama walivyojitambulisha, bali waandishi wa 
habari na watetezi wa mazingira na haki za binadamu. 


Katika nchi ya Mizengwe karibu kila biashara au kitu chochote 
kinachohusiana na maisha ya wananchi, kina mkono wa serikali ambao 
siku zote unahakikisha hakuna shughuli inayovuruga maslahi yake hata 
yakiwa na madhara kwa wananchi. 


Lilikuwa ni jambo la kawaida katika nchi hii, wakubwa,watoto wao au 
wake zao kuvunja sheria bila kushughulikiwa. 


Kipindi hiki, hata sheria ilikuwa imepoteza maana. Kwani ilionekana 
kuwapo kuwadhibiti wadogo dhidi ya wakubwa na kuwahudumia 
wakubwa ikiwadhulumu wadogo. 


Badala ya sheria kuwa nyenzo ya haki, iligeuzwa nyenzo ya dhuluma 
iliyofanya haki kununuliwa sokoni kama dagaa kwa walanguzi wenye 
pesa tena walioipata kwa kuibia umma huohuo uliokuwa unalanguliwa 
haki! 


Ilikuwa jambo la kawaida kwa mtu wa kawaida kuombwa, hata 
kulazimishwa, atoe chai, mchango wa harusi, kutolewa upepo, kuzunguka 
mbuyu na majina mengine ya ajabuajabu, yote yakimaanisha rushwa 
iliyokuwa imehalalishwa na haki kuharamishwa. 


Kulikuwa kumetokea jinai ya watoto wa wakubwa au matajiri kuua watu 
maskini na kuachiwa, utadhani walikuwa wameua mbwa au nyoka. Wengi 

waliwaua watu hawa kwa kuwagonga na magari yaliyonunuliwa kwa kodi 
zao wakati wakienda au kurudi kutoka kwenye starehe zao. Katika jinai 
hii ya kulangua haki, wenye nafasi walishinda na kuondoka wakiwa watu 
huru! 


mdogo, Njema, walikuwa tayari kung'oa tabia hii. 


Yalikuwa yanafanyika mambo mengi ya ajabu. Kuna kisa kimoja ambapo 
mpishi kutoka uhindini alikutwa akiwa anafanya kazi nchini Mizengwe 
kama mtaalamu wa viwanda vya nguo! Pia, iligundulika kuwa kumbe 
wageni wengi walikuwa ni wakimbizi wa kiuchumi na wauza dawa za 
kulevya waliokuwa wamepewa vibali na serikali baada ya kuhongwa 
ikiwa inajua walikuwa watu hatari! 


Miaka kama saba iliyopita kuna gavana mmoja alimpiga mtu mateke na 
kufariki. Lakini, cha ajabu gavana yule hakufanywa kitu zaidi ya kuteuliwa 
kuwa balozi nchi za mbali alikokuwa akiendelea kutanua. 


Hivyo, mabalozi wa nchi za kigeni walikuwa wanaujua udhaifu huu na 
walijua kuutumia. Kwani haohao waliokuwa wakisaidia kuvunjika haki 
za binadamu pia walikuwa ni haohao waliokuwa wakifadhili makundi ya 
haki za binadamu ili kuficha uovu wao. 


Mkuu wa Mkoa kwa upande mwingine alijikaza kisabuni na kuamuru 
waondoke Githakwa. Aliamuru magari yasisimame shuleni. Alilenga 
kuwakwepa waandishi wa habari. 


Hivyo, msafara wa magari ulianza safari ya kuikimbia Githakwa baada ya 


Walipofika shuleni Githakwa, kamera zilikuwa zikitema vimulimuli kwa 
hasira kama mvua yenye radi, kupiga picha magari ya waheshimiwa wale 

waliokuwa wamejiingiza kwenye shughuli isiyo na heshima. 


walikuwa hawajawahi kupigwa picha, walifaidi si kawaida. Ilikuwa ni 
kama mashindano ya kupiga picha. 


Yule mpigapicha mwanamke aliyekuwa amevalia suruali aliwaacha hoi 


nyingi angechukua taji mama yule. 


Kwa mara ya kwanza walishuhudia waheshimiwa waliozoea kuamini 
walikuwa hawatishiki, wakiwa wamelowa kama wezi waliokutwa : 
wakiiba! 


Kwa mara ya kwanza kwa wananchi wa Githakwa walishuhudia 
waheshimiwa wakitishwa na kutimuliwa na watu waliokuwa wakiwatisha 
na kuwadharau siku zote. 


Mlevi Ndirangu alijisemea, “Leo wajanja wamekutana, yetu macho. 
Kunguru wakipigana si haba panzi hupata upenyo na hii si bure. Hatima 
yetu sasa itajulikana”. Alicheka na kuendelea, “Nami msinisahau, nipige 
japo moja hata kama ni mlevi.” 


Mpigapicha aliyekuwa karibu alimpigapicha na kuanza kumhoji. 


Mpiga picha, “Mzee, jina lako nani?” Ndirangu hakusita alijibu, 
“Mimi si mzee ni dhiki ndugu yangu. Naitwa Ndirangu, maarufu kwa jina 
la mlevi msemambovu.” 


Ia 


“Kwanini unapenda kujiita mlevi?” Aliuliza Mpiga picha. 


Ndirangu alijibu, “Bila kuwa mlevi Mizengwe hii utaishi ndugu yangu? 
Matatizo ya hawa waheshimiwa ndiyo yalinifanya niwe mlevi. Kazi 
hakuna. Haki hakuna. Maana ya maisha hakuna, sasa unategemea 
nifanyeje?” Ndirangu alimalizia kwa kuuliza swali. 

Kutokana na kwamba magari hayakuonyesha nia ya kusimama, yule 
mwandishi aliachana na Ndirangu na kuanza kuyafukuzia magari kwa 
kamera yake. 


Hawakusimama. Walipita kwa kasi, kama gari la wagonjwa, wasijue 
wasingefika mbali. Maana daraja la Mto Chania lilikuwa limeishavunjwa 
na mbao zake kufichwa. Hivyo, mbio zao za kutaka kutoroka zilikuwa za 
sakafuni, wasijue zingeishia uvunguni. 


Wananchi nao hawakuficha hasira zao. Waliwazomea kama wezi! Hakika 
siku hiyo Githakwa iliamka na kujisimamia dhidi ya uovu wa mchana. 


Ndirangu alianza kujitapa, “Nyie huwa mnaniona kama sikusoma na 
sijulikani! Mmeona vitu vyangu? Najua baadaye wataniita. Nitatoboa 
uchafu wote tuliokuwa tukifanyiwa na hawa watawala wachafu hapa 


Alijitapa na kuendelea kushangaa, kama wananchi wengine, jinsi 
waandishi wa habari na waheshimiwa walivyokuwa wakitoana jasho, 
mmoja akimuwinda mwenzake. 


Kwa upande wao, Mzee Njema na wanamapinduzi wenzake, waandishi 
wa habari na watetezi wa mazingira na haki za binadamu hawakuwa na 


wasiwasi. Maana walikuwa wakijua kuwa hapakuwa na daraja. 


Hivyo, baadhi ya wapigapicha na waandishi wa habari walishatangulia na 
kutia kambi mtoni Chania kungojea mawindo yao. 


Kitendo cha kupita shuleni na kuelekea Mto Chania kiliwapa faraja 
wakubwa wakijua angalau wasingehojiwa. 


Wakati magari yakitimka kuondoka Githakwa, mawazo ya Mkuu wa Mkoa 
yalikuwa mbioni kadhalika. 


Alifikiria jinsi ya kuupamba mpango wake na kuihusisha serikali 
akiishawishi kuwa haukuwa na rushwa wala harufu ya rushwa. 

Alipanga akipata faragha awasiliane vizuri na Waziri waliyekuwa 
wamesuka naye mpango ule ambaye alikwishamtumia ujumbe mfupi 
kwa simu ya mkononi kutangaza mradi ule kwenye Gazeti la Serikali ili 
kuuhalalisha na kuzima shutuma za waandishi wa habari na wanaharakati 
wa mazingira na haki za binadamu watakapoanza kulipua bomu lao 
kwenye magazeti. 


Alijipa moyo kuwa wangefanikiwa. Kwanza, Rais aliyependa sana 
kufanya ziara nje, hakuwapo Mizengwe. Alikuwa ziarani yeye, mke na 
watoto wake kwenye nchi ya Lusembagi ambako inasemekana alikuwa 
ameficha mamilioni ya fedha. 


Hata hivyo, kutokana na kukua kwa teknolojia ya mawasiliano, Rais 
alipata taarifa. 


Wakati akihutubia raia wa Mizengwe waliokuwa wakiishi nchini 
Lusembagi aliligusia suala la Githakwa. 


Aliwahakikishia wananchi hao kuwa hapakuwa na rushwa wala hujuma 
bali chokochoko za wapinzani kutaka serikali yake ionekane mbaya. 


Hivyo, aliwatoa wananchi hao wasiwasi na kuwashauri wachume pesa 
ughaibuni na kuja kuwekeza Mizengwe. Ingawa wananchi hawakumpinga, 
walijua wazi ukweli na uongo ulikuwa upi. Maana walikuwa wakijua hali 
halisi nchini mwao hasa kutokana na ndugu zao kuwa wanawalalamikia, 
wakiomba angalau wawatumie pesa kidogo kwa ajili ya shida 
mbalimbali. 


Magari ya wakubwa yalipofika /kwenye daraja la Mto Chania ambalo 
lilikwishageuka historia, walishangaa kuona kamera zikiwamulika na 


kundi la waandishi wa habari na wanaharakati likiwavamia. 


Mshangao uliowaacha hoi ni pale walipogundua kuwa kumbe daraja 
lilikuwa limekwenda. 


Mkuu wa Mkoa alisikika akisema “wanaharamu hawa kumbe mahiri!” 

Wakubwa hawakukubali kusalimu amri kirahisi, waliamua kuvuka 
hivyohivyo wasijue kulikuwa na misumari kwenye sakafu ya mto. 


Waliamini wangalivuka kwa vile magari yao yalikuwa 4WD na land rover. 
Lakini, Mto Chania nao ulikuwa umeishaanza kuonja joto la uchafuzi wa 
mazingira. Kwani, ulijaa tope zito kama uji ambao ulikuwa ukifunikwa 
na maji kidogo. Hivyo, gari la kwanza lilipojaribu kuvuka lilijikuta 
magurudumu yake yote yakifunikwa na tope zito tena lenye harufu mbaya 
kutokana na wingi wa zebaki na mabaki ya viumbe wa majini waliokuwa 
wameuawa na zebaki na uchafuzi kwa ujumla. 


Hivyo na mto wenyewe ulikuwa unawachukia waheshimiwa. Maana 
ni matumbo yao yaliyousababishia ukame na uchafuzi huu. Hivyo nao 
ulipata nafasi ya kujikomboa. 


Mkuu wa Mkoa alipoona kuwa wasingeweza kuvuka, alimwamuru dereva 
wake kutozima gari ili aendelee kukaa mle wakati viyoyozi vikifanya 
kazi. 


Aliamini wapigapicha wasingeipata sura yake maana gari lake lilikuwa na 
vioo ambavyo huwezi kuona ndani ukiwa nje. 


Waandishi walikuja dirishani wasione ndani. Hili kidogo liliwachanganya 
kuwa wangekosa picha ya mtu waliyekuwa wanamtaka kwa udi na 
uvumba. 


Walianza kupiga namba na maandishi ya gari la Mkuu wa Mkoa. Namba ya 
SG yaani Serikali ya Mizengwe, ilipigwa picha kama sabini hivi. Bendera 
ya Mizengwe ambayo ilikuwa imetundikwa mbele ya gari la Mkuu wa 
Mkoa nayo iligeuka kivutio kwa wapigapicha. 


Awali walikuwa wamefanikiwa kupata picha ya kamanda wa polisi na 
mbunge tu. 


Wakati wakizidi kufikiria la kufanya,Ithaka aliwatoa wasiwasi. Kwani 
alijua kutokana na shangingi kuunguza mafuta mengi kwa muda mfupi, 

magari ya wakubwa yangeishiwa mafuta na joto lingewaamuru wafungue j 
vioo vya madirisha kwa hiari yao wenyewe. 


Hivyo, hawakujihangaisha zaidi ya kungoja muda wao wa kupata mawindo 
yao utakapofika. 


Kama mtu aliyeharibikiwa na gari kwenye mbuga ya wanayama, katikati 
ya kundi la simba wenye njaa ya siku nyingi, wakubwa na waandishi na 
wanaharakati waliwindana kila mmoja akingoja zamu yake. 


Haukupita muda magari moja baada ya jingine yalianza kuishiwa mafuta. 
Lilianza gari la mbunge. Mara ilisikika nguuuu kabwaya! Baada ya kama” 
dakika tano, mbunge alifungua kioo cha gari lake kidogo kama milimeta 
chache kupitisha hewa huku akiwa amejaa shanga za jasho. 


Mara lilifuatia la Mkuu wa Mkoa. Shangingi lake nalo lilitoa kilio 
kuashiria pumzi yake ya mwisho. Nguuu-nguu-mara-kabwaya-nga-nga, 
hilo lilizimika. Naye kama mbunge, alifungua vioo kidogo kuruhusu hewa 
safi kupita. 


Joto lilizidi kwenye magari yote huku jasho likiendelea kuwachuruzika 
waliokuwamo ndani. 


Baada kama ya dakika ishirini joto lilikuwa halivumiliki. Mara ghafla 
vioo vya gari la Mkuu wa Mkoa vilifunguka! Hii ndiyo nafasi iliyokuwa 
imengojewa kwa muda mrefu. Huu ndio wasaa uliokuwa umeunguza 
mamilioni ya pesa kukodi helikopta. 


Mara Mkuu wa Mkoa anajikuta" katikati ya kamera na waandishi na 
wanaharakati huku kamera zikizidi kutema miali. 


Hamadi! Kumbe Mkuu wa Mkoa na mkuu wa msafara Jasiri ni watu 
wanaojuana! 


Hili lilimpa matumaini Mkuu wa Mkoa aliyesema, “Kumbe ni wewe 
ndugu yangu!” Alishusha pumzi na kusema, “Zimwi likujualo” Akiwa na 

maana kuwa angeweza kumshawishi Jasiri achukue kitu kidogo halafu 
mpango mzima uishe. 


Jasiri hakustuka wala kuonyesha kuwa walikuwa wakijuana. Ni kwamba 
Jasiri na Gibbons walisoma sekondari moja, tena wakiishi chumba kimoja 
na wakiwa marafiki waliotenganishwa na taaluma zao. 


Walikuwa na mawasiliano kwa muda mrefu wakati Dikupatile akiwa 
mwanajeshi wa kawaida. Lakini, baada ya kupanda cheo jeshini na 
kuteuliwa kwenye ulaji wa kisiasa, ghafla alikatisha mawasiliano. 


Kila Jasiri alipokumbushia urafiki wake hakupata jibu. Hivyo, huo ulikuwa 
ndio mwisho wa kuonana hadi walipokutanishwa na kashfa ya upanuzi wa 
mgodi wa uchimbaji vito. Kweli hujafa, hujaumbika. 


Waandishi wa habari, kama kawaida yao, walianza kumtupia maswali 
ya maudhi Mkuu wa Mkoa ambaye hakujibu hata moja ukiachia mbali 
kumwashiria Jasiri aingie kwenye gari. 


Ili kumpata vizuri Mkuu wa Mkoa, Jasiri aliingia garini ambako Mkuu wa 
Mkoa alimnong'oneza waongee na kuyamaliza. 


Alimwambia kwa sauti ya chini, “Ndugu yangu na rafiki yangu, kwa nini 
tunaumbuana. Naomba tuyamalize, nitatoa pesa yoyote utakayotaka.” 


Jasiri, kwa kuujua mchezo mzima, hakukataa. Maana alijua kinasasauti 
chake kwenye mfuko wa koti kilikuwa kazini. 


Ili apate mawindo yake aliongea kwa sauti ya juu, “Unatakaje?” 


Mkuu wa Mkoa alijibu, “Ongea taratibu nataka isirekodiwe.” 


Alichokuwa akikitaka Jasiri kimejileta, tena kiulaini. Naye alimuuliza, 
“Una maanisha nini?” 


Mkuu wa Mkoa alijibu, tena kwa kumnong'oneza huku kamera zikifanya 
kazi yake, “tutafute faragha tuyamalize ndugu yangu.” Alimalizia Mkuu 

wa Mkoa akiwa anaonekana kuogopa na kuchanganyikiwa. 
“Oke.” Jasiri alimjibu. 


Jasiri harakaharaka alishuka garini na kuwamuru wapiga picha huku 
akiwafinyia jicho waache kupiga picha na wala wasikaribie gari. 


Hii ilimpa moyo Mkuu wa Mkoa na wakubwa wenzake. Kwani walijua 
kwa jinsi watu wa Mizengwe walivyo hodari wa kuchuuzana, angefanikiwa 
kumkatia chake na kufunika kombe, asijue ndiyo alikuwa akijishindilia 
kwenye shimo, tena kiulaini! 


Wenzie Jasiri walimwelewa kwa kile wazungu waitacho lugha ya 
kiungwana. Hivyo, walitii amri yake. 


Alirejea garini akiwa hana wasiwasi. “Mkuu wa Mkoa hakungoja, 
alisema, “Ama kweli nilijua nimekwisha tena kwa aibu.” Alitabasamu na 
kuendelea, “Ndugu yangu, siwezi kukuficha unajua kila kitu. Yaliyosemwa 
hayana ukweli. Ninachotaka kufanya ni kuepusha wapinzani wetu kupata 
sababu. Hivyo, naomba unielewe kuwa sijitetei wala kuficha baya lolote 
ila vyombo vyenu huwa si vizuri, hata huripoti uongo.” 


“Una maana gani” Aliuliza tena Jasiri. 


Mkuu wa Mkoa alimjibu, “Maana yangu ni kwamba mlipewa taarifa za 
uongo na wabaya wetu kiasi cha kuwakodishia helikopta ili mje kutuumbua 
kutokana na hisia zisizo na msingi. Hivyo, nilitaka niwalipe gharama za 
kukodi mashine yenu na usumbufu halafu tukae tuweke kumbukumbu 
sawa.” | 


“Sijakuelewa. Unataka kuniambia kuwa huna mpango wa kumpa 
mwekezaji ardhi ya wanakijiji si kwa faida ya taifa bali waroho wenzako 


Mkuu wa Mkoa. 

“Hayo maneno. Kusema ukweli ule wa Mungu, ni kwamba huu mradi 
hauna hata harufu ya rushwa acha rushwa yenyewe.” Alijibu Mkuu wa 
Mkoa akitaka kujaribu kumzidi maarifa Jasiri, asijue hicho si kitu kipya 
kwake. 


Ilikuwa ni vita kati ya mwanasiasa na mwandishi wa habari. Wajuaji 
walikuwa wamekutana tena patamu. Jasiri alikuwa kwenye upande 
mzuri. Kwani uheshimiwa wa Mkuu wa Mkoa ulikuwa umemkimbia, 
akibembeleza na kujishusha ili angalau aweze kuiepuka aibu na adhabu. 


“Sawa. Kama ni hivyo, huna haja ya kuogopa chochote.” Alijibu Jasiri 
akionyesha kuudhika kidogo. 


Baada ya kugundua kuwa hakuwa na haja ya kuzungusha mambo, 
aliendelea, “Mkuu wa Mkoa.” Kabla ya kuendelea Mkuu wa Mkoa 
alimkatiza, “Niite Gibbons, wewe ni rafiki yangu.” Alishauri asijue 
kuwa Jasiri alikuwa anataka baadaye Gibbons asije kumruka. Pia, alitaka 
wasikilizaji baadaye wasipate shida ya kutafsiri mahojiano yao. Mtambo 
wake ulikuwa ukirekodi kila kitu. 


“Wewe ni Mkuu wa Mkoa, si Gibbons. Gibbons ni nyumbani kwako na 
mkeo. Hebu kwanza tuache mambo ya majina. Alizidi kumkazia macho na 
kuendelea, “Sasa, kama unaniona miye ni mwanafunzi wa taaluma yangu 
ukanificha ukweli, basi nitakukaanga badala ya kukusaidia. Maana kama 
umeniamini kama rafiki yako uniambie ukweli nijue jinsi ya kukusaidia 
kwa vijana wangu.” Jasiri Alimalizia. 

Maongezi ya Mkuu wa Mkoa na Jasiri baadaye yalihama kutoka kwenye 
kupimana akili hadi kwenye ukweli. 


Kilichotokea ni mwandishi wa habari kumzidi maarifa mwanasiasa. 
Kilichosaidia ni ile hali ya Mkuu wa Mkoa kutojua kuwa kulikuwa na 
kinasasauti kikirekodi kila kitu. Kutokana na masahibu ambayo Mkuu 
wa Mkoa alikuwa ameyapitia, hakuweza kukumbuka kuwa katika hali ile 
na kwenye suala kama lile, kumwamini mwandishi wa habari ilikuwa ni 
sawa na kujitia kitanzi. 


Kwani baada ya kubanwa sana alikiri kuwapo kwa mpango wa 
kuwahamisha wananchi kupisha upanuzi wa mgodi. Lakini, aliendelea 
kushikilia msimamo kuwa mradi ule ulikiiwa umeridhiwa na serikali 
naye alikuwa pale kihalali kuiwakilisha serikali likiwa ni mojawapo ya 
majukumu yake halali kama Mkuu wa Mkoa. 


Alipoulizwa ni kwa nini alikuwa tayari kurudisha gharama za kukodisha 
helikopta, alijitetea kuwa hakutaka wapinzani wao watumie nafasi hii 
vibaya kabla mradi haujafanikiwa. Kwani hali hii ingeuchelewesha mradi 
kutokana na wadau mbalimbali kujiingiza kwa maslahi tofauti. 


Sababu nyingine aliyoitoa ilikuwa ni kutaka kutokwamisha mradi kwa vile 
serikali ilikuwa imeishapangia matumizi ya pesa ambayo ingepatikana 
kwa ajili ya miradi ya maendeleo. Hivyo, kuuchelewesha mradi kwenye 
malumbano ya kisiasa kungewanyima wananchi haki yao ya kupata 
huduma walizokuwa wakizihitaji.| 


Baada ya vita vya kukwepana baina ya Mkuu wa Mkoa na Jasiri kufikia 
mwisho kwa Mkuu wa Mkoa kukiri na kuomba Jasiri akubali kuchukua 
rushwa, Mkuu wa Mkoa alizimia tena baada ya kusikia chombo cha 
kurekodia kikilia “kati!” 


163 


Uzuri ni kwamba alikuwa ameishatoboa siri nyingi juu ya mradi hewa 
uliolenga kuwauza wananchi kwa kuwaneemesha waroho wachache na 
mabwana zao huko Ulaya. 


Kilichofuatia ni historia ya aibu kwake na bosi wake. Maana baada ya 
kuona kuwa magari yangechukua muda kukwamuliwa, waandishi wa 
habari na wanaharakati wa haki za binadamu na mazingira walimpakiza 
Dikupatile kumpeleka Fikira. Walipofika walimkabidhi Ikulu kabla ya 
kumpeleka hospitali. 


Rais, bahati mbaya hakukatiza ziara yake. Aliporejea alilichukulia jambo 
hili kisiasa kiasi cha kuungana na Mkuu wa Mkoa kuwasukumizia lawama 
wapinzani. 


Hili halikuwavunja moyo wapinzani wala wananchi wa Githakwa. 
Waliendelea kuhimizana kutokipigia kura Chama cha Wote. 


Baadaye Dikupatile alipelekwa Ulaya kutibiwa na kupoteza lengo kabla 
ya kupangiwa kazi nyingine. 


Ilikuwa ni aibu kwa serikali yote. Ilichukua muda mrefu watu wakisimulia 
kupatikana kwa Dikupatile na wote wenye matendo na maisha kama 
yake. 


Katika maongezi yao ambayo yalichapishwa kwenye gazeti la Mizengwe, 
The Politicos, Mkuu wa Mkoa alikuwa ameanika uchafu wote. Alikiri 
kuwa yeye na wenzake walikuwa wamehongwa dola milioni sita. Yaani, 
waliamua kuwauza watu wao kwa dola milioni sita! 


Hali hii iliwaacha wananchi vinywa wazi. Kwani licha ya kuwa kidogo, 
hakuna ajuaye thamani ya binadamu. Kweli umdhaniaye ndiye siye na si 
vyote ving'aravyo ni dhahabu. 

Maneno ya Matatizo kuwa wanyama walikuwa wakiwazidi binadamu 


akili yalitimia. Kwani simba hawezi kula nyama ya simba mwenzie wala 
fisi pamoja na sifa yake ya uroho, hawezi kula nyama ya fisi mwenzie. 

Baada ya vyombo vya habari vya ndani na vya nje kuandika kashfa 
hii wakitegemea Dikupatile angefukuzwa kazi hata kufungwa, dunia 
ilishangaa Dikupatile alipoachishwa ukuu wa mkoa na kuteuliwa balozi 
Ulaya tena kwenye nchi ya Sucker! 


Ajabu ya maajabu hata nchi za Ulaya ambazo zilikuwa na tabia ya kujifanya 
walimu wa uwajibikaji, kiasi hata cha kukataa baadhi ya mabalozi, 
hazikupinga kuteuliwa kwa Dikupatile. 


Watu wanasema nchi hizo zisingemkataa wala kumwekea pingamizi 
kwa vile alikuwa ni kuwadi wao, aliyesaidiana na wenzake kurahisisha 
unyonyaji na ukaliaji wa nchi changa. Walikuwa wanamkaanga samaki 
kwa mafuta yake mwenyewe. 


Asasi zisizo za serikali (ASIZE) ziliishinikiza serikali iwaadhibu wahalifu 


hawa bila mafanikio. BA 


Hali hii iliamsha hasira za wananchi ambao ulipofika uchaguzi uliofuatia 
walikiangusha vibaya chama cha Dikupatile cha Minzengwe Citizenry 
Congress (MCC), ikiwa ni njia yao ya kulipiza kisasi. j | 


Hayawi, hayawi! Wahenge walisema, “Simbuliko halisimbuliki ila kwa ' 
mikukuriko na penye nia pana njia. Pia, hakuna lisilowezekana kama 

mja atajikusuru. Kwani bila ya Siaya MCC ilianguka mwereka wa 
mende.” 

Mambo mengi makubwa, ya kuudhi na machafu yalifumka kiasi cha 
kuwaacha wananchi vinywa wazi! 


Pamoja na watu wa Mizengwe kufurahika na kushereheka, hakuna 
tukio hili la kihistoria kwa shangwe na cherekochereko, 
Njema na wakombozi wenzake. Usiku kucha walikesha wakina na 
kupongezana wakisema, “HAKIKA SAA YA UKOMBOZI IMEFIKA 
TUKIWA HAI NA HOI.” 


Siku hii ya kukumbukwa ilikuwa chungu kwa tabaka la watawala wezi 
na mabarakala wao. Siku hii mzee Kupata hakutoka nje. Alijifungia ndani 

akitamani dunia ipasuke immeze, kwani mwisho wa zama zao ulikuwa 
hatimaye umewadia bila kutarajia. Ama kweli chenye mwanzo shurti 
kiwe na mwisho na kipaacho hutua. Kwani hakuna aliyetegemea mambo 
yangebadilika kwa kasi na namna ya ajabu hivi. 


Wakati wananchi wakisherehekea, serikali ya zamani ilikuwa ikijiandaa 
kupambana na ukweli iliokuwa ikiupuuzia. Mawaziri walianza kutafuta 
njia ya kutorokea. Kadhalika na washirika wao, yaani, magenge ya 
wafanyabiashara za shaka na wezi na kila aina ya vibaka waliokuwa 
wakiishi migongoni mwa wananchi wakiwanyonya na kuwadharau 
wasijue siku za mwizi siku zote ni arubaini. Arubaini yao ilikuwa imetimu 
na upanga wa umma ukatao bila upendeleo ulikuwa kazini kuwafyeka 
kupe na fisi wote walioneemeka kwa kuudhoofisha umma. 


Baada ya Chama cha Wote kupoteza madaraka na Chama cha Ukombozi 
kuchukua serikali hakikufanya ajizi. Kiliingia kazini kuhakikisha kuwa 
wananchi wanafaidi matunda ya ukombozi na jasho lao. Kiliunda dira 
mpya ya taifa kikijua wazi kuwa wananchi walikuwa wamerudisha nchi 
yao mikononi mwao. 


Makosa yote yaliyokuwa yamefanywa na utawala uliopita yaliorodheshwa 
na Mahakama Kuu ikapewa jukumu la kusikiliza kesi hii ya aina yake na 
. kuwaadhibu wahalifu. 


Ili kuondokana na historia chafu na yenye machungu mengi kwa wananchi 
jina la nchi lilibadilishwa. Iliitwa Tazamia badala ya Mizengwe. Maana 
ya Tazamia ni kuwa na matumaini kwa mambo yajayo kama ambavyo 
baadaye ilikuja kuwa. Tazamia ilikuwa Tazamia kweli. Kwani, matumaini 
ya wananchi waliokuwa wamekata tamaa yalirejea na kutekelezwa vilivyo. 
Mizengwe iligeuka historia na kovu kwao. 


Huu umekuwa ni mfano kwa serikali iliyomo madarakani ambao umetoa 
somo kubwa kwa nchi nzima. 

mwenyekiti huku Mzee Njema akichaguliwa kuwa mbunge kuchukua | 
nafasi ya Heri Kupata ambaye alikimbilia Ulaya kwa shemeji zake. 


Matatizo aliishia kuwa Ofisa Tarafa aliyeleta mafanikio ya ajabu. 
Alianzisha vikundi vya kujitegemea vya vijana akitumia uzoefu wake 
wa kudandia meli uliowasaidia vijana waliokuwa na mawazo ya kufanya 
hivyo. 


wa Githakwa na waandishi wa habari na wanaharakati za kutetea haki 
za binadamu na .mazingira Nishani ya Taifa ya Uaminifu, Utumishi 
Uliotukuka, Ujasiri na Ukombozi yenye hadhi ya juu na thamani kuliko 
zote katika nchi ya Tazamia. 


Vijana waliachana na mawazo ya kudandia meli. Badala yake walijiunga 
pamoja na kuanzisha miradi ya pamoja ambayo iliboreshea maisha yao. 
Rais mpya wa Mizengwe aliyechukua madaraka alifanya ziara kijijini 
Githakwa kutoa shukurani zake kwa Wanagithakwa kwa kuanzisha 
mapambano ya ukombozi ulioangusha serikali dhalimu kwa njia ya amani 
na ya kidemokrasia kupitia sanduku la kura. 


Siku hizi Tazamia inapeleka waangalizi wake kwenye uchaguzi katika 
sehemu/nchi mbalimbali duniani zikiwamo hata za nchi zilizoendelea. 
Maana tangu kuuzika mfumo mkongwe wa kinyonyaji, Tazamia sasa 
inakaribia kuingia kwenye ulimwengu wa nchi zilizoendelea kutokana na 
kutokopa wala kuomba. 


Baada ya serikali kushika usukani Akina Dikupatile na wale wote waliokuwa 
wameihujumu Mizengwe walikamatwa na kufikishwa Mahakamani. 
Baadhi walinyongwa na wengine kukatiwa vifungo vya maisha. 


Kuepusha historia chafu ya nchi, Katiba ilibadilishwa na kuhakikisha kila 
haki ya mwananchi inawekwa kwenye katiba ya nchi. 


Mateso alijifungua mtoto wa kiume aliyeitwa UKOMBOZI. Alikuwa 
amebadilika. Hakuwa tena mtu wa kukata tamaa bali mwenye kutazamia 

kama jina la nchi yake mpya maendeleo na furaha ya maisha. 

Hakuwa tena Mateso wa kuteseka kwenda kuombaomba mitumba wala 
kaukanikuvae. 

Matatizo, mumewe, licha ya kuwa na kazi alikuwa ameachana na biashara 
ya kufyeka magogo na kuwekeza kwenye kilimo kiasi cha kujenga 
nyumba bora na kuwa na maisha ya uhakika. 


Kadhalika na mzee Shida alijenga nyumba ya matofali ya kuchoma na 
si yule wa kulalamikalalamika kama wakati wa Mizengwe. Anatazamia 
mengi pamoja na uzee wake. 


Mzee Kupata na baadhi ya watoto wake walipatikana na hatia mbalimbali 
za ujambazi, wizi na ubadhirifu na kufungwa vifungo kuanzia miaka 20 
hadi 100. 


Mali zote za akina Kupata na viongozi zilizokuwa zimepatikana kutokana 
na kuwaibia wananchi zilirejeshwa kwa serikali, huku pesa nyingi 
zilizokuwa zimefichwa ughaibuni kurejeshwa. 


Siri nyingi zilifichuka. Majumba, akaunti zenye pesa za kigeni, magari 
hata ndege na mashamba na ardhi viligundulika na kutaifishwa, kwani 
vilikuwa vimeibiwa kutoka kwa wananchi. Kimsingi, viongozi wengi wa 
Mizengwe walikuwa ni viongozi wa kuiba na si kuongoza nchi. 


Kuna matukio ya kutisha na kufadhaisha yaligunduliwa. Kwani watu 
walikuwa wameandikisha mali zao kwa majina ya mifugo hata watoto 
wachanga! 


Kwenye kisa kimoja mtoto wa miezi sita alipatikana akiwa ameandikishwa 
kuwa na mabilioni ya kwenje kiasi cha kuwa mtoto tajiri kuliko hata wale 

waliokuwa wakiifadhili Mizengwe! Kuna mbwa mmoja naye alikutwa 
akiwa na utajiri usio wa kawaida! 


Rais, mkewe, watoto, jamaa na maofisa wake walikutwa wakiwa na utajiri 
mkubwa na pesa nje yenye thamani ya kuweza kuiendesha Mizengwe kwa 
miaka kumi. 


Hivyo, mali hiyo ilikamatwa na kurejeshwa kwenye hazina ya taifa na 

kutoa huduma za jamii thabiti na za uhakika. 


Hiki ndicho chanzo kikuu cha kuwataka watendaji wa umma kutaja na 
kuzitolea maelezo mali na kipato chao na ndugu zao. 


Sheria inawataka kila mmoja kutaja mali zake kabla na baada ya kuwa 
madarakani. 


Uchumi wa Tazamia ulikuwa kwa asilimia kumi na tano na kufanya maisha 
ya wananchi kuwa bora. Bei za mazao zilipanda huku kilimo kikipewa 
mkazo. Elimu ilikuja kuwa bure kiasi cha kumlazimisha Matatizo na 
mkewe na Kili na mkewe kurejea shuleni ili kufaidi matunda waliyokuwa 
wameporwa na kuyapigania na kuyarejesha. 

Pia, mfumo wa utawala ulibadilishwa. Kila mkoa ulipewa mamlaka ya 
kuendesha shughuli zake na kusimamiwa na serikali kuu. 


Nchi ya Tazamia sasa ni nchi ya kupigiwa wifandi Kwani kwa kushirikiana 
na mataifa ya Amerika ya Kati yakiongozwa na Venezuela iliamua 
kuachana na siasa za kukopakopa na kubabaisha na kujenga mfumo 
ulioitwa usawa ambao unatishia mfumo wa unyonyaji wa wezi ziitwazo 
tajiri wa utandawizi na utoroshaji na ujambazi uitwao ubinafsishaji. 


Chanzo cha mgogoro ambacho ni upanuzi wa mradi wa uchimbaji vito 
nacho kilibadilika. 


Wachimbaji wadogowadogo wa Githakwa na wengine kutoka Tazamia 
walimilikishwa machimbo yale na kupewa mitaji na nyenzo za kisasa na 
ujuzi. 


Utaratibu huu uliwaepusha vijanaina hatari ya kukimbilia mijini ambako 
waliishi kwenye makazi yasiyopimwa huku wakikosa kipato na huduma 
muhimu na za lazima. Wakati vijana wakihangaika hivi, wakubwa 
wachache walikuwa wakiishi maisha ghali kwenye maeneo maalumu 
yaliyokuwa yamepimwa kwa pesa ya walipa kodi. 


Sheria hii ilipunguza msongamano wa watu kwenye makazi yasiyopimwa 

ambayo yalikuwa viwanda vya kutengeneza magonjwa na jinai mbalimbali, 
ukiachia mbali umaskini. 


Mitaa hii ya mabanda haikuwa na utambulisho muhimu wala kupimwa. 
Kwa sasa maneno “wazururaji” na “wamachinga” yametoweka. Badala 
yake kuna lugha ya “wafanyakazi” na “wajenga nchi.” Nani atazurura 
iwapo kuna mipango na juhudi madhubuti, tena ya kudumu na sera za 
kutengeneza ajira na fursa? 

Uhaba wa kazi sasa ni historia. 


Hakuna kupokea na, wala kutoa rushwa, ili kupata kazi. Baada ya sheria 
hii kutungwa na kupitishwa wananchi walichangamkia na kuhamasika 
kuijenga nchi yao upya, huku kila mmoja akijivunia kufanya hivyo akiwa 
na uhakika wa kupata ulinzi na huduma kutoka kwenye jamii. 


Baada ya miaka mitatu, nchi ilikuwa ikiingiza mabilioni ya kwenje 
kutokana na uuzaji wa Tazarala, jina jipya la Zengwerald. 


Akina Sucker walinyang'anywa kila kitu na kutupwa jela walikotumikia 
vifungo vyao na kupewa amri ya kuharna nchi ndani ya saa ishirini na nne. 
Iligundulika kuwa kumbe kampuni nyingi zilikuwa ni za kitapeli na mfukoni 
zikishirikiana na watawala wachoyo. Kwani kilichokuwa kikifanyika ni 
kutuma watoto wao au ndugu zao nje kwenda kusajili kampuni hewa na 
kuzipa ulaji nchini Mizengwe. Hazikuwa kampuni chochote bali mirija ya 
kutoroshea pesa iliyoletwa na kutumia na malaya wachache wa kiuchumi 
waliokuwa wakiuza utu wa ndugu zao. 


Ule wizi uliokuwa umegeuka sehemu ya maisha ulibakia kuwa historia. 
Kwani ilipitishwa sheria kuwa atakayeibia umma anyongwe. Sheria hii 
isiyobagua ilirejesha heshima na imani ya nchi. 


Baada ya katiba kubalidilishwa, Rais hakuwa tena juu ya sheria wala kuwa 


na mamlaka yasiyo na mipaka, yaliyokuwa yanatumiwa vibaya kuhudumia 
kundi dogo la marafiki na wapambe wa Rais. 

Rais hakuwa tena na mamlaka ya kujiteulia anayemtaka kwa sababu 
anazozijua. Badala yake uteuzi wowote ulikuwa ukiridhiwa na kupitishwa 
na Bunge la wananchi. Heshima ya Bunge imerejea na halikuwa likitumiwa 
tena wala kumwogopa mtu yeyote wala kuathiriwa mamlaka na uamuzi 
wake na yeyote. 


Sambamba na hili, kinga ya viongozi wastaafu ilifutwa ili kuwafanya 
wawajibike kwa umma wanapokuwa madarakani. 


Kwani uzoefu huko nyuma ulionyesha kuwa mtu angejifanyia madudu 
atakavyo, akijua akistaafu hatachukuliwa hatua za kisheria kwa vile 
atakuwa na kinga. Hii kinga kumbe ilikuwa chanzo cha ubadhirifu. 
Hata marupurupu yao yaliwekewa masharti kuwa bila kuwajibika hakuna 
marupurupu. 


Hii ilizalisha viongozi wanaowajibika vilivyo na kustahiki haki baada ya 
kustaafu badala ya kuwa mzigo kwa walipa kodi kama ilivyokuwa huko 
nyuma. 


Idadi ya viongozi wanaostahili marupurupu ilipunguzwa. Sheria ya sasa 
inawatambua viongozi wa kuchaguliwa tu yaani Rais na Makamu wake. 
Hapa kuna sharti. Ili kupata marupurupu na haki yoyote mhusika lazima ' 
awe ameacha ofisi bila makosa yoyote yanayohusiana na haki za binadamu 

au wizi wa pesa ya umma. 


Kwa upande mwingine, Katiba mpya haiishii kwa Rais tu. Imeangalia 
mihimili yote ya dola. Wabunge hawaruhusiwi na sheria kuwatumikia 
mabwana wawili, yaani, wapiga kura na Rais kama ilivyokuwa mwanzo. 
Rais haruhusiwi na katiba kuteua, wabunge kwa kazi zake. 


Hata majaji na wanajeshi hawaruhusiwi tena na katiba kufanya kazi za 
kisiasa. 


Pia, katiba hii imefuta ubunge uliojulikana kama ubunge wa msukule 
ambapo Rais aliteua watu wake ili kuwatumia anavyotaka pale anapotaka. 
Inasema wazi kuwa lazima kila mbunge, licha ya kutokana na kura, lazima 

awe na jimbo. Sheria hii imeokoa mabilioni ya kwenje. 


Aina nyingine ya ubunge ni ile ya ubunge wa makundi. Nao licha ya kuwa 
wabunge msukule,walikuwa ni mzigo kwa mlipa kodi. 


Nao sawa na wale wa kuteuliwa na Rais, iligundulika kuwa walikuwa 
wakipatikana kwa mizengwe, rushwa na kujuana. Walikuwa wakilijaza 
bunge huku wakiwa wanawakilisha maslahi yao na wale waliowadhamini 
kupata ulaji ule. 


Badala ya kuwapo nafasi hizi, katiba inatamka waziwazi kuwa yajengwe 
mazingira ya ushindani ili wabunge wote wapatikane kwa haki na 
kisheria, yaani, kuwa na majimbo. Hii imeondoa tabia ya kikundi cha watu 
wachache kufadhiliana na kuajiriana kwa kutumia mgongo wa walipa 
kodi. Pia, katiba inakataza mbunge wa kuteuliwa kuwa waziri. Maana, 
huu ni ukiukaji wa mgawanyo wa madaraka wa mihimili mitatu ya dola 
ambayo inasema wazi kuwa mtu mmoja asitumikie mihimili miwili kwa 
wakati mmoja. 


Wanaomtuma bungeni ni wapiga kura na si Rais. Hata ule utamaduni wa 
kununulia wabunge magari ya bei mbaya wakati wananchi wakiteseka 
kwa magonjwa yanayotibika, yasiyolingana na hali ya uchumi wa nchi 
ulifutwa. Badala yake, sheria ya sasa inatamka waziwazi kuwa wafanyakazi 
wa umma wawe na zana zinazofanana na mfuko na uwezo wa jamii. 


Ile ndoa baina ya serikali na wafanyabiashara na taasisi za kidini ilivunjwa 
na badala yake serikali ni serikali na asasi zisizo za serikali zinatimiza 
matakwa yote. 


Katiba pia ililiona hili inasema wazi kuwa dola na dini ni vitu visivyopaswa 
kuchanganywa. Dini zinadhibitiwa vilivyo. Hakuna migongano wala 
migawanyo ya watu kwa misingi ya dini. Hakuna anayetumia dini 
yake vibaya kama ilivyokuwa mwanzo, ambapo viongozi wa kidini 
walishirikiana na wezi serikalini kuwaumiza wananchi. 


Serikali sasa ni mali ya wote na si mali ya wajanja wachache kama 
ilivyokuwa huko nyuma. 

Katiba inatamka waziwazi kuwa, kwa mfano, kabla ya mtu kupendekezwa 


kugombea ubunge, lazima achunguzwe vyanzo vyake vya mapato. Pia 
Katiba inazuia wadhamini binafsi. 


Ule uovu wa wafanyabiashara kutumia mifuko yao kupandikiza na 
kudhamini watu wao ulitoweka na haki ilirejea. Uongozi ulianza kuzingatia 
sifa badala ya kipato au uongo na kila aina ya hila. Sharti la kutaka mtu awe 
na ofisi moja badala ya nyingi, ilivyokuwa kama huko nyuma liliwapangua 
wezi wote waliokuwa wanakimbilia kwenye siasa kujipatia mlo wao. 


Katiba pia inatamka waziwazi kuwa wagombea wa nafasi za umma wawe 
wa chama tawala au upinzani watagharimiwa na kudhaminiwa na serikali 
kuu bila ubaguzi wala upendeleo wowote. Hii imeondoa rushwa kwenye 
siasa. Siasa si chaka la wababaishaji, matapeli na wasasi wa ngawira kama 
ilivyokuwa mwanzo. 
7 

Vyama vya upinzani vilivyokuwa vimedhoofu kutokana na kukosa 
maelewano kulikosababishwa na kugombea ruzuku iliyotumiwa na serikali 
kama chambo, vimeshamiri na vinafanya shughuli zake bila kusumbuliwa 
wala kubaguliwa. 


Katiba ya sasa inakwenda mbele na kutamka waziwazikuwa siasazilenge > 
kwenye kuwajibika kwa jamii badala ya kulindana na kukomoana. Hapa 
ndipo dawa ya wizi wa kura ilipatikana. Hakuna kuburuzana tena wala 
kuoneana kwa kutumia vibaya vyombo vya dola. 


Kwa upande wa matumizi ya serikali kuu na za mitaa, kulifanyika 
mapinduzi makubwa. Hesabu za wizara zote, hata Ikulu zinakaguliwa 
na kutangazwa. Wizara ambazo zilikuwa zimezoea kuiba na kutumia 
vibaya pesa ya umma zimetoweka. Hii ni baada ya wahalifu kufunguliwa 
mashtaka na kufungwa, huku wakifilisiwa bila huruma yoyote. Mapato ya 
serikali na huduma, licha ya kuridhisha, vinaendana. 


Wake wa wakubwa hawajihusishi tena kwenye siasa wala biashara kwa 
kutumia migongo ya waume zao. Hata zile nafasi za upendeleo bungeni 
zilifutwa na kujenga mazingira mazuri ya ushindani baina ya makundi 

yote ya wananchi. Wanawake hawapendelewi tena bali wanashiriki bega 
kwa bega kwenye siasa na wanaume kwa usawa. 

Pia, katiba iliamuru wizara za serikali, mikoa, wilaya na majimbo ya 
uchaguzi kupunguzwa ili kutoa fursa za kiuchumi badala ya za kisiasa. 
Tazamia inakimbia tofauti na ilivyokuwa ikichechemea. 


Bunge na Mahakama ni huru na vina nguvu na mamlaka sawa na Serikali. 
Utawala wa sheria umerejea, huku mgawanyo wa madaraka ukizingatiwa. 
Serikali mpya haijifanyii mambo kwa usiri na vitisho kama ile ya zamani. 
Bunge hukagua kila shughuli ya serikali. Hata ile mikataba ya akina Sucker 
na wezi wenzake ilisitishwa na kufanyika upya kwa kuridhiwa na Bunge. 
Haikuwa na usiri wala uchochoro wa watu wachache kuwachuuza wengi 
tena. Kila kitu kilikuwa hadharani kwa yeyote wakati wowote. Madini 
yaliingiza mabilioni ya kwenje kiasi cha kipato cha wananchi kukua mara 
kumi ya awali. 


Huduma za jamii ziliimarishwa. Barabara, shule, hospitali, maktaba na 
vituo vya mapumziko na burudani vilijengwa kwa wingi. Viwanja vyote 
vilikuwa vimeibwa na watawala wa zamani zilirejeshwa kwa umma. 
Iligundulika kuwa viwanja vingi vya shule, hospitali na wazi vilikuwa 
vimenyakuliwa na watawala wa zamani. 


Vyama vyote vya kisiasa vina haki sawa mbele kwa mali ya umma. Vyombo 
vya habari na vikundi vya kutetea haki za binadamu vilivyowezesha yote 
haya kwa kushirikiana na wananchi havikusahaulika. Vinaheshimiwa, 
kusikilizwa na kupata habari ni haki ya kila raia wa taifa hili lililozaliwa 


upya. 


Rais aliyepoteza madaraka alikufa kwa kihoro baada ya mwaka mmoja 
akifuatiwa na wenzake wengi waliokuwa hawaamini yaliyotokea. Hii ni 
baada ya mikasa kumkumba. Kwani mkewe alikufa siku ya kuanguka kwa 
chama chake huku mwanawe aliyemtegemea akijitandika risasi kutokana 
na kutoamini kilichotokea. Kwani, kwake Mizengwe ilikuwa nchi ya baba 
yake na wezi wenzake. Kwa ujumla familia nzima ya Rais wa zamani 
ilivurugika. Maana watoto wake watatu, mmoja wa kike na wawili wa 
kiume walikutwa na kashfa nyingi za mauaji na uhujumu uchumi. 

Walifungwa vifungo virefu kuanzia miaka 37 hadi 150. 


Wakuu wa Mizengwe walikuwa wanatenda makosa mengi hata ambayo 
hayakuwa na sababu. Kwa mfano, mkuu wa zamani wa polisi licha ya 
kuiba na kujilimbikizia mali nyingi, alipatikana na hatia ya kumbaka 
msichana wake wa nyumbani! Wananchi hawakuamini kuwa mtu mwenye 
cheo kama hiki angetenda kitendo cha ubakaji kama mbwa! 


Serikali mpya iliyochukua nafasi ya serikali yake ilimwamuru arudishe mali 
za umma, kuomba msamaha na kushirikiana nayo kufichua uchafu wote. 
Naye hakufanya matata wala ubishi zaidi ya kushirikiana kuwafichua wale 
wote waliomwangusha ingawa yeye alikuwa amewaamini na kuwaamini. 


Kuepuka kurudia makosa ya Mizengwe, serikali mpya ya Tazamia 
ilipitisha sheria ya maofisa wa serikali na ofisi zote za umma kutaja mali 
zao si tu wakati wa kuingia na kutoka madarakani bali kila wanapotakiwa 
na wananchi kufanya hivyo wakati wowote. 


Miiko ya uongozi ilianza kufundishwa kuanzia shule za msingi hadi vyuo 
vikuu. Utaifa ulirejea kwa kishindo na maendeleo yalionekana kiasi cha 
Tazamia kuacha kuomba na kukopa. Kwani uchumi wake na jitihada za 
watu wake viliineemesha ikawa nchi ya kutolewa mfano. Utamaduni 
wa kuwa na ofisi mbili au mishahara zaidi ya mmoja ulifutwa na ule 
wa mtumishi wa umma kuwa na mshahara mmoja unaojulikana na mali 
zake na familia yake vilianzishwa. Wizi kwenye ofisi na taasisi za umma 
ulitoweka haraka sana. 


Ziara na biashara za binafsi za viongozi nje ya nchi vilipunguzwa na 
kudhibitiwa. Hakuna kiongozi” anayeiba wala kujilimbikizia mali. Kila 
mtu anakula jasho lake halali. ''4 


Rushwa ndiyo usiseme. Ilipigwa vita si ya kawaida. 

Utaratibu huu uliozuia mfanyakazi wa umma kuwa na kipato zaidi ya 
kimoja uliokoa mashirika na taasisi nyingi za umma zilizokuwa zimekufa 
au kukaribia kufa. 

Kabla ya utaratibu huu, ilikuwa jambo la kawaida kwa mfano, kumkuta 
daktari akifanya kazi kwenye hospitali ya umma huku akiwa na hospitali 
yake binafsi. 

Hali ilikuwa mbaya sana na ya kutisha. Ilifikia mahali wagonjwa wakawa 
wanalazwa sakafuni au watatu au zaidi kwenye kitanda kimoja. 


Pia, kulikuwa na tatizo la mgonjwa kuandikiwa akanunue dawa kwenye 
maduka ya binafsi ambayo mengi yake yalimilkiwa na madaktari walewale 
waliokuwa wakiwahimiza na kuwaandikia wagonjwa kwenda kununua 
dawa kwenye hospitali zao. 


Lile tishio la mtu kuingia hospitalini na ugonjwa mmoja na kuondoka na 
mengi lilitoweka. 


Kwa Mizengwe kuruhusu uhuria kichaa kama huu ilijikuta matatani. 
Kwani huu ulikuwa ni upenyo wa ushawishi wa kuiba mali za umma 
zikiishia kwenye taasisi binafsi. | 


Halikuwa jambo la ajabu, tena wala kuvunja sheria, kukuta daktari akiiba 
dawa kutoka kwenye hospitali aliyokuwa akifanyia kazi na kupeleka 
kwenye zahanati au hospitali yake binafsi. 


Jeshi la polisi na taasisi nyingine vilirekebishwa. Hapakuwa na malalamiko 
ya watu kutishwa,kupigwa au kubambikiziwa kesi tena. Polisi na wanajeshi 
walianza kuwatumikia watu badala ya kuwatisha. Wananchi wa Tanzania 
hawawaogopi wala kuwachukia wanajeshi na polisi. Kwani majeshi haya 
yamedhihirisha kwa vitendo kuwa ya wananchi na si kikundi cha watu 
wachache waliokuwa wakitumia madaraka vibaya na kiujanjaujanja. 
Wanajeshi hawateuliwi tena kwenye vyeo vya kisiasa. 


Matukio ya ujambazi na unyang'anyi yamebakia kuwa historia chafu 
iliyozikwa kitambo. Watu wanaweza kulala bila kufunga hata milango. 


Nani aibe ilhali kila mwananchi anapata kipato chake halali baada ya 
kujengwa mazingira bora yanayoheshimu haki na waj ibu wa mtu? 

Kumbe ujambazi ulikuwa ukisababishwa na ubadhirifu na mipango 
michafu ya watawala wababaishaji na wezi? Maana tangu ukombozi 
urejee Tazamia, wananchi wote wana vitambulisho na wanatambua 
umuhimu wa utaifa wac. Hawaruhusu wageni haramu kuja kuwaibia na 
kuwanyonya kama ilivyokuwa mwanzoni ambapo kila mtu alijifanyia 
alivyokuwa akiona ilmradi aishi hata kwa kuhatarisha usalama wa nchi yake 
mwenyewe. Kumbe mjenga na mbomoa nchi ni mwananchi mwenyewe. 
Kwani, iligundulika kuwa wageni wengi wezi waliokuwa wameivamia 
Mizengwe walikuwa wakishirikiana na watawala habithi waliowatumia 
kufanya biashara zao haramu. Waliwaamini sana wageni kwa vile ilikuwa 
rahisi kuwatimua mambo yalipotibuka. 


Maandamano na migomo viliruhusiwa ili kuiamsha serikali inapolala. 
Isitoshe uongozi wa sasa wa Tazamia haulali wala kungoja kuamshwa 
kwa maandamano na migomo. 


Kila mapato yaliripotiwa serikalini ili kukatwa kodi ya mali na mapato. 
Rais naye aliamriwa na sheria kulipa kodi sawa na watu wengine na 
hakuwa juu ya sheria kama ilivyokuwa huko nyuma. Aidha, mali zake na 
familia zake hutangazwa kila mwaka ili kuondoa wasiwasi kwa jamii. 


Hii iliwezesha uwajibikaji wa mtu mmojammoja na jamii kwa ujumla A 
ambapo kila mtu aliwajibika na kupewa haki kutoka kwenye hifadhi ya 
jamii bila ubaguzi wala upendeleo. Viongozi wanawajibika kwa wananchi 

na wanaaminiana na wananchi. 


Pia, sheria kali ilitungwa kupambana na wezi kwenye ofisi na taasisi za 
umma. Adhabu kali, kuanzia kifungo cha maisha hadi hata kunyongwa, 
ilipitishwa kuhakikisha uchafu hyu haurudiwi. 

Sheria zote za kiwizi na kiimla zilifutwa. Kila mtu ana haki ya kuishi 
vilivyo na si kama ilivyokuwa awali ambapo alijiishia kutegemea na 
watawala wachafu walivyotaka. Utawala umetoweka. Umerejea uongozi 
ambapo hakuna mtu aliye juu ya sheria na sheria haibagui wala haki 
haiuzwi tena wala kulanguliwa na walafi wachache. 

Hii ilitokana na kuundwa Tume Huru ya Upatanishi na Maridhiano. 
Nchi za jirani zilituma watu wake kujifunza jinsi watu wa Tazamia 
walivyofanikiwa kujikomboa bila kumwaga damu wala kulipiza visasi. 


Hata waliofungwa na kufilisiwa walifanyiwa hivyo kwa mujibu wa sheria 
na si visasi wala chuki au upendeleo. 


kuwa mji mdogo wenye kila huduma kuanzia umeme, hospitali, barabara 
za lami, viwanda vidogovidogo, benki na shule za msingi na sekondari na 
kadhalika. Kwa sasa Githakwa, kwa kutumia mapato yake, inajenga chuo 
kikuu cha ufundi. 


Vijana na Wanagithakwa waliokuwa wamekimbilia mijini walirejea 
kiasi cha idadi ya watu kuongezeka. Utawala mpya ulijenga mazingira 
ya kujitegemea kwa kuilima ardhi badala ya kuitambaa na bidhaa dhaifu 
kutoka ugenini. Vijana hawa wamejikomboa kiasi cha kusahau kuchomwa 
moto na kuitwa wamachinga na vibaka. Wana mori na jeuri ya kuijenga 
nchi yao inayojengeka vilivyo kwa vitendo si maneno kama ilivyokuwa 
awali ilipokuwa Mizengwe. Wana matazamio makubwa ya kusonga mbele 
kimaisha na kimaendeleo. Wanakula na kusaza huku wakioa na kuolewa. 
Hivi ni vitu ambavyo hapo nyuma vilikuwa kama ndoto za mchana. 


Siasa za majaribio zimetokomezwa milele na kila mtu anawajibika sawa 
na serikali. 


Kilimo kilifufuliwa kiasi cha kurejea kuwa uti wa mgongo wa Githakwa 
na taifa huku mashamba mengi yakianzishwa, bidhaa kusindikwa kwa 
ajili ya kuuza nje na msitu wa Kololo ulipewa hadhi ya Hifadhi ya Taifa 
na miti ilirejea. Hivyo, tishio la mazingira lililokuwa linaikabili Githakwa 
na Tazamia lilitoweka. 


Mto Chania ulirejesha hadhi yake. Si ule uliokuwa ukitishiwa na uchafuzi 
wa mazingira. 

usichozalisha na kuzalisha usichokula. Kwani hawategemei tena vyakula 
vichafu na vilivyokwisha muda wake vilivyoagizwa kutoka nchi nyingine 
tena zenye ardhi hafifu na kidogo. Wanajilisha kiasi cha kuuza nje. J uzijuzi 
walitoa msaada kwa nchi jirani iliyokuwa imekumbwa na uhaba wa chakula 
kutokana na kuwa na utawala mchafu usio na mipango madhubuti. 
Kwenye magunia ya nafaka yaliyotolewa msaada kwa nchi hii jirani 
waliandika, “Nanyi Achaneni na Ukuku. Msimame, mnaweza kujikomboa 
kama sisi. Saa ya ukombozi ni sasa.” 


wakimbiao dhiki zaidi ya idadi ya wakazi wake kuongezeka na kuwa na 
uhakika wa maisha. 


Kweli, hujafa hujaumbika na lolote linawezekana. Kwani penye nia pana 
njia na hakuna limshindalo mja, kama amedhamiria na kuamua. Hivyo, 
ukombozi ni suala la uamuzi wa mtu au jamii kwa ujumla. Ni kujiamini 
na kuchukua hatua mujarabu. Matokeo ni dhahiri kama ilivyojidhihirisha 


Githakwa imebakia imesimama kama mama wa mapambano ya ukombozi. 
Mnara wa kumbukumbu ya mapambano ya ukombozi wa pili ulij engwa. 
Bado mnara huu wa kumbukumbu ya mapinduzi yasiyo na umwagaji 
damu umesimama katika viwanja vya shule yalipoanzia mapambano 
haya ya kufuta uchafu uliokuwa umeota mizizi kwenye nchi. Mnara 
huo umeandikwa kwa maandishi ya dhahabu yanayosema SAA YA 
UKOMBOZI NI SASA na hakika saa ya ukombozi ni sasa. 

Riwaya hii inaudurusu na kuzulu uhuru na dhima nzima ya 
kuwa huru. Inaona shaka na uhuru wa baadhi ya nchi barani 
Afrika unaowanufaisha watawala waliojigeuza miungu pwamwe 
na walamba viatu wao. Watu wa kawaida hawaruhusiwi kutia 
mkono kwenye deste nao wale halua! A 


Riwaya inahimiza wengi au umma kushika hatamu. Inashadidisha | 
umma uutathimini na kuuhoji upya uhuru wanaoambiwa ni wao 
wakati si wao. Katika kufanikisha hili, tofauti na mapambano ya 
mtutu wa bunduki, mauaji na ghasia, riwaya hii inawahimiza 
waathirika waishio kwa matumaini kuupigania na kuupata uhuru 
wa kweli kupitia kwenye sanduku la kura. " 


Riwaya inahimiza watawaliwa kuhakikisha wanawawajibisha ; 
watawala kama sehemu ya uwajibikaji wao. Kila mmoja awajibize 
kwa mwenzake. Inawataka watawala wawatumikie watawaliwa 
badala ya kuwatumia kama punda wa kuwabeba wao na mizigo 
yao. 


Riwaya inapinga ufisi, ukuku, umbwa, ukondoo, usindano, ukijiko 
na tabia nyingine kama hizo; inashajihisha usimba, umizani na 
utambuzi, utendaji na ulinzi wa haki. 

Hapo ndipo utamwona mhusika mkuu, Mzee Njema, akipambana 
hatimaye, taifa. Cheche ya shujaa inawasha moto unaouamsha 
na kuukengeua umma kiasi cha kuangusha serikali dhalimu ya 
Mizengwe kupitia sanduku la kura. 

